韻圖，又叫等韻圖，係中國古代一種音節表，用來表示漢字音。佢同韻書用反切表音唔同，佢以聲母做軸，再搭埋韻母做軸，定好喺表內嘅位置，用呢個方法表示漢字嘅發音。反切表示嘅發音，韻圖都可以表示到出來。佢同日文嘅五十音圖好似，但因爲中文嘅音節數好多，所以份表達數十頁、數千字。


來華傳敎嘅僧人爲咗學漢語嘅語音，他們會採用喺印度通行嘅一種練音方式，呢種練音方式所用嘅敎本喺梵語叫做悉曇，係種梵字，即係表記梵文嘅文字，研究佢嘅學問叫做悉曇學。梵字係元音附標文字，係種音素文字，有輔音同元音嘅區別，然後將梵文嘅元音一個個輪流同輔音相拼而製成音節表。


以《韻鏡》嘅形式舉例，歷來嘅韻圖喺結構上同佢相似。將《廣韻》206韻嘅四聲排除開外，將韻腹同韻尾唔同嘅韻歸入稱呼做「攝」嘅大類，計有十六攝。然後將唔同嘅韻頭、韻腹分入各個「轉」。一轉就整成一張圖表。所以一幅圖稱呼做「轉圖」，喺《韻鏡》從第一轉到第四十三轉，共有43幅圖。


令轉唔同嘅要素之一係「呼」，呼係指韻頭係咪帶圓脣嘅區別，分成開口呼同合口呼兩個呼。另外韻腹有兩大區分爲內轉同外轉，十六攝中有七攝係內轉、有九攝係外轉。一張轉圖嘅右端會有個標題，寫住內外轉同呼，例如第一轉叫做「內轉第一開」，第二轉叫做「內轉第二開合」。


一張轉圖內，頂部嘅橫欄係聲母，呢啲聲母按七音分列，然後細分爲清濁。左邊嘅縱欄列嘅係韻，然後按四聲分成咗平上去入，所示韻目用嘅係《廣韻》，接住再按四等細分。而喺方格嘅內部，放置嘅係《廣韻》嘅小韻代表字。


呼一般認爲係指介音有冇圓脣，有嘅叫合口呼，冇嘅叫開口呼，就分呢兩個。但又有一種叫「開合」，學界仲喺度搞明白緊。有啲韻圖有唔合體例嘅呼劃分，學者就認爲係出版出錯。而呼嘅劃定要睇古人對脣音字、合口韻尾嘅語感。


韻圖係韻書審音參攷。因爲中國古代冇拼音文字，而一種叫反切嘅注音法。反切嘅辦法係用兩隻漢字爲一隻字注音，注音用嘅聲母出自第一隻字，注音用嘅韻母同聲調出自第二隻字。反切嘅弊病在於，佢用到嘅注音組合太過多，同一個發音，佢嘅反切可以千變萬化，所以對於成個漢語聲韻冇辦法做整體面貌嘅歸類，反切中睇唔出音系特點。


但反切都有佢替代唔到嘅地方。韻圖中每一個字只代表小韻，韻圖只能夠表明漢語中有幾多個小韻，但具體嘅隻隻字讀邊個小韻，韻圖查唔到，呢個要依靠韻書去查。韻圖嘅實際作用等於現代嘅聲韻配合表，同悉曇一樣，係個練音表。


早期韻圖爲咗令佢結構勻稱，或者乾脆係爲咗慳皮，又或者可能跟死傳統音韻概念，經常將啲特殊字音安排喺特殊位置，於是佈局外多咗唔少特例，產生諸如假二真三、假四真三、假二等、次入聲嘅現象。於是呢啲特例就干擾讀者讀出正確發音。


雖然韻圖可以分析入到音位程度，但音位本身個音值佢冇辦法描述，亦即佢冇辦法記錄具體音素。一個相對簡單嘅係，一轉之內韻尾相同，但呢個韻尾係點讀，呢個要讀者自行歸納。而比較深嘅領域係韻母韻腹元音，現代學者擬測中古漢語韻腹有10個以上，但佢哋喺韻圖中只用四個等表示，所以非常模糊。


韻圖表示嘅發音往往係經典韻書裏頭嘅字音，而唔會去記錄當時嘅真實字音。隨住時代推移，各地漢語嘅字音各自演變，多多少少都偏離古音，令到現代人冇辦法讀出韻圖記嘅發音。所以對現代普通人，韻圖冇幾大意義，好難做參攷，而對語言學家就成爲探查古音嘅考古資料。


賭場會用低過面額些少嘅價錢，賣泥碼畀疊碼仔。陪賭嘅時候，疊碼仔通常會用面額價賣泥碼畀賭客，等佢哋用來賭錢。疊碼仔喺賭場同埋賭客中間交易，收走真銀或者現金碼，再派出泥碼，會賺到差價。呢個誘因驅使疊碼仔盡量令賭客落親注都用泥碼，於是就會頻頻左換右換，渠哋個名就係由爾啲將一疊疊籌碼舞來舞去嘅動作而來。


博彩公司重會使佣金，請旅行社將泥碼買賣撈入旅行團生意之中，帶啲外國嘅普通人去賭場道落注。外地有時會將當地嘅賭場中介稱為疊碼仔。「扒仔」唔用於形容喺該國活動嘅人，縱然的確有人做其常做之事，尤其是𢲷貼士同幫大耳窿揾客。


粵劇行當初時同第啲劇種一樣，分成生、旦、淨、丑、末五大類。1930年代粵劇逐漸形成「六柱制」，一齣戲要由六個主要演員去做，一個演員要演幾個行當啲戲，唔能夠學似舊時傳統一人專做一個行當。丑角時常都做埋淨角嗰瓣。


丹斯里慕尤丁係馬來西亞政治人，曾任第八任馬來西亞首相、馬來西亞副首相、內政部長、教育部長同埋國際貿易及工業部長等職位。佢係現任巴莪區國會議員，曾經喺2009年至2015年擔任副首相同巫統署理主席，主導國民陣線嘅成員黨至2016年。


1978年，佢當選巴莪國會議員，先後被委任聯邦直轄區副部長同埋貿工副部長。身為巫統柔佛主席，佢喺1986年至1995年期間擔任柔佛州務大臣。1995年佢回掌聯邦事務，被委任青年及體育部長，1999年大選後擔任國內貿易及消費者事務部長，2000年成為巫統副主席。


2008年，佢競選並喺巫統署理主席嘅職位中獲勝，喺2009年擔任副首相兼教育部長。就職教育部長期間，佢結束咗英語教數理政策。當在野黨要挑戰佢表態係咪「馬來西亞人優先」，佢表示咗具爭議性嘅「馬來人優先」。


2015年7月佢因批評「一個馬來西亞發展有限公司醜聞」而喺內閣改組中被除名。2016年6月佢被巫統開除黨籍。之後同馬哈迪成立土著團結黨，加入希望聯盟。2020年，時任首相馬哈迪辭職後引發一連串政治危機，期間佢帶領土團黨退出希盟令希盟政府倒台，後同其他黨派組成國民聯盟上台執政，並獲最高元首蘇丹阿都拉任命為第八任首相。


2021年1月13號，人權觀察公佈嘅《2021年世界人權報告》指出，自國盟政府喺2020年掌權之後，馬來西亞人權有惡化現象。由慕尤丁領導嘅國盟政府放棄建立一個真正獨立嘅警察投訴委員會，對難民同無證移民嘅待遇採取強硬路線，導致移民拘留中心隨後報告確診嘅武漢肺炎病例增加。


2021年4月2號，沙亞南高庭撤銷慕尤丁於2020年兼任內政部長期間呢間簽署嘅一個拘留令，原因係佢簽名時使用別名，而非登記嘅真實名。其身份證馬來文註冊名係「瑪希亞丁」，而唔係普通人常用嘅「慕尤丁」，該事件隨後成為啲政黨阿頭嘲諷嘅課題。


同位異音，或者叫同素異音，係語言學術語，指幾個唔同嘅語音對應到同一個音位。又叫做同位音、音位變體。由於每種話嘅音位配置都唔同，所以兩個音係唔係同位異音，要視乎語言而定。一般來講，同一個音位嘅異音，即使撈亂來用，都唔會影響意思，因為嗰種話係母語嘅人，聽說話嗰陣自然唔會理同位異音嘅分別，將佢呢嘅音睇成係「一樣」。


呢次示威原本以遊行形式舉行，叫天下制裁大遊行，計劃由中環遮打道行到銅鑼灣崇光百貨，但係畀警方反對，只係向遮打花園同遮打道範圍搞嘅集會發不反對通知書。而集會主題亦呼應返上個禮拜日嘅集氣大會，爭取盡快落實政改，如果唔係，就會呼籲國際社會制裁香港。


2013年嘅第23屆日本參議院議員通常選舉，山本再接再厲，喺東京都出選，最後喺自由派政黨嘅支持下，以第4名當選參議院議員。2014年，山本太郎加入生活黨，生活黨改名做「生活黨同山本太郎同朋友們」，到2016年改名做自由黨。


第一批嚟到香港嘅美國人主要係傳教士。早喺1842年，第一次鴉片戰爭完咗之後, 香港島成為咗英國殖民地, 亦取消咗傳教禁令, 俾佢哋能夠自由咁傳教。 1949年，當中國共產黨喺國共內戰打贏咗之後, 好多原本喺大陸嘅美國傳教士開始逃離前往香港, 佢哋喺50年代中正式俾共產黨驅逐。


與此同時, 喺香港嘅美國傳教士開始對美國嘅難民政策發揮重要作用, 因為佢哋能夠直接參與、援助同分配所有希望移民去美國嘅難民。 但係, 美國政府對喺香港嘅美國人仍然保持矛盾嘅態度, 美國總統艾森豪威爾曾經建議限制簽證, 等净係對美國有「真正義務」嘅在港美國人先攞到簽證。


自從香港主權移交以嚟, 美國人逐漸代替英國人, 成為主要非中國嘅勢力。由90年代開始, 住喺香港嘅美國人人口比英國人多, 而香港有超過1千1百間美國公司, 為香港勞動人口近10%提供就業機會。 香港總商會前任會長翁以登係香港史上第一位擔任呢份職務嘅美國人 。


近年嚟, 嚟香港做交換生、短時間做野、甚至長期定居嘅美籍華人都有增加。喺60年代, 幾乎所有喺香港中文大學嘅交換生都係嚟自歐美。但近年嚟, 華裔美國人已經成為咗其中最大嘅交換生群體之一。 除咗讀書之外, 長期移民嘅趨勢都一樣幾明顯。


劉家良，香港演員，以功夫片出名。佢原籍廣東新會，廣州大，後尾去咗香港，喺邵氏電影公司做事，係武打明星同導演。佢係2010年第二十九屆香港電影金像獎終身成就獎得主，以表揚佢將武術電影發揚光大，貢獻良多。


唐君毅祖籍廣東五華，佢六世祖以歲荒移川。爸爸係唐迪風，本名烺，又叫倜風，字鐵風。媽媽陳大任，字卓仙。佢爸爸曾經跟歐陽竟無學習，所以唐君毅喺佢嘅著作入面叫佢做太老師。唐君毅半歲開始，同埋佢爸爸住喺成都。


十二歲半入重慶聯合中學求學，受蒙文通啟迪，對宋明理學產生興趣，其後師從支那內學院之歐陽竟無，研習釋家思想。1925年先後入北平中俄大學、北京大學，1926年轉往國立中央大學哲學系。1932年畢業後返四川任教中學，1937年受聘於華西大學。


國際哲學界公認佢係「當代新儒家」嘅一位代表人物。2003年四川省宜賓市成立咗「宜賓學院唐君毅研究所」，又建立咗「唐學網」同出版《唐學》嘅集刊，內容欄目包括「生命垂範、唐學通論、體系與方式、哲學與文化、宗教與道德、教育與人文、儒學與時代、君毅眾學、故園文化」等等。


施漢諾喺金邊出世，1941年4月23號繼承王位，1945年4月13號帶領柬埔寨獨立。1955年放棄王位，1960年做國家元首。1970年3月因為政變流亡中華人民共和國，一直受到元首待遇。1993年9月，柬埔寨議會頒佈新憲法，確認柬埔寨重新實行君主立憲制，施漢諾再次成為國王。


另外，師奶哩個寫法，喺以前係啲武館跟人學師嘅徒弟用嚟稱呼嗰啲做師父嘅老婆，會叫佢做「師母」或者「師奶」，後來隨住社會慢慢現代化，學功夫嘅人逐漸減少，慢慢啲人就將「師奶」哩個詞語同「施奶」嘅寫法融合變成同義詞，「奶」字嘅讀音亦變成高N音。


師奶係舊一輩嘅屋村街坊最鍾意用嘅招呼用詞，佢哋會叫鄰里裡面嫁咗人嘅女士做乜師奶物師奶，譬如叫陳生個老婆係「陳師奶」，張生個老婆係「張師奶」，代替咗「陳太太」，「張太太」作為互相嘅稱呼。因為喺以前嚟講，啲鄰里關係係比較和諧友好，街坊之間經常互相照應，而咁樣嘅稱呼可以令到左鄰右里間嘅關係更加拉近，感覺親切而唔會太生外。


喺商朝嘅舜帝嗰時，由於伯益既可以幫到禹處理到水災，又幫到舜馴到啲鳥獸，結果俾舜改佢做贏氏。由於贏氏已經出咗，舜就將自己嘅姚氏女嫁咗畀佢。而舜帝嘅後代就攞佢嘅地嚟改佢嘅氏為姚。而馬服就係戰國時期，趙國嘅一嚿領土，就喺而家河北省邯鄲市嘅西北邊。


嗰時趙國大將趙奢喺公元前270年帶咗軍隊喺秦、趙嘅閼與之戰入面衰咗畀秦軍，而趙惠文王即刻將馬服嘅一嚿地畀咗趙奢，重改咗嗌「馬服君」嘅號，而職位同嗰時嘅廉頗同藺相如一樣。而趙奢嘅仔孫後代就用咗馬服嚟做姓氏，之後重改成「馬」呢個單姓氏。


「مُحَمَّد」係一個阿剌伯佬嘅人名，喺中國歷史入面出現咗好多個版本嘅譯法。尤其係明朝或之前，翻譯阿剌伯佬人名嘅人有啲就將مُحَمَّد譯成馬哈邁、馬哈馬、馬哈木、馬哈默等等呢啲近似嘅譯音。。結果回民佬喺改名嗰時大多數將مُحَمَّد嘅譯音第一個字嚟做氏。


喺好耐之前，司馬氏係漢字界入面比較出名嘅一個大氏。而「司馬」呢個詞嘅字面解釋係「睺實隻馬嘅人」噉解，一般用喺官員嗰邊。不過到咗馬變成圖騰年代嗰時，馬既然係大吉大利嘅標育，搞到「司馬氏」嘅名氣都搞臭嗮。


《時代革命》以香港修例風波為主題，通過示威運動入面七組唔同示威者嘅視角，展現出運動嘅宏觀背景同參與者嘅個人體驗同感受。影片首先介紹九七回歸嘅歷史背景，之後詳盡記錄住2019年夏天開始嘅示威運動過程，涵蓋咗示威者佔領立會、七二一元朗襲擊以及香港理工大學衝突等關鍵事件，最後以第二年《香港國家安全法》嘅通過同實施做結尾。


喺2019年抗爭嗰陣，仍然有唔少人願意拍呢啲紀錄抗爭歷史嘅影片，開頭周冠威雖然受邀，但未覺得自己嘅紀錄會有幾重大嘅意義，但去到後嚟北京唔問過香港人，喺香港強行實施《香港國安法》，有唔少導演被迫退出，周冠威開始感到責任漸大，而且仲有啲行家將手上大量影片轉讓畀佢，希望佢幫手完成歷史。


而最終成品，除咗周冠威團隊親身拍攝嘅內容之外，亦有採用唔同嘅新聞素材，有啲係人哋無償供片，而佢亦有向傳媒買片。篩選剪接片段，亦係佢最花時間嘅一部分。但亦因為段片其實係好多人嘅貢獻，所以電影署名為「香港人作品」。


因為推出之前，壹傳媒旗下三間公司畀保安局未經法庭手令強行凍結資產之後而令到蘋果日報同壹週刊停刊，周冠威一度擔心，社會會被政府搞到恐懼，連分享都唔敢，但結果大量網民仍然如常去分享有關新聞，報導同預告片，佢表示開心。


2021年11月7號，《時代革命》獲得第58屆金馬獎最佳紀錄片。導演周冠威之後公開多謝所有香港人，形容呢套片係屬於每一個有良知、有公義、為香港流過眼淚嘅香港人，又希望呢套戲可以畀香港人一份安慰，一份擁抱。


呢個人雖然話係阿根廷佬，但係佢阿媽係個巴拉圭人。佢老豆係個建築工地嘅打工仔，巴列奧斯雖然話細路哥嗰陣就踢波好犀利噉滯喇，佢之前去咗米迪同埋帕菲克呢啲體育會嘅，但係因為佢個人好細粒，結果冇幾間足球會想請佢入去，搞到佢差啲想唔踢波啦，但係佢老豆係都要繼續畀佢踢波先至變咗依家全球出嗮名嘅最佳射手。


巴列奧斯喺智利嘅哥巴羅亞體育會踢緊波嗰陣，睇佢有鬼咁多嘅入波紀錄就開始出嗮名喇。喺佢加入哥巴羅亞之前，巴列奧斯曾經係智利同埋阿根廷嘅乙組足球聯賽入面踢咗成半世嘅足球。入咗哥巴羅亞隊之後就開始體驗出佢自己嘅個人能力，就響第一個賽季入面，出場咗39次就入咗26個波，重變咗南美洲入面出嗮名嘅新人。


佢喺哥巴羅亞隊踢完之後就畀智利嘅高路高路體育會同埋墨西哥嘅歷卡沙體育會睇啱咗佢，想買佢返嚟。但係佢冇去到呢兩間體育會，而係被阿迪拿斯足球會出咗250萬將佢買走咗，佢響嗰邊凈係踢咗一個賽季嘅波就走咗佬啦。


到咗2008年，巴列奧斯加盟高路高路體育會，佢一個賽季嘅38場聯賽入面，入咗37粒波噉多，就喺2008年底嘅IFFHS統計入面，佢重打爆咗C朗拿度，攞咗2008年度嘅世界最佳射手。而呢筍嘢啫，搞到連好多世界嘅足球會都睇啱咗佢，想買佢返嚟踢波嘅。


到咗8月份重將克萊奧踢咗落嚟，去咗2012年嘅亞洲冠軍盃踢波。喺2012年10月2號嘅亞洲冠軍盃八強第二輪比賽入面，重入咗亞冠聯賽嘅第一個入波。佢重幫咗廣州恆大隊攞咗2012年嘅中超聯賽冠軍，重幫埋廣州恆大隊攞埋2012年嘅中國足協盃冠軍，佢重做咗比賽最有價值嘅波手。


結果呢句啫，就激到廣州恆大足球會佛都有火噉滯！有好多波迷話呢個簡直係衰眉衰貌踢波蝨啊！之後廣州恆大就響新聞發佈會嗰日，發咗律師函去《踢球者》問點解要咁做，後來《踢球者》收到水之後就將呢件事刪咗。結果呢件事咁就未完，廣州恆大甚至將件事告去瑞士嘅FIFA，話全國邊間足球會或者係體育會都好，半年之內冇同我收啀「盧卡斯·巴列奧斯」呢位波手。


簡直係無哩頭！你讀鹹片啊？！」之後重將人工證明畀咗去FIFA嗰邊。結果廣州恆大喺2013年6月24號開始唔發人工畀巴列奧斯喇。到咗2013年7月中，重有消息話巴列奧斯同土超嘅Trabzonspor隊同埋意甲嘅薩斯索羅隊踢波。


2013年8月10號凌晨，廣州恆大喺官網入面話巴列奧斯被俄超嘅莫斯科斯巴達用7000000歐羅買走咗。後嚟莫斯科斯巴達隊過咗一陣，都收到呢筍嘢。2013年12月1號，佢喺對伏爾加隊嘅比賽射入加盟莫斯科斯巴達後嘅第一球。


，簡稱中國高鐵，係指中國大陸嘅高速鐵路網絡及發展計劃。呢度嘅「高速鐵路」係指時速喺200 km/h及以上嘅鐵路服務。根據呢個時速定義，中國高鐵係世界上營業里程最長嘅高鐵系統，長達1萬6千公里，重長過世界其餘所有高鐵夾埋嘅里程。


根據中國大陸嘅中長期鐵路網規劃，到2015年底中國大陸基本起好「四縱四橫」嘅高鐵骨架，而到2020年時速200公里以上嘅中國大陸鐵路里程超過三萬公里。而家中國大陸嘅高鐵非常之繁忙，2007年到2014年間累計客流31.


對於中國大陸當局，起高鐵係擴大內需來刺激經濟增長嘅手段之一，所以起到霖霖聲，不過2011年原先嘅鐵道部長劉志軍因爆出貪腐而拉咗，同年發生温州高鐵事故，令公眾集中爆發對國有鐵路嘅不滿，高鐵呢範就有諸如安全隱患、票價高、利用率低、高鐵建設嘅財政負擔、起高鐵造成嘅環境破壞等等嘅不滿，呢啲輿論壓力令中國大陸高鐵進程放慢咗。


臺中市政府係中華民國臺中市地方自治事項嘅最高行政機關，喺中華民國政府架構中為直轄市自治嘅行政機關，並同時負責執行中央機關委辦事項，臺中市嘅自治監督機關為行政院。臺中市政府共設有28個所屬一級機關、28個區公所、172個「所屬二級機關」、307所各級學校、22間幼兒園。


斐波那契拈係一隻減法博弈，係拈嘅一個變體。博弈入邊有一堆金幣，兩位玩家輪流攞走金幣，每次最少攞一個，第一次可以攞任意數量嘅金幣，不過唔可以攞嗮，之後每次最多只可以攞上一手嘅兩倍，攞到最後一個金幣就贏。


咁就只有一種方法，呢個寫法就叫 Zeckendorf 表示。舉個例，10 嘅 Zeckendorf 表示係 8 + 2，點解其他寫法唔得呢？例如 5 + 5 就用咗重覆嘅斐波那契數，5 + 3 + 2 就用咗連續兩個斐波那契數，因為、都係連續嘅。


楊曉穎喺2014年做咗中國小姐香港區冠軍，跟住代表香港參加全中國決賽，入圍10強，同贏到「最上鏡小姐」。2015年，佢做咗環球小姐香港區冠軍，跟住代表香港參加環球小姐全國總決賽，入圍十強，同贏到「最佳風尚獎」，同年佢做咗世界民族小姐香港區冠軍，跟住代表香港去波蘭同82個國嘅代表參賽，但未有獎。


例如，喺2020年9月，包括Save HK 在內嘅一啲親中派網上群組，都流傳咗一張疑似立法會議員林卓廷Facebook專頁嘅截圖，圖入面林聲稱自己將親自到廣東協助12位被內地扣留人士，但事實上林卓廷因為七二一元朗襲擊嘅案件，要交出旅遊證件，根本無法離港。


去到2022年9月，Save HK群組入面有人聲稱以華為手機拍攝月亮，當中內文大讚華為手機影得靚過單鏡反光機，又話當時新出嘅iPhone車尾燈都睇唔到。但之後求驗傳媒就揭發內容做假，早嗰張相喺2017年已經存在，亦係當年iPhone嘅Wallpaper之一。


新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而美國兩任國務卿蓬佩奧同布林肯，都將中國針對新疆維吾爾族嘅行為定義為「種族滅絕」。不過，創辦人何敬康喺2021年2月接受葉劉淑儀訪問嘅時候，就話中國喺當地係促進族裔融合，而唔係種族滅絕。


三星Galaxy Note10/10+/10 5G/10+ 5G係由三星電子推出嘅Android旗艦智能電話。係三星Galaxy Note系列嘅第9代產品。喺2019年8月8號凌晨4點嘅Galaxy UNPACKED 2019發布。


Galaxy Note10／10 5G 採用6.3英吋Dynamic AMOLED屏幕，解像度有2280 X 1080像素，支援HDR10+。同時配置8GB RAM，256GB 儲存空間同3,500 mAh內置鋰電池。


Galaxy Note10+／10+ 5G 配置6.8英吋Dynamic AMOLED屏幕，解像度有3040 X 1440像素，支援HDR10+。同時配置12GB RAM，512GB/1TB儲存空間同4,300 mAh內置鋰電池。


香港電車係指喺香港香港島北部行駛嘅路面電車系統，來往筲箕灣同埋堅尼地城，另外有環形支線來往跑馬地，每日平均搭客達到24萬人次，係全球現存唯一全數用雙層電車嘅電車系統。香港電車響1904年投入服務，係香港最早嘅交通工具之一。


香港電車曾經係九龍倉集團旗下業務。2009年4月7號威立雅運輸買咗香港電車一半股權，2010年2月17號買埋剩低嗰半，之後喺2011年威立雅運輸就改咗名做Transdev。現時係Transdev同埋RATP集團嘅旗下業務。


響2017年5月尾嗰陣電車公司就轉咗以綠色同白色為主嘅撈稿，以『笑聲笑聲滿載叮叮』作為佢嘅宣傳口號。2020年10月起，RATP Dev Group 全面收購埋 RATP Dev Transdev Asia  ，自此全資擁有香港電車。


約百記寫一個好人遭遇種種大災難，喪失所有仔女同財產，身上又患令人厭惡嘅病。喺三篇詩體嘅對話裏面，作者描述約百嘅朋友同約百自己對呢一連串災難嘅反應。最後，上帝親自向約百講話。關於上帝點樣對待人類嘅問題係呢卷書討論嘅主題。


約百嘅朋友用傳統嘅宗教觀點來解釋約百嘅災難，認為上帝賞善罰惡，約百遭受災難，毫無欵問係佢犯咗罪。不過約百唔接受呢種解釋，唔承認自己應受咁殘酷嘅懲罰，因為佢係一個良善正直嘅人。佢唔明白上帝為乜畀咁多災難落喺好似佢噉嘅人身上，佢大膽質問上帝。


《遐邇貫珍》係香港一份摺咗嘅中文報紙，1853年8月由英華書院創刊，係頭一份有中文嘅香港報紙，在全國而言，也位居第二，亦係頭一份有廣告嘅中文報紙，每月出一期，1856年5月停刊。它先後由麥都思、奚禮爾、理雅各當主編，他們都是英國基督新教派華的傳教士。


𢆡餅，學術上叫乳暈，係哺乳動物嘅𢆡頭外圍色水比較深嘅皮膚，主要係畀食奶嘅蘇蝦仔易啲搵到𢆡頭嘅位置。𢆡餅大細同色水深淺因人而異，但女人，尤其生過蘇蝦仔之後多數都會深色咗同大個咗。男仔發育後𢆡餅亦都會受到睾酮刺激，變深色同生𢆡頭毛。


二戰結束後，佢同陳納德一齊喺美國定居，做咗「中國遊說團」嘅領軍人物，試過極力游說華府支持蔣介石喺臺灣成立反共政府。1963年俾嗰時總統約翰甘迺迪邀請，成為第一位入白宮做嘢嘅華人。期間亦攞到國際學士院終身榮譽院士同埋做過美國國際合作委員會主席、世界和平大會榮譽主席等席位。


1992年以來，陳香梅試過連續幾年來廣州參加教師節活動同捐助慰問金，仲邀請過廣州市教師代表團到美國、加拿大等地考察。佢喺廣州等12個城市設立埋陳香梅教育基金會，有廣州教育基金會理事、廣州真光中學名譽校長等銜頭。


「生可樂」最早係百事可樂喺日本由三得利推出嘅嘢，所謂「生」，喺日文度係「新鮮」噉解，譬如「生啤」。「生可樂」採用物理滅菌，所以氣泡會多過平時啲可樂，亦可以保存得更耐，口感清爽啲。2023年4月，呢款「生可樂」喺中國內地上市，價錢高過普通可樂啲哚。


誇張嘅推銷言辭即刻引起網民反感，網民覺得佢盲撐來佬嘢，評論區好多用戶齊齊用粵語語音留言惡搞佢，而咁啱呢一排因為日本諗住倒核污水落海，網民就誇張噉形容飲咗生可樂之後，「賓周識旋轉發光」，甚至「成身生嗮賓周」，一嚟串翻呢位女網紅，二嚟暗諷日本嘅產品帶有輻射。


石圍角路係香港一條路，喺新界荃灣新市鎮嘅荃灣區荃灣東北嘅城門谷石圍角，連接蕙荃路同二坡圳路。石圍角路因為喺石圍角嘅石圍角邨而得名。而且，石圍角路亦係市區的士同新界的士可指定嘅途經路線之一，喺三種的士之中，得大嶼山的士係唔入得石圍角路。


陳俞希中學讀過五旬節林漢光中學同嘉諾撒聖瑪利書院，之後喺香港演藝學院舞台管理系畢業。佢本嚟係模特兒，其中2007年佢參選過香港蘋果日報搞嘅「Apple Girl選舉」。到2009年佢入咗八模兵團出過寫真集，開始畀公眾留意，當時畀人叫佢做「周秀娜師妹」。


之後佢入咗香港女DJ組合Monster Beez。2011年底，陳俞希參加now TV搞嘅「CEO 選拔賽」入到總決賽，最後攞季軍，之後正式加入now TV，轉型做電視節目主持，主要做now觀星台節目。


2016年開始兼埋ViuTV嘅工作，當中比較出名嘅演出包括《借宿一宵》同《Girls' Talk》嘅主持。自原「ViuTV一姐」黃心美喺2018年底離巢之後，陳俞希做咗ViuTV資歷最深同演出最多節目嘅女藝員，所以承繼咗「ViuTV一姐」嘅稱號。


巴林第納爾係巴林嘅法定貨幣，由巴林中央銀行發行，1965年開始用。貨幣編號BHD。1第納爾=1000費爾。截至2019年10月，巴林第納爾係繼科威特第納爾之後世上第二高幣值嘅流通貨幣，約莫2.6美元先至兌到1第納爾。


香港親中派支持者，特別係嚟自激進派系嘅，都有暴力襲擊持唔同政見人士，甚至係記者嘅歷史。英屬香港時期，工聯會就曾經發動六七暴動嘗試奪權，而主權移交後，有啲親中派支持者會喺示威活動期間民主派支持者，甚至係襲擊記者。


六七暴動由香港工委、新華社香港分社聯同港共團體喺香港發動，暴亂喺1967年5月6號開始，其後發生連串騷亂及恐怖襲擊事件，持續咗七個月至1967年12月，後嚟以年份命名事件叫做「六七暴動」。六七暴動喺香港史上最大鑊嘅社會動亂之一，死亡人數第二多。


暴動嘅主要成因喺中國大陸嘅文化大革命外延，同埋1966年一二·三事件澳門親共團體成功從澳葡政府奪權，仲肅清埋國民黨喺澳門嘅勢力，中共於是乎想將澳門發生嘅一二·三事件複製到香港，並且利用文化大革命高漲嘅極左情緒發動港共份子顛覆港英政府。


左派團體以文革武鬥嘅思維鼓吹左派人士採取激烈手段鬥垮港府，7月展開街頭炸彈襲擊浪潮，亦即所謂嘅「遍地菠蘿」，連串無差別嘅炸彈襲擊對普羅大眾構成咗相當嚴重嘅性命威脅，香港市民更從中領悟到共產黨嘅可怕，共產黨發起哩場暴動不但未能動搖港英政府嘅管治，反而促使香港市民比以前擁護殖民地政府，而中共同港共就盡失民心，暴動喺同年12月基本結束，港英政府喺平息暴動後自我檢討同改善施政，1970年代香港經濟快速增長，提升咗殖民地政府嘅聲望，相反港共喺香港主流社會一度陷入邊緣化，即使喺1997年香港主權移交後，港共依然未能擺脫六七暴動嘅負面形象，所以哩場暴動對二十世紀後期以至主權移交後嘅香港社會同埋經濟發展路向，都有著深遠嘅影響。


喺2014年10月25號，當時香港正值雨傘革命，以李偲嫣為主要成員嘅三個反佔領團體，包括「藍絲帶運動」、「撐警大聯盟」同埋「正義聯盟」喺度舉行集會，痛批佔領行動同支持警方執法，期間有人因為報導篇幅問題襲擊採訪記者，香港電台新聞部女記者王詠妍、無綫新聞記者冼志同埋攝影師。


過海隧道豪華巴士P960線係由九龍巴士營運嘅豪華巴士路線，2021年7月18號開辦，係兩條「星級尊線」豪華巴士線之一。來往兆康站 同灣仔北，途經兆康苑、寶田邨、田景／良景、大興邨、屯門市中心、上環、中環、金鐘同銅鑼灣等地區。


多數認為道教有三個源頭，第一係民間原始宗教崇拜，即係遠古時代一啲自然崇拜、巫術等。之後就係一啲方仙信仰，認為有啲仙藥或者秘術可以令人長生不死。方仙信仰亦係對道教影響最深遠一樣嘢。最後就係道家學說，即所謂黃老，亦都係道教點解叫道教嘅原因，道家學派始創者老子亦因為咁成為道教教主，即太上老君，其他道家代表人物好似莊子就係南華真人、列子就係沖虛真人、文子就係通玄真人、亢倉子就係洞靈真人。


東晉興寧二年，相傳楊羲托得眾仙下凡真傳《上清真經》，《上清真經》後來傳咗畀許黃民，開始係民間廣傳。到咗南朝陶景弘將《上清真經》發揚光大，創立上清派，以江蘇南部一個叫茅山嘅地方作為上清派中心，之後一路傳江南同北方地區，成為當時道教最大教派。


呢座大廈嚮1996年11月20號發生五級大火，造成41死80傷。火災後，大廈一直空置，直至2003年9月12號，大業主華潤創業成功統一業權，嘉利大廈喺2004年拆咗，嚮2007年發展為銀座式購物商場「佐敦薈」。


璦琿係15世紀建立嘅東北亞市鎮。1858年5月28日，俄國同清政府響呢個城鎮簽咗《璦琿條約》。1900年俄軍大舉入侵滿洲，冇幾耐璦琿城失陷，俾俄軍焚燬，原城址得返一棵松樹，名為「見證松」。後來璦琿縣駐地改為離古璦琿以北三十幾公里嘅黑河鎮，即係而家黑河市愛輝區嘅前身。


喺呢次選舉由記名投票改咗唔使記名投票。同時又將選民資格放鬆，原本要每年畀十五円同夠廿五歲先有資格投票，宜家改咗每年畀十円同夠廿五歲就有資格，所以選民人數比起上屆選舉，多咗成倍。選舉方式同劃分亦出現咗變化，由傳統小區選舉變咗複數選區制，亦同時第一次喺北海道設選區。


總選舉事務主任職務喺1993年設立，當時係根據香港總督彭定康簽署嘅《選區分界及選舉事務委員會條例》設置，首任主任係邱霜梅。1997年政權交接之後，臨時立法會通過《選舉管理委員會條例》，繼續設立總選舉事務主任職務。


好似其他公務員職位咁，總選舉事務主任嘅任期不定，目前任期最長嘅主任係李榮，佢任期超過7年。總選舉事務主任嘅副手係首席選舉事務主任，職級係首席行政主任，呢個職位喺2008年首次設立，當時係總選舉事務主任以外，選舉事務處第二個首長級職位，到2018年經立法會審議同批准後成為首長級常額職位。


根據香港法例第541章《選舉管理委員會條例》規定，選舉管理委員會需要透過一個由行政長官委任嘅總選舉事務主任執行職能。總選舉事務主任出席選舉管理委員會嘅會議，並喺選管會嘅指示下執行佢嘅決定。總選舉事務主任作為選舉事務處嘅負責人，督導部門嘅行政同運作，並代表部門出席立法會會議、解答議員同傳媒查詢。


1月8號，共和黨參議員格雷厄姆發貼文，認為彈劾「弊大於利」、指責眾議院議長佩洛西同就嚟成為參議員多數黨領袖舒默只係關心自己嘅政治生涯。1月17號，佢喺信入面呼籲舒默舉行投票，直接駁返眾議院通過嘅彈劾議案。


哈佛大學嘅退休教授、喺第一次當勞侵彈劾案中為侵辯護、同喺2020年總統選舉入面支持拜登嘅律師德肖維茨反對第二次彈劾。佢認為當勞侵「冇犯一個可以被彈劾嘅罪行」。佐治華盛頓大學法學院嘅教授Jonathan Turley認為，一個新嘅彈劾案會「損傷憲法」。


即使佢譴責當勞侵嘅言論，Turley教授仍然講，當勞侵嘅言論「會被美國最高法院認定係受到保護嘅言論」。佢亦都提到侵「從來未真正呼籲進行暴力或者騷亂」，又指出咗國會民主黨議員2020年發表嘅其他言論同樣鼓勵咗變成暴力嘅抗議活動。


節目總司儀係強尼同陳俞希，其他司儀包括陳安立、陳嘉倩、駱振偉、沈殷怡、虞逸峯、岑樂怡同陳子豐，演出者包括李健宏、張右雨、李炘頤、岑寧兒、陳葦璇、陳毅燊、趙祥誠、MIRROR同P1X3L。特別嘉賓係杜琪峯。


之後佢嘅身體越嚟越差，而且病情仲冇好轉，所以響1904年廢除佢伏見宮未來繼承人一位，轉為由本身已經繼承華頂宮嘅博恭王返嚟做伏見宮未來繼承人。後嚟，明治天皇見佢咁慘，唔係好忍心，所以就批准邦芳王攞特賜金。


臺灣民主國係1895年5月25號到10月21號期間喺臺灣島上面嘅政權。嗰陣大清打輸咗甲午戰爭，被迫簽《馬關條約》將臺灣同澎湖列島割讓畀大日本帝國，臺灣巡撫唐景崧唔認數，自己立國做大總統，但好快就走佬，由劉永福接手做大總統，但最後都畀日本仔打低咗，臺灣民主國亡國。


海峽兩岸關係自1980年代中國大陸改革開放後以經濟交流為主，本嚟已經越嚟越和緩。1990年代初因為東歐、蘇聯嘅劇變情勢，加上六四天安門屠殺事件導致中國大陸同美國嘅關係惡化，美國唔再需要中國大陸對抗蘇聯，反而拉攏台灣對抗中國大陸，兩邊嘅政治關係愈嚟愈緊張，不過當時經濟關係並無受到實質影響。


1995年，台灣總統李登輝訪問美國，引起中國大陸不滿，中國大陸為咗阻止李登輝在1996年嘅總統選舉中連任，就進行一連串以武力威懾台灣嘅軍事演習，結果引發咗危機。中國人民解放軍嘅第二砲兵部隊同南京軍區分別向台灣外海發射飛彈，舉行兩棲登陸作戰演習，而美國就緊急調動兩個航母戰鬥群進入台灣海峽，海峽一度陷入戰爭嘅狀態。


《珠寶》係一齣三幕芭蕾舞劇，由美國大編舞師佐治·巴倫錢所創，史上由紐約市芭蕾舞團喺 1967 年 4 月 13 號首次公演，及後廣受好評，仲贏咗多個獎，而打後俄羅斯同法國等地嘅芭蕾舞團都有嘗試表演佢哋版本嘅珠寶。


喺2023年5月，台灣新北市板橋區某私立幼兒園接連爆出，有學童被教保員餵藥，身體接連出現問題。之後學童身上，驗出有「巴比妥」同埋「苯二氮平類」等藥物殘留。事件引起外間關注，新北市市長侯友宜亦因而遭受一啲批評，好多人話佢顧住選總統唔理市政。


喺2023年5月，有家長發現就讀呢間幼兒園嘅小朋友出現易怒、自殘等行為，詢問佢哋之下，得知佢哋被老師餵食不明藥物。事件爆發後，仲有更多案例浮出水面，而家長已經有10位報案，而啲小朋友身上都檢測出有「巴比妥」同「苯二氮平類」等藥物殘留。


時代力量立委王婉諭、新北市黨部主委王薇君、台灣兒科醫學會秘書長歐良修喺6月5號偕同其中四名受害者家屬召開記者會，要求政府部門盡速擴大調查、給予幼兒全面協助。王婉諭話，事件爆發後，家長好擔心，教育局完全冇公開解釋或幫助家長了解情況，就算幼兒園宣布租約到期要停業，都冇主動提供轉園資訊。


侯友宜競選辦公室一度話呢件事唔應該延伸成政治性議題，時代力量發言人余佳蒨去到5月8號亦反駁，批評市政府已經搞到爛咗兩個月，等到事情傳媒報道先快速喊話要調查，侯友宜竟然用政治攻擊來敷衍，只顧著選總統，唔理新北市嘅市民。


住喺新潟縣佐渡島冷清漁村嘅'小愛'同'小優'係一對雙胞胎姐弟，佢哋嘅父母係著名嘅物理學家早川博士夫婦。早川博士夫婦知道喺特定嘅時間黑暗之柱就會出現，於是着手調查，之後冇晒消息。小愛同小優為咗搵失蹤嘅雙親，搭黑暗之柱內嘅地鐵去異世界，喺旅程中認識到會用氣現術嘅'麗莎'同手持魔槍嘅'風'，展開一幕幕唔尋常嘅故事……


「餺餦」兩個字少人識，所以有好多其它寫法。有人認為餺餦好薄，又同嘢食有關，所以就寫成「薄餐」，連個音都變埋做bok3caan1。另外亦有人認為餺餦係用鐺來煎，所以寫成「薄鐺」或者「薄罉」。重有人寫成「薄撐」等等。


桃色係一套新加坡Festive Films公司發行嘅香港劇情電影，對白包合粵語、英語同日語，2004年10月28號喺香港上映。套戲由楊凡執導，章小蕙、河莉秀、吳嘉龍、橫內晶、松坂慶子主演。套戲講述地產經紀因為受日本貴婦委託出租一間塵封多年嘅豪宅，而遇到並愛上兩個男人嘅故仔。


呢套戲籌備嗰陣，章小蕙亦曾經被指玩失蹤，亦有好多人勸戒楊凡唔好搵章小蕙，而楊凡就話佢需要一個機會，一個有耐性、又肯冒險嘅人，將佢帶出來，而佢就係嗰個肯冒險嘅人。而佢亦話，呢套戲冇一個比起章小蕙更加適合嘅人做女主角。


章小蕙同楊凡喺2005年8月接受《康熙來了》訪問嘅時候透露，當初楊凡喺街上面撞見章小蕙，就邀請咗佢上去自己嘅攝影室參觀，之後章小蕙就幫佢做筆記同埋試咗一啲 SM 造型，套戲劇本就成咗型。造型相之後畀明報周刊登咗出嚟，引起咗好大迴響，套戲就變成非拍不可。


除咗章小蕙之外，吳嘉龍起初接拍《桃色》嗰陣，起初亦俾佢老豆吳耀漢反對。吳耀漢喺2015年3月接受商台節目《1圈圈》訪問嘅時候，就話雖然欣賞導演楊凡，但就覺得套戲由頭到尾都係噱頭，唔白點解要搵當時唔係演員嘅章小蕙，亦因為呢套係三級片，覺得吳嘉龍拍完呢套戲會玩完，因為呢度係香港，唔能夠用西方思想去睇。


樹熊，又譯作樹袋熊、無尾熊、koala或考拉，係澳洲原住民嘅方言，意思係「唔飲水」咁解，係澳洲特有種生物，全世界只有澳洲東部嘅昆士蘭州、新南威爾斯同維多利亞省地區低海拔、唔密集嘅桉樹林中。1798年一位探險家喺澳洲布魯山脈首次發現，喺19世紀初樹熊遭到捕殺出口，數量由百萬隻銳減至1000多隻，澳洲政府後嚟立法保護，澳洲嘅樹熊保護區有公立亦有私立，私立嘅羅帕恩公園喺1970年－1976年曾經養過白色樹熊。


由於樹熊所居住嘅澳洲嘅森林有好多尤加利樹，樹熊食尤加利葉。因為尤加利葉粗，纖維相當硬，營養又少，因此樹熊每日都要係噉食並𡁻成萬次至攝取到足夠養分，因為每日唔停𡁻，令樹熊老咗會因為牙齒嘅磨損食唔到嘢而餓死。


為咗消化尤加利葉中嘅毒素，樹熊嘅消化道盲腸部份有成 200 cm，佔整個消化系統兩成，亦因為尤加利葉有毒，令樹熊冇其他爭食對手，啱啱出世嘅樹熊因為冇牙𡁻唔到尤加利葉，因此會住喺阿媽個袋度六個月，直到牙長出來為止。


樹熊容易感染幾種不同疾病，常見嘅兩種好似結膜炎、濕屁股，係種腎臟同泌尿系統嘅疾病，其他嘅重有呼吸系統感染、一種頭骨嘅疾病以及寄生蟲等等。而衣原體細菌不時被認為係令樹熊病嘅主要原因，專家正持續研究佢同樹熊族群嘅關係。


海外嘅動物園就要花更耐時間至開始養樹熊，因為樹熊對食物要求非常高，所以極少有動物園可成功飼養。倫敦動物園喺1880年引入一隻樹熊，但只養到14個月。紐約布隆克斯動物園喺1925年就有一隻樹熊標本，標本係將養咗5日之後因營養不良死咗嘅樹熊而造嘅。


截肢嘅分級制度最先喺1950年代搞，到1970年代初分咗成27個級咁多。到1976年先至下降到12個級，喺1992年舉辦嘅殘疾人奧運會先至降到9個分級制度。一般嚟講，凡係帶有截肢成分啲人都會以「A」級表示，其中A出自英文「amputee」一詞嘅頭拉丁字。


盲公嘅分級制度最先喺1970～1980年代搞，最先喺舢板賽入面用，後嚟好多盲公參加噉嘅賽事而喺其它賽事產生分級制度出現五花八門，不過分級淨得三種。一般嚟講，凡係帶有盲公或視力障礙成分啲人都會以「B」級表示，其中B出自英文「blind」一詞嘅頭拉丁字。


腦癱嘅分級制度最先喺1980年代搞，嗰時得4個分級。後嚟發現有啲腦癱特徵同截肢人士相似，隨後4個級嘅制度被告廢除兼重新研究。直到2000年先至重新恢復返腦癱嘅分級系統，重要分成8個級。一般嚟講，凡係帶有腦癱成分啲人都會以「CP」級表示，其中CP出自英文「cerebral palsy」兩詞嘅每個頭拉丁字。


雪州喺馬來西亞嘅國內生產總值中貢獻2399.68億令吉，2015年佔國內生產總值22.6％。雪州亦係馬來西亞最發達嘅州屬，擁有良好嘅基礎設施，例如高速公路同交通運輸系統。雪州同時亦係擁有全國最多人口嘅州屬，生活水平較高，貧窮率亦係全國最低。


雪蘭莪州係馬來西亞人口最多嘅州屬，近幾十年嚟，由於巴生谷急速發展，好大程度上顯住增加州內人口。1980年嘅人口為1,426,250人。到2000年，就已翻咗一番，達到3,941,316人。截至2015年，雪州人口一共有5,874,100人。


雪蘭莪馬來人嘅血統受到布吉人、柔佛、米南佳保、Mandail、爪哇、Banjarese、羅蘭人同本古魯人影響，其中接近全部馬來人係穆斯林。爪哇後裔喺雪州西海岸地區，例如沙白安南縣、瓜拉雪蘭莪縣、巴生縣、瓜拉冷岳縣同雪邦縣佔主導地位。


雪州人口亦包括華人同印度人，係州入面主要少數民族。擁有三千人口嘅瑪美里人係半島原住民嘅主要分支，可以喺加厘島揾到，並依然保存住佢哋嘅文化同語言，同時適應現代生活方式。雪蘭莪憑借其先進嘅發展狀況，通過貿易、商業同教育方面同其他相對較落後地區有更多嘅跨國聯係。


根據2010年人口普查報告，雪州人口其中57.9％為穆斯林、24.4％為佛教徒、11.6％為印度教徒、3.8％為基督徒、0.5％為道教同中國民間信仰、0.4％為其他宗教徒、宗教未明佔1％同埋0.4％為無神論。


雪蘭莪嘅「蘇丹」係雪蘭莪嘅憲法統治者。蘇丹嘅作用、權力同義務喺1959年嘅憲法中有所規定。憲法闡明蘇丹理事會擁有州行政權力，係伊斯蘭教州領導以及州嘅象徵。呢個位置只可以由雪蘭莪王室一名成員擔任。現任統治者係由2001年以嚟擔任呢一個職務嘅蘇丹沙拉弗丁殿下。


1959年憲法生效後，州內閣同蘇丹成為雪蘭莪州政府行政部門，由州務大臣領導，以及其他10位行政議員。內閣成員由蘇丹任命，而呢啲成員都係由嗰屆州議會成員選出。依家嘅雪州州務大臣係尊敬的拿督斯里阿米魯丁沙利。


雪州仲有一個立法機構，叫做雪蘭莪州議會。佢類似馬來西亞下議院，但僅限於制定同州有關嘅法律。成員喺馬來西亞選舉中由人民選出，通常同下議院選舉同時舉行。每個州議員任期五年。喺任期屆滿之前，州議會將會解散，並進行選舉選出新成員。


商業、工業同服務業係雪蘭莪州主要經濟活動，佔咗雪蘭莪州58%國民生產總值。馬來西亞幾個主要工業區都喺雪蘭莪州入面，主要係生產電子產品、化學品同汽車，包括兩間大型馬來西亞國產車公司寶騰同馬來西亞第二國產車。


好多外商亦將佢哋嘅馬來西亞分部設喺雪蘭莪。雪蘭莪主要工業城市有梳邦再也、沙亞南、巴生、加影、萬撓、士拉央、安邦同八打靈再也 。巴生港係雪蘭莪工業發展嘅核心，因為佢係馬來西亞最繁忙嘅港口。雪蘭莪亦因此吸引好多外資嚟投資。


除咗工業，農業亦貢獻雪州GDP 3.1%，令到雪州經濟蓬勃發展。雪蘭莪主要農作物有楊桃、木瓜、香蕉等。雖然雪州唔係稻米嘅主要生產地，但係瓜拉雪蘭莪縣同沙白安南縣嘅稻田提升咗呢個地區嘅展。其他農業活動包括棕櫚同橡膠種植園。


雪蘭莪擁有航空、道路同鐵路系統，交通係全馬最發達嘅州屬之一。西馬西海岸例如南北大道都經過呢個州，同時雪州擁有超過20條高速公路。呢個州大部分高速公路都需要收費，道路使用者必須使用儲值卡例如一觸即通卡或者Smart TAG嚟畀錢。


馬來亞鐵路通勤鐵路提供前往雪州主要城鎮例如加影、巴生港、沙亞南、梳邦再也、八打靈再也、萬撓等地服務。亦通往吉隆坡中央車站，一個喺市中心嘅現代交通樞紐，可以通過呢度轉乘至其他鐵路路線。雪州境內亦有輕快鐵服務網，由3Ampang Line、4Sri Petaling Line、5Kelana Jaya Line同埋預計將於2020年啟用嘅11Johan Setia Line組成，都係由快捷通軌道營運。


2009年9月，馬來西亞基建公司開始規劃建設延長線，並畀民眾喺3個月展覽期間反饋。呢項計劃令到格拉那再也線同安邦線增加13個新車站並延長17.7公里。布特拉高原站係呢兩條延長線嘅轉乘站。工程喺2013年中開始至2016年7月正式開通。


其中9Kajang Line第一階段線路已喺2016年12月開通，剩餘車站亦喺2017年7月正式開通。12Putrajaya Line依家仲起緊，目標係2022年全面開通。而13Circle Line就仲喺規劃階段。


巴生羅惹同巴生Lontong係巴生同莎亞南出名嘅美食。其他美食有Mee Rebus、加影沙爹、Nasi Ambeng、雪蘭莪叻沙、Soto、Sambal Tahun、Bakso、Ketam Darul Ehsan、Ikan Masak Asam Pedas、Ayam Masak Kicap同Sayur Masak Rebung      。


喺雪邦嘅雪邦國際賽道係馬來西亞唯一一個舉辦好多賽車比賽場地，曾經舉辦一級方程式賽車多年。喺雙威鎮嘅雙威水上樂園，係馬來西亞首屈一指嘅主題公園。其他喺雪州嘅主題公園包括喺沙登嘅綠水坊Wonderland同喺沙亞南嘅潮濕世界水上樂園。


其他州入面旅遊景點包括喺士拉央黑風洞鎮嘅黑風洞，沙亞南、巴生、吉膽島等地方。雪州最熱門沙灘喺雪邦縣峇眼拉浪嘅雪邦黃金海岸、Batu Laut同摩立海灘。雪州亦擁有好多生態旅遊景點，例如喺瓜拉雪蘭莪嘅螢火蟲公園、沙亞南嘅馬來西亞農業公園、共和聯邦森林公園、士拉央同甲洞嘅馬來西亞森林研究院、喺安邦嘅安邦森林公園同埋康情森林公園等。


雪蘭莪各大市鎮都擁有好多購物中心，吸引咗好多本地甚至外國旅客嚟購物，包括喺萬達鎮嘅萬達廣場、喺珍珠白沙羅商圈嘅The Curve、e@Curve、IPC 購物中心同宜家、喺白沙羅衛星市 嘅麗陽城購物中心、格拉那再也嘅伯樂泰購物中心、雙威鎮嘅雙威金字塔購物中心、沙登嘅綠水坊、梳邦再也嘅梳邦百利廣場、梳邦帝國同USJ高峰廣場、蒲種嘅IOI商場、巴生嘅武吉丁宜永旺購物中心同武吉拉惹購物中心、沙亞南嘅實達城市廣場、Plaza Alam Sentral同SACC Mall。


雪州電視服務由7個免費電視台、一個衛星電視同兩個網絡電視組成。其中三個免費電視台由馬來西亞廣播電視管理。馬來西亞廣播電台係一個聯邦政府旗下嘅機構，總部喺首都吉隆坡。另外三個商業電視台由首要媒體管理。首要媒體係一間私營公司，總部喺雪蘭莪州萬達鎮。


荔枝窩特別地區喺船灣郊野公園隔籬。特別地區裏面係一個風水林，記錄咗超過100種植物，包括有青籐公同金葉樹等罕見品種，重有幾樖古老嘅大樹，形態獨特有趣，例如一樖叫「空心樹」嘅秋楓已經被蛀空而剩低嘅外殼。


陳樹英1982年喺香港大學畢業，主修中文，先後考獲文學士同埋教育文憑。佢曾經喺屯門大興邨佛教沈香林紀念中學教咗八年書，重喺校內識咗現任老公李永達，之後兩人喺1984年拉埋天窗，曾經喺1990年離婚，後尾响2001年復合。


佢曾經代表民主黨出戰1998、2000、2004、2012年香港立法會選舉，當中頭兩次係喺新界西選區，佢先後幫過李永達、何俊仁兩位黨友抬轎，2004年參選飲食界功能界別，但佢只係攞到849票，輸畀張宇人。


皇府山係香港北區一個私人屋苑，喺上水馬適路38號，由新鴻基地產起，喺2006年落成。一共有8座樓，提供764個住宅單位，單位建築面積介乎573平方呎至1113平方呎。住客車位128個，訪客車位35個。


《危城》係2016年香港一套動作電影，由劉青雲、古天樂、彭于晏、吳京、袁泉、江疏影、廖啟智、姜皓文、吳廷燁、洪天照主演，導演陳木勝。故仔背景係民國初年戰亂期間嘅一個深山城鎮「普城」，講嗰度居民點樣反抗軍閥欺壓嘅故仔。


喺中古後期，隨住全濁聲母清化，聲調開始因爲噉而分陰陽，調分陰陽帶來四聲八調，亦即四聲調各自都分咗陰陽，喺調類上總共有八個。現代粵語嘅聲調就係繼承自四聲八調格局，喺呢個基礎上，陰入根據元音長短，分成咗上陰入同下陰入，形成而家粵語九聲六調嘅格局。


喺中文，一個音節肯定配一個聲調，呢個高低稱呼做調值。呢個音高上下，而家用五度式來表示，分別係低、半低、中、半高、高，透過佢哋數值嘅組合來表示調值。然後再歸納分類同一調值嘅音節，再加埋音節尾嘅舒促，就會得出調類。


發現聲調係六朝時代嘅沈約，噉以前嘅上古漢語有冇聲調就成咗個問題。呢個問題古來好多人提出唔同主張，啲主張嘅根據都係《詩經》嘅押韻。研究《詩經》押韻時四聲嘅調配，見到平聲、上聲可以同去聲押韻，去聲同入聲唔一定押韻。


以《詩經》押韻調配爲音韻研究基礎，清代考證學者顧炎武主張語言嘅遲速輕重係押韻嘅平仄，平聲最長，上、去次長，入聲係急止停頓嘅音。另外去聲同入聲押韻，即使係中古音，「易」、「出」、「惡」等字同時有去入二聲，所以可以睇出去入二聲有接近嘅關係。


根據呢樣，段玉裁提出平、上、入三聲合埋同去聲另計，黃侃則提出平、入二聲同上、去二聲噉分成兩類。受呢樣影響，現代嘅王力喺《漢語史稿》提出平、入二聲嘅兩大分類，再按音嘅長短來分，分成長、短二類，合埋就係四聲。


現代中文嘅聲調特徵係以音高爲主，但喺古代中文係以音嘅長度爲主要要素，長平聲變成咗平聲，短平聲變成咗上聲，長入聲變成咗去聲，短入聲變成咗入聲。張日昇以《詩經》作統計，指上古有去聲，但去聲以ɸ、d、g、m、n、ŋ爲韻尾。


現代各種中文嘅聲調係基於中古四聲分咗陰陽二類後嘅八聲。中古音到現代音調值變化未明，雖然各路中文嘅差異好明顯，但調類變化好少，最大嘅特徵係對應聲母嘅清濁分咗陰陽二類。一般來講，陰調係高調，陽調係低調。喺由來上，濁音相比清音個調要低啲，陰調來自古清音，陽調來自古濁音。


中原無咗清濁區別就用高低音來繼續分啲字。現代吳語嘅紹興方言同閩語嘅潮州方言全部調類都分咗陰陽二類，成爲八聲，呢啲陰陽就同清濁區別對應。現代中文嘅普通話喺平聲分咗陰陽二類，入聲無獨立聲調。平聲嘅音長相比其他調類長，發音清晰啲唔會撈亂，多數中文嘅平聲都分陰陽兩類。


喺標準漢越音體系中，聲調按照原先漢字嘅清濁聲母，劃分成陰陽調，唯一嘅例外係平聲，平聲嘅次濁聲母字會派去陰聲調，亦即讀成平聲。上聲字度，有啲濁上繼續保持喺陽上，但亦有濁上字變成咗去聲，陰陽去都有，以陽去爲主，變爲陰去嘅字有住比較古老嘅層次。


英治省城時期，見及西關十三行毁於早前戰火，駐華公使卜魯斯爵士將重建商舘洋行事務全權交由巴夏禮爵士主理。其時十三行一隅，蓉蓉爛爛，連巴爵士都不禁嘆曰「真係醫翻都嘥藥費」。故此冇原地重建，而改於十三行以西之沙面。


當其時沙面係幾個散收收嘅島仔，角落處有兩坎火炮，早前打仗經已遭英軍炸到巢曬皮，重建真係唔係話咁易。歷時兩年卒之落成。填海之後全島2850呎長950呎闊，北便預留出一條沙基涌，起咗兩墩橋，東便係英國橋，西便係法國橋。


法國租界地皮凡24幅，每幅27公尺×42公尺。呢笪地皮一直丟空，直至1889年至著手發展，事緣法國喺歐州打敗仗，其時窮到仙都唔仙下。1889年4月新任法國領事于雅樂廢除外族禁售令，11月拍賣租界地皮。


喺之後嘅大半個世紀入面，英法兩國取得喺沙面島上嘅好多特權，政府相關機構同企業大量咁移入，主要嘅領事館同政治、金融組織都起喺呢度，並喺好長嘅時間入面畀咗附近嘅中國人好多唔公平嘅待遇，沙面因為咁成為後嚟中國乃至附近國家民族解放運動人士抗議同攻擊嘅目標。


1942年，日本向英國宣戰後，佔領沙面英租界，交咗畀親日嘅汪精衛政權。1943年，法國維希政權退出法租界，交咗畀汪精衛政權。嗰一年，堅持抗日嘅重慶國民政府另行同英國訂約收返英租界。二戰結束後，新成立嘅法國戴高樂政府正式宣佈將沙面法租界交返畀中華民國。


而家，沙面係廣州著名嘅旅遊區、風景區同休閒勝地，亦都係白天鵝賓館嘅所在地。島上嘅綠化較好，有古樹 150 幾樖，空氣清新，環境衛生唔錯，可以講係廣州嘅世外桃源。建築方面，好多都係喺19世紀起嘅，同埋帶有西方風格，基本上都係文物建築。


Enviro 400可以係用底盤車身一體化設計，配經過改良嘅丹尼士三叉戟2型底盤，而個底盤亦可以配其他車身。Enviro 400車身亦可以配富豪B7TL同埋富豪B9TL底盤。喺2007年初，亞歷山大丹尼士宣佈Enviro 400車身可以配Scania N230UD底盤。


Enviro 400同其他同期產品唔同嘅係架車嘅前輪跨長啲，令架車嘅前軸車轆上面可以裝最多3個位，後來類似設計亦喺佢嘅競爭產品Wright Gemini 2出現。而架車亦可以用新設計嘅油缸去配合直樓梯設計。


2006年底，服務英格蘭南部嘅Solent Blue Line公司接收咗一架配富豪B7TL底盤嘅Enviro 400，不過有呢個配搭嘅巴士只此一架。喺其後嘅Euro Bus Expo 2006車展，有一架油咗英國巴士集團Arriva色、配富豪B9TL底盤嘅Enviro 400樣辦車展出。


第一間買、亦係買得最多配富豪B9TL底盤嘅Enviro 400嘅係服務愛爾蘭都柏林嘅Dublin Bus，佢喺2007至2008年間接收咗50架，2008至2009年間再接收多50架。英格蘭約克郡嘅East Yorkshire Motor Services喺2008年接收咗5架，倫敦嘅London General接收咗3架做試車。


英國巴士集團Stagecoach自2008年起接收咗超過500架配Scania N230UD底盤嘅Enviro 400，牛津嘅Oxford Bus Company亦自2009年起接收31架，服務英格蘭南部嘅Wilts & Dorset亦喺2010年接收咗6架，諾定咸嘅Nottingham City Transport亦喺2014至2015年接收咗62架，2012年開始有第二啲公司接收咗幾架。


因應歐盟六型排放標準會喺2014年1月開始生效，亞歷山大丹尼士本來打算喺2013年底推出新一代Enviro 400。不過亞歷山大丹尼士成功申請到英國National Small Series Type Approval，令公司可以喺2014年繼續出配歐盟五型引擎嘅巴士，新一代Enviro 400嘅推出時間亦因而延遲，去到2014年5月先至公佈。


2014年底，配康明斯ISBe四氣缸歐盟六型引擎同埋BAE Systems HybriDrive柴油/電力混合驅動系統嘅Enviro 400H開始付運。喺2015年，亞歷山大丹尼士推出另一版本嘅Enviro 400柴油/電力混能車，名叫Enviro 400VE。


架車喺原本嘅混能系統基礎上，再加上無線叉電系統畀佢喺中途叉電，令佢哋可以大部分時間以全電動模式行車。2019年亞歷山大丹尼士推出Enviro 400ER混能車，佢一樣可以喺部分時間以全電動模式行車，不過唔使再設置無線叉電系統。


2015年9月，亞歷山大丹尼士公開咗Enviro 400H嘅另一版本Enviro 400H City，架車係為倫敦市場而設，車身上層同埋樓梯位形態同New Routemaster相似，而車嘴外形就同Enviro 200MMC相似。


喺2014年3月，Stagecoach宣佈已經訂咗29架新一代Enviro 400，係呢款車第一張對外公佈嘅訂單。其後亞歷山大丹尼士喺5月公佈Oxford Bus Company嘅14架同埋Reading Transport嘅24架巴士訂單。


呢隻車身亦可以配富豪B5LH或者Scania NUD巴士底盤。其中後者亦有天然氣版，亦可以揀Enviro 400 City車身款式，全名叫Enviro 400 CBG City。後來Enviro 400 City車身亦可以配喺比亞迪電動雙層巴士底盤上面，稱為Enviro 400 EV。


另外Stagecoach喺2016年初率先接收30架Enviro 400車身嘅Scania N250UD巴士。而行天然氣嘅Enviro 400車身Scania N280UD巴士亦喺2016年亮相，Reading Transport喺2016年底接收5架，係呢款車第一張對外公佈嘅訂單，Nottingham City Transport自2017至2018年接收嘅53架係首批生產嘅Enviro 400 CBG City。


入行咗好多年，之前係日本演員松重豐嘅常任配音員，而家成為日本演員江口洋介、竹野內豐、阿部寬、堤真一、北村一輝、長瀨智也、高嶋政宏、小市慢太郎、加藤雅也、井浦新、片岡愛之助，韓國演員池珍熙、李瑞鎮、鄭昊彬、尹相鉉、車勝元、劉在錫、朴赫權、崔元英、鄭俊鎬、申成祿，台灣演員馬景濤，香港演員鄭嘉穎、成龍、梁朝偉、方中信、呂良偉，中國演員李連杰、嚴屹寬、陳道明，美國演員李察·基爾、畢·彼特、湯·告魯斯、狄維·莊遜，加拿大演員奇洛·李維斯，英國演員曉·萊利、湯·哈迪，愛爾蘭演員皮雅斯·布士南，西班牙演員安東尼奧·班達拉斯，英國廚師占美·奧利華，英國新聞工作者Michael Mosley嘅常任配音員。


近年日本政府有意修改皇室典範嘅規定，指當如果內親王或者女王嫁人之後，可唔可以保留佢同埋佢嘅仔女嘅皇室身份。如果爾條修例最終通過嘅話，咁承子女王嫁人同生仔之後都繼續係皇室成員，換言之嗰時嘅高圓宮可能唔會畀人廢除，而係由承子女王同埋佢嘅仔女將爾個宮號一直傳落去。


係位於中國黑龍江哈爾濱嘅國有鐵路，係由哈爾濱站到新香坊站，由哈爾濱鐵路局管轄，全長20公里。呢條鐵路係條聯絡綫，溝通咗哈爾濱站同哈爾濱東站，將濱北綫聯到成個哈爾濱嘅鐵路網。同時呢條鐵路同濱綏綫、拉濱綫嘅重疊段構成哈爾濱嘅鐵路環綫，叫做哈環綫。


故事描述泰國出世嘅賽認娘帶住黑石枕頭去到新加坡同生父相認，但係佢嘅生父已經娶過第二個，好在得到兩位紅顏知己周小丹同埋李明珠嘅支持。賽認娘喺逆境中奮鬥向上，終於成為亞洲富豪，但係喺感情上，賽認娘始終周小丹同李明珠之間難以取捨。


任嘉兒，係一位香港泛民主派人士，中西區區議會大學選區前議員，本身佢擁有有註冊護士嘅資格，因為參選區議會而喺2019年7月辭職。佢亦係前香港大學學生會內務副會長。2019年，佢開始參與中西區區議會大學選區嘅地區工作。


任嘉兒喺香港出世，喺香港大學先後完成護理學學士同社會科學碩士課程。皆因佢曾經喺香港大學所處嘅大學選區生活過七年，對嗰區有感情，決定投身區內地區工作，同埋喺嚟緊嘅區議會選舉挑戰由1991年開始擔任區議員，並且冧莊28年嘅陳捷貴。


廣東人煮食時好多時都會用陳皮來調味，好似煲湯、煲粥、煲紅豆沙同綠豆沙、蒸海鮮。陳皮亦可以當口立濕。用來蒸海鮮一類嘅食材係因為陳皮可以癖袪海鮮嘅腥味，例如將陳皮切成幼絲狀，加埋蔥絲放響泥鯭魚上面一齊蒸，既可以癖祛泥鯭魚嘅腥味，亦可以祛埋啲泥味。


宮崎吾朗係日本嘅景觀設計師同動畫導演，關東地區東京人，亦係宮崎駿大仔。讀完大學後去咗森綠地設計事務所做嘢，期間接過東京地區嘅兒童公園同綜合公園、岡谷湖畔公園、工業團地嘅部分園區同綠化設計，後又轉到三鷹之森吉卜力美術館做館長。


ISO 216，即國際標準216號，係國際標準組織 訂落來嘅紙嘅標準尺寸。呢種尺寸世界各國都有用，尤其係A4紙。尺寸係用長闊比來定制。ISO 216定落A系同B系，而C系就由信封標準ISO 269所立。


莫宜端1993年大學畢業之後加入無綫電視新聞部。由於佢唔係娛樂圈同埋新聞系而出身，所以畀無綫安排翻譯外電，一年後先至有機會做記者，主要負責政治新聞，亦做過駐北京記者。2004年嘅春季尾頭，佢離開無綫電視新聞部工作後轉投香港政策研究所做研究經理，做政策研究，其後喺智經研究中心做研究總監。


2010年3月，有居民同民署反映威苑花園C座旁邊休憩區長期被商業佔用嘅情況時，重代大廈管委會呈送相關嘅實地影嘅相。話台山區人口多、樓宇密集，大廈居民嘅休憩場地本來已經係寥寥可數，每吋地方都難能可貴，威苑花園C座旁休憩區係大廈管委會幾經努力，響民署支持下響三年前才起好來用，而家竟然被某啲商業機構幾乎每日朝早擅自覇佔來用做貨物分流集散地，堆疊嘅貨比人重高，再加埋其他人亂咁泊嘅電單車，除咗佔用大面積嘅地方之外，重畀晨運人士帶來唔方便，甚至潛伏各種危險。


2015年12月3號，因應物業管理保安同清潔工種，即將響2016年1月1號開始實行最低工資，台山工廠街威苑花園爆發管理費加價拗撬。一批小業主不滿管理費加幅超過三成，每戶大約加八十蚊，加到三百一十五到三百五十五蚊不等，一度同大廈管理委員會成員拗撬，互相叫罵鬧。


現場有現任管委會成員同街總協助人員，並聚集一批小業主響A座門口出面，有人要求管委會同管理公司退場改做小業主自管，亦有人譴責小業主帶埋唔係業主嘅人插手搞亂，場面一度混亂。小業主話，現任管委會賬目亂來，每月停車場管理費、天台出租電訊公司整基站租金之類嘅共同收入都去向唔明，先要求管委會先清楚交代條數。


2009年4月6號，威苑花園發生家庭慘劇。一名十四歲少年本來同媽媽同埋十三歲嘅妹妹一家三口相依為命，慘劇入面一家三口好似平時一樣響屋企共享天倫。去到5號晚黑十一點幾，媽媽將瞓到好冧嘅女抱入房到，當時少年亦冇察覺媽媽有咩異常，就好似平時咁響自己間房到瞓，平日都習慣由媽媽叫醒嘅少年瞓到6號朝早十一點幾先醒，當時佢已經覺得好奇怪點解媽媽冇叫佢起身返學，少年就馬上去到媽媽同妹妹間房睇吓咩事，發現間房反鎖咗，叫極都冇人應，間房又冇嗮聲，心知不妙。


彷徨無助嘅少年就即刻打電話響大陸做嘢嘅老豆，由老豆再通知朋友來協助。當朋友去到現場開門後，發現媽媽同妹妹倒轉瞓響另一間房嘅床到，不省人事，床邊留有一個裝住炭灰嘅器皿，於是立即報警求助。救護員接報趕到，證實兩母女已經死咗。


之後司警到場調查，執走證物之後走咗，但係冇發現遺書。初步相信有人響嗰女瞓到好冧嗰時，帶埋個女燒炭自殺。一夜之間痛失至親嘅少年彷徨無助，社工局之後亦派員到場了解同跟進件事，協助少年撫平傷痛。社工局話目前正密切跟進少年嘅心理狀況，如果有需要，或者會提供臨床心理治療。


響大陸做嘢、已經同媽媽分開咗成年幾嘅老豆亦響6號晚黑返來處理件事。據了解，少年媽媽懷疑因個人問題陷入財困，所以搞出呢次家庭慘劇，亦有街坊話曾經見過死者出入賭場，但確實嘅自殺原因有待警方調查。慘劇入面嘅媽媽姓吳，三十九歲，係職業司機。


2009年12月12號晏晝四點幾威苑花園大廈，警方接報有人從高處跌落地，跌咗落二樓平台。消防救護員到場證實傷重不治。司警接手調查，初步確認死者身姓梁，四十四歲，但係暫時未確定佢係差錯腳跌落樓定跳樓自殺死，暫時未將案件分類。


西安城牆，係一條長方形圍著陝西省西安市城區嘅人造河流，係明朝初年唐長安城皇城嘅基建。西安城牆有軍事防禦作用，係中國有規模嘅古城牆。嚮1961年，中華人民共和國國務院公佈，西安城牆係第一批全國重點文物保護單位之一。


野原廣志，臼井儀人漫画《蠟筆小新》入面嘅虛構人物，主角野原新之助嘅老竇，35歲，3月11號出生，秋田縣大曲市出身，身高180公分，左撇子。而家住喺埼玉縣春日部市，每日搭車去東京都霞關雙葉商事東京本社工作，所屬單位為第一營業部，職銜係營業二課課長。


馬淵東一喺日本千葉縣出世，昭和6年喺臺北帝國大學文政學部史學科畢業。佢由學生時代已經被台灣原住民文化吸引，每年暑假入山進行田野調查，畢業之後留校做助教，後來升到副教授，戰後返到日本，做過東京都立大學等校教授。


馬淵東一喺臺灣長達18年，調查對象鎖定於鄒族同布農族，調查內容著重於社會構造、宗教、咒術等，尤其是神話宗教儀式或同社會組織嘅關係。佢曾主張臺灣原住民文化同南洋、琉球等地文化有關連。佢喺臺灣進行原住民田野調查所寫嘅好多著作都已經成為臺灣而家研究人類學同民族學嘅重要參考文獻。


圖數據結構包括一個有限嘅集含有啲「頂點」，同埋一個集含有啲頂點𠵿，啲𠵿喺無向圖就係無序𠵿、喺有向圖就係有序𠵿。啲𠵿喊做「檠」。對於有向圖又喊做「檠」，但有時亦都喊做「箭咀」或者「弧」。啲頂點可以係圖結構嘅一部分，又可以係啲外部實體、攞整數嘅索引或者參照表示返嘅。


然之後，綟集啲墢着分佈到有匹配索引嘅PE，佮埋相應嘅檠。每個PE都有自己嘅子圖表示，其中喺另一墢裏頭有端點嘅檠需要特別注意。對於似MPI噉嘅標準通訊接口，擁有另一個端點嘅PE，佢個ID必須係識別得到嘅。


喺機器學習、社交網絡分析同其他領域有啲圖係有數万億條檠嘅。壓縮過嘅圖表示經已有開發出嚟，着攞嚟減少I/O同內存嘅要求。Huffman編碼等通用技術都適用，但可以透過特定方式處理啲鄰接表或者鄰接矩陣嚟提高效率。


山廈村嘅開村始祖係張直臣，早喺明朝因為經營鹽業，由東莞簧村搬去新安橫洲，喺清朝順治年期間搬去山廈村現址。康熙元年清廷嚴厲執行遷界令，張氏族人被迫搬走。康熙8年復界之後，部分族人未有回流返嚟，導致分居各地。


張氏宗祠由該族第22代嘅張炳南、張志廣、張耀晃同張瑞一喺嘉慶20年起。1930至50年代宗祠曾經做過鄉村小學，畀村中嘅子弟讀書，而女仔就只可以喺晚間時分入祠裏面上學。1958年當族人喺欖口村附近起咗華封小學之後，祠裏面前廳嘅左邊廂房就由校長室改成村公所，用咗長達10年，而家就用嚟貯物，左邊側走廊曾經用嚟做廚房。


媒，又叫做媒人，為兩家說親嘅人，撮合婚姻。如說文寫，「媒。謀也，謀合二姓。」又鄭玄箋，「媒者，能通二姓之言，定人室家之道。」古時若要兩家結親，就要有媒，幫兩家做中間人，定好親事。如此亦衍生出媒介之意。


遠古唔使媒，知母不知父，條村要多人力，到時到候自然野合。後尾世間事，越來越複雜，要有禮法。男女分隔，就有明媒正娶依回事，必須要有媒，為兩家說親，咁先合禮數。若然成婚，媒人可以收到報酬，叫做媒人利市。若然有無可奈何之因，仍有天地為媒，拜神為媒嘅做法。


要有媒之原因，出於結婚為兩家大事，並非純粹男女情投意合。後生男女，入世未深，未必要諗到咁遠。男女婚後唔夾，搞到兩家不和，又或者兩家唔夾，搞到夫妻都唔好過。做媒責任重大，要清楚兩家，俗語謂「查家宅」，就係咁道理。


寧陽鐵路，又叫新寧鐵路，係中國廣東一條鐵路，係清末新寧華僑陳宜禧營造。條路係繼潮汕鐵路之後，中國第二條商辦鐵路。佢亦係全部唔靠外國錢同人起嘅鐵路。籌建之時，陳宜禧向美國華僑集資，曾經係華僑喺中國最成功嘅投資事業。


聖戰係個伊斯蘭教術語，字面意思係「奮鬥」、「儘力」，引伸成為「為主道而奮鬥」。《可蘭經》關於為主道而戰嘅訓令主要集中喺講麥地那時期嗰陣嘅經文，規定咗呢樣嘢係每個穆斯林都要盡嘅義務。之後呢個概念又喺阿拉伯對外征戰時，以伊斯蘭教旗號而打嘅仗。


喺中世紀嘅伊斯蘭教法入面，聖戰係好受重視嘅伊斯蘭教法，甚至係五功之一，最初聖戰嘅意思，係指為咗捍衛伊斯蘭教信仰，而同啲異教徒或者「不信道者」死過。到封建時期，聖戰就係啲君主用嚟以宗教名義而發動擴張侵略嘅手段。


不過，除咗中世紀封建時期為咗擴張侵略而發動嘅聖戰之外，近代聖戰多數都解做以自衛做目的，一定要因為受侵犯時先可以話聖戰打返人，而呢種侵犯多數係講國家領土，唔再係指個人喺宗教上嘅意義。例如19世紀末奧斯曼帝國以聖戰嚟號召對抗歐洲侵略。


雖然現代社會，聖戰呢個觀念對於伊斯蘭教嚟講已經過時，不過仍然有好多主張原教旨主義嘅極端派話之你。例如埃及穆斯林兄弟會出版嘅一本小冊子《路標》就極力鼓吹聖戰觀念，不過佢哋講嗰種聖戰又另一樣嘢，《路標》作者宣稱「伊斯蘭本身就係聖戰，直到而家都仍然成立」。


東區係台灣新竹市嘅一個市轄區，喺市嘅東側，西北係北區，西南係香山區，南同新竹縣寶山鄉 為鄰，東以柯子湖溪同新竹縣竹東鎮交界，東北隔頭前溪同竹北市相望。境內有國立清華大學同國立交通大學，又有新竹科學園區，係北臺灣知名嘅高科技重鎮。


民都魯有兩個季候風季節，分別係11月至第二年3月嘅東北季候風，同埋5月至9月嘅西南季候風。其中沿岸地區1月雨量最多，6月至8月雨量相對較少。內陸地區方面雨量分佈相對平均。民都魯地區全年雨量大約3,750 mm。


民都魯係沙撈越第四大城鎮，排喺古普、美里同詩巫之後。市中心人口有114,058人，全省有183,402人，民都魯鎮人口佔全省人口超過六成，2018年全省常住人口已達25.1萬人，亦有20萬外勞同3萬流動人口，計埋將會接近50萬人。


差唔多全部馬來人都係穆斯林，其他民族可以依照個人喜好選擇信仰。華人多數信佛教、基督教、道教同中國民間信仰等。伊班人、烏魯人同比達友人相對較多信基督教，亦有一部分保留自己民族信仰。馬蘭諾人就多數信奉回教，亦有少部分係基督教徒。


民都魯深水港喺1983年1月1號啟用，係沙撈越州第一座24小時開放嘅深水港口。1999年6月耗資4億令吉建成婆羅洲第一座貨櫃專用終站，2016年貨櫃吞吐量係27.7萬個標準集裝箱，2018年上升至35.


喺呢個總站營運嘅巴士公司有Bintang Jaya Bus Express、Bus Asia、Eva Bus Express、Lanang Road Bus、MTC Express、Rejang Transport、Sungai Merah Bus及Vital Focus Group。


Vital Focus Group原定2018年搬去吉都隆中環商區，另有Hornbill Bas Ekspres、Kirata Sdn Bhd、Midsar Transport Sdn Bhd、Wilmas Sdn Bhd、Sapphire Pacific Sdn Bhd簽署意向書將會搬入吉都隆總站，民都魯將會變成沙撈越州第一座擁有兩個長程巴士總站嘅城鎮。


吉都隆喺民都魯東北面市郊，係一個天然海岬形成嘅港口，設有液化天然氣工業，首期工程喺1982年完成，第二期工程耗資140億令吉已經喺1994年完成，第三期工程耗資80億美金亦喺2003年完成。擁有全球最大型集中式天然氣蒸餾廠，貿易額為沙撈越州嘅45%，馬來西亞嘅5%。


液化天然氣年生產量2,300萬噸。蜆殼公司綜合蒸餾廠耗資18億令吉係世界第一間綜合蒸餾廠。石油化學產品年產量50萬噸。尿素肥料廠耗資7.7億令吉，喺1985年10月完成，係東盟國家所聯營嘅第二座肥料廠。


李添勝，人稱「添哥」、係香港前電視劇監製同電影演員，1968年一入行就效力無綫電視，製作過60幾部電視劇、到2015年底拍完賀歲劇《財神駕到》後正式退休。直至到2016年3月17號應TVB舉行嘅榮休晚宴，好多一眾藝人都有出席，同時佢唔再續約、結束同無綫電視48年賓主關係。


李怡係前香港時事評論員。佢喺1970年代曾經創辦親共嘅《七十年代》雜誌，到1980年代政治立場轉做反共，後來長期喺《蘋果日報》寫專欄。近年佢嘅政治立場接近香港本土派。佢響2022年10月5號朝早喺台灣過咗身。


呢個節目嘅誕生，源自同年2月播出嘅煮食比賽《辣伙頭》入面，沈殷怡同陳欣妍嘅組合深受觀眾歡迎，所以電視台就食住個勢幫佢哋開拍新節目。由於拍呢個節目要成日攀山涉水，沈殷怡需要暫時退出主持直播節目《今日疫情》。


ViuTV官方Facebook專頁喺4月1號貼出宣傳片，片入面兩位女主持沈殷怡同陳欣妍上身只係着住三點式泳衣行山，又號稱係「ViuTV首個只著三點式行山節目」，引起網民熱烈討論。不過網民普遍認為呢段宣傳片純粹只係愚人節嘅搞作，最後專頁喺4月2號亦承認咗條片只係「愚人節福利」，又話個節目實情係「美女行山中伏真人騷」。


節目第2集本嚟安排主持玩滑翔傘，不過因為太大霧而取消。有觀眾發現出鏡嘅滑翔傘教練正職係差人，曾經喺示威嗰陣阻止義務急救員急救示威者，又鬧過示威者。有啲網民上到滑翔傘學校Facebook專頁度留言，質疑佢點解可以秘撈，結果教練留言辱罵班網民。


幫幫香港出聲行動係2013年8月8號成立嘅一個組織，由40幾位香港學者、工商、專業界別人士組成。幫港出聲強烈反對戴耀廷嘅佔領中環運動，並喺香港報紙刊登反對佔領中環運動嘅理念，亦會發動10萬市民抵抗佔領中環運動。


蓮麻坑路交匯處，香港公路交匯處之一，喺新界北面邊境，就近深圳河，駁通蓮麻坑路同香園圍公路，英文Lin Ma Hang Road Interchange。交匯處亦可睇成香園圍公路嘅終端。公路直去就香園圍管制站，亦即係香園圍關口。


節目係配合2023年FIA 世界場地越野車錦標賽中國香港站年終賽而製作嘅相關節目，公開招募車手參與越野車賽車賽事選拔，出線嘅車手原定有機會錦標賽當日落場參與比賽，但最終取消咗有關安排。節目亦有9位藝人參與「明星賽」，包括敖嘉年、簡淑兒、何雁詩、岑珈其、莊韻澄、陳欣茵、唐浩嘉、梁凱晴同李月兒。


「馬克」呢個名喺1871年德國統一後開始用，而第一套馬克喺1873年先發行，叫做黃金馬克。後嚟因為一戰爆發，發鈔嘅德意志帝國銀行決定取消金本位制嚟保障黃金儲備，金馬克亦都唔再發行。但係新版嘅紙馬克因為政府亂咁印銀紙嚟應付軍費開支，搞到通貨膨脹，幾億馬克先換到一蚊美金。


路透係世界前三大嘅多媒體新聞通訊社，提供各類新聞同金融數據，響 128 個國家運作。路透提供新聞報導畀報刊、電視台... 以又快又準出名。另一方面，路透提供工具同平台，好似股價同外幣匯率，畀交易員分析金融數據同管理交易風險，同時路透嘅系統畀啲客戶喺互聯網做買賣，取代電話或紐約證券交易所嘅交易方法。


其實呢條馬路喺清朝嗰陣，係由蓮塘街、洛成街、衛邊街同厚玉街呢四條街嚟組成嘅。而呢條馬路就喺1920年，廣州市政府就將呢條馬路整闊咗，嗌咗「蓮塘路」同「吉祥路」兩隻名。之後無耐就將兩條路嘅名合埋咗，嗌咗「吉祥路」呢隻名。


Tapestry公司原名Coach公司，1941年喺曼克頓成立，2000年10月4號喺紐約證券交易所上市，2017年10月31號改爲家下嘅公司名同交易編號。2011年12月，公司以香港預託證券方式喺香港聯合交易所主板以介紹上市形式進行第二上市，由於香港預託證券嘅交易量較低，至2018年3月撤回上市。


另外由東映製作嘅劇場版《映画 あたしンち》，喺2003年12月於日本上映，票房有九億日元，算係過得去。而香港就喺2008年1月17號上映，上映嘅第二周，更成為嗰個禮拜全港票房冠軍，總票房超過港幣四百萬。


呢套漫畫/動畫主要講述住喺東京近郊城鎮，而屋企各個成員睇落有唔同個性但又有些少共通點嘅一個四人家庭，喺屋企嘅生活百態、各個成員同同學或者朋友等等周圍嘅人嘅日常社交生活、又或者係個人嘅心情起伏以及對唔同嘅事物抒發出嚟嘅唔同感受等等。


球會喺1973年5月10號由Atlético Chapecoense同Independente合併而成。2002年，球隊改名為Associação Chapecoense Kindermann/Mastervet。


喺2016年南美球會盃，查比高恩斯歷史性打入決賽，但喺2016年11月28號晚，球隊搭飛機去哥倫比亞準備喺決賽首回合對國民體育會時遇到空難，領隊同埋十幾名球員死咗。事後國民體育會請求南美足協將嗰屆南美球會盃頒畀查比高恩斯，而南美足協亦都同意。


八一一深水埗示威，係2019年8月11號由香港民間人士發起嘅一次反逃犯條例修訂示威。呢次示威本嚟係八一一深水埗遊行，由深水埗楓樹街遊樂場行到長沙灣深水埗運動場，但警方發咗「反對通知書」，主辦單位宣佈取消遊行。


反抗威權迎接黎明集會，係民間人權陣線响2019年9月28號搞嘅雨遮運動五週年兼反逃犯條例修訂公眾集會，响嗰晚7點响金鐘添馬公園搞。呢次活動係自民陣申請8月31號同9月15號活動嘅「不反對通知書」失敗咗之後，第一次成功攞到警方嘅唔反對。


學業方面，最威水就係好多年香港中學會考都出過「十優狀元」，1999年重一次過有6個咁多。新制下香港中學文憑考試自2015年起每年都有至少一名「狀元」誕生，而2019年、2020年更連續兩年有「超級狀元」誕生。


海傍街體育館，香港室內體育館之一，喺長洲大興堤路，長洲市政大廈一樓，另一邊為大新海傍路，英文叫Praya Street Sports Centre。行政上歸離島區。設施有羽毛球場、活動室、壁球場、門球場。


南宋建炎年間，衞氏寧遠公帶著三隻仔由廣東南雄落番禺，無耐走咗去東莞茶山，三仔衞弘喺茶山衞屋住落，四仔衞衍亦喺左近嘅塘邊村開基 。惟獨是二仔衞達，見番禺瀝滘風水好，就喺敦德里水基龍眼樹腳處落腳，成咗瀝滘衞氏開基祖。


元末明初，羅氏從善公由江西泰和搬過番禺，定居瀝滘。羅氏揀咗離瀝滘水道遠些少嘅村東北邊聚居，附籍瀝滘，叫「晝錦里」，亦叫「羅地」。二世廣成公生落祖閏、宗閏、積閏、德閏同福閏五隻仔，分別係羅氏仁、義、禮、智、信五大房始祖，後來羅地形成咗五房並列嘅架構 。


衞氏宗族空間佈局形成咗中心係瀝滘大涌間開嘅兩大房祠、隨著兩房愈分愈細轉變成由支祠引導嘅梳式結構，又再聯宗合族，將各房支祠喺衞氏大宗祠統一嘅多層級結構、等級化嘅過程。而喺羅地，羅氏五房輪管嘅族規形成咗以羅氏大宗祠為首、建築肌理順應河涌、扇形展開嘅梳式佈局。


咸豐六年，英國軍艦打廣州經瀝滘，睇見衞氏大宗祠，仲估係廣州府衙門，於是乎一砲打過去就埲牆就穿緊個窿。去到中華民國十五年，廣州市政廳決定拓展廣州市界，南便去到瀝滘，瀝滘正式劃入廣州市範圍。1930年，廣州市土地局同番禺、南海兩縣派人手立市界碑，其中一碑就棟響瀝滘水道側邊，家時係廣州市文物保護單位。


日本侵華時期，衞金允十兄弟繼原偽鄉長衞倫秋打理瀝滘政務，佢哋恃住有㗎佬兵索性做埋村霸，橫行梓里，村民叫佢哋「十老虎」。 衞金允周時帶㗎仔入村，鎮壓瀝滘側近二十四鄉同禺南東北地區人民嘅抗日運動。1944年，衞國堯同抗日武裝部隊趁衞金允十兄弟掃墓，捉咗佢哋八兜友去。


2010年代嘅瀝滘村面积450萬平方米，戶籍人口萬三人，常住人口同流動人口多過七萬，係家時廣州城區最大嘅「城中村」。2000年代初瀝滘就話要拆遷，亦係廣州市最早講話要改造嘅村，但一路都未有定論。2011年，珠光集團喇瀝滘簽約，使28.


3億美金改造瀝滘。2011年10月，市三舊辦批覆嘅《瀝滘村「城中村」改造方案》話，除咗衞氏大宗祠之外，其他祠堂「保護性遷建」，亦即原磚原瓦拆落，跟手由頭起過。同年12月，四間衞氏房分祠堂列入區登記文物保護單位，即唔使搬扯。


2013年9月5號，《新快報》喺報道入便提名十六間瀝滘舊民居建築做歷史建築候選。第二日，瀝滘經濟聯社同開發商叫咗十九戶居民去聯社開會，珠光集團嘅人遞錢畀村民，叫村民簽名反對將自己屋企列入歷史建築，有十二戶村民據講因爲驚住無拆遷補償至簽名，但有人係驚畀人找佢晦氣至簽。


9月9號，瀝滘經濟聯社將十二戶村民簽名嘅信一式多份交咗畀市長、市委副書記同海珠區政府。月尾，廣州市規劃局回覆話，村改造保護歷史建築，村民會亦有安置補償。2017年8月，經已有71.4%嘅村民同意瀝滘村改造。


瀝滘村幾十年前嘅佈局係三面臨水，有八大河涌。三江回流，八門出海，形成咗互相連通嘅河網，各族聚落都係河涌週邊。珠江爲瀝滘提供咗造田嘅泥沙、豐富嘅水產、飲用同灌溉嘅水源、航運嘅水道，同時亦會有大水浸過農田、城鎮潮汐頂托上流水倒灌池塘禾田嘅情況。


華佗廟喺村東，納紫氣東來、乞生靈安康。村沿涌而建，水街並行密佈。村曾經有座「奉天承運」門樓，相傳係當年村民幫朝廷殲滅黃巢部屬得到皇帝嘉獎起嘅，同華佗廟一齊鎮守村東。村南有渡口，除咗有來回瀝滘村同上滘、下滘嘅橫水渡，重有往返沙基嘅渡輪，同埋去長堤石公祠嘅車渡，村民去沙面、西堤相當之方便。


瀝滘村各街約以天后廟所在嘅大街市做中心。大街市外圍係中區坊，兩便係東街坊同西街坊。西街對上大涌流入位叫北村。西街偏西隔涌打對面係孖樓街。再向西隔兩條涌叫西村，由西村南便、南波浪以北嘅一條涌向東流，南便叫快活林，北邊亦即係孖樓街南便嘅係迎祥坊。


瀝滘八涌之中，黃涌、花涌列入瀝滘八景。村曾經有樂民橋、渡婿橋等十幾道古橋，後來填涌之後就拆埋。樂民橋喺大街市左近，舊底係石板橋，明朝嘉靖年嘅《廣州志》有講。橋側邊有樂民社。渡婿橋喺晝錦里同三約尾之間，係連通衞族聚居地同羅地嘅主要道路，亦係兩族聯姻嘅證據。


瀝滘村有45人科舉攞到功名，瀝滘衞氏家族有「五百年祖德，十三代書香」之稱。瀝滘喺中華民國之前，有唔少家塾。1942年8月，衞國堯喺五約後街創辦瀝滘小學，而家改咗名叫衞國堯紀念小學。1983年8月，瀝滘初級中學創立。


瀝滘村地處水陸交融嘅地帶，拜祭神靈嘅傳統係村民生活嘅一部份。舊底逢親天后誕、北帝誕、觀音誕，鄉民請天后、北帝、觀音入頂神轎遊鄉，重有十五板色板跟尾。孖樓街肇昌堂嘅《衞合德堂圖記》中標咗十四度廟壇。天后宮喺中區坊最南便，中區坊北便臨涌重有一座北廟，坐南朝北。


明清兩朝，北帝係主要民間信仰之一。瀝滘北帝廟亦叫祖廟、玉虛宮，廟前便棟支七星旗，村民祭祀北帝祈求航運同商貿平安。北帝廟有兩沓，入邊有紅砂岩八角柱，到家時逢農曆初一村民都去拜神。瀝滘地勢低，通街水氹，好易惹蚊滋，所以村民周時都有登革熱等病徵。


明朝天順七年，瀝滘羅氏三世祖宗潤喺晝錦里立碑起大宗祠，確立祭祀禮儀同開墾族產沙田嘅秩序，即係每年族產由五房輪住管，管理人同承耕人都要先來祠堂，宗孫焚香告祝。去到嘉靖十五年，「推恩令」頒佈令到庶民起宗祠合法。


萬曆戊子年，中區坊起咗永思祠做御史房祠。據族譜記載，嗰時大夫房得過供奉岐周祖嘅明湮祠，未曾起房祠。萬曆二十四年，十五世祖衞呂仲見始祖寧遠公同大夫房五世都未起祠堂，但係各房分祖各立小宗，唔講得話「聯宗盟」，於是乎倡議起大宗祠。


1937年9月廣州淪陷，校本部受其影響而搬到香港一帶繼續辦學。1938年連西關分校都唔例外噉搬到澳門一帶繼續辦學。1941年日軍侵略香港時，校本部連同香港分校一齊搬到澳門繼續辦學。雖然1943年借咗曲江嘅青年會繼續辦學，但無耐又俾日軍炸冧，好彩校友司徒新使咗好多錢，喺曲江東邊買咗原先嘅南方被服廠做校址。


培英曾經喺2003年收購過嗰時嘅77中做培英嘅太和校區，期間同時用過「77中」同「培英中學」個名，直到2005年取消「77中」為止。2013年5月21號，太和校區正式脫離培英而成為間獨立學校，唔再隸屬培英。


今日培英中學嘅校歌係創校嗰時出嘅廣州話版。雖然喺1952年學校被充公時取消咗，1984年提出恢復返「培英」校名時變成普通話版，但2009年5月9號嘅培英創校130周年時，廣州兩校恢復返廣州話版嘅校歌。


《香港2021年政改方案》，法律上叫《2021年完善選舉制度條例草案》，通稱《完善選舉制度條例草案》，係香港政府交畀香港立法會審議嘅法律草案，配合全國人民代表大會喺2021年3月11號通過嘅《311決定》。


按政府嘅講法，條例係「完善選舉制度，落實愛國者治港」。草案喺4月13號獲香港行政會議通過刊憲，第二日提交立法會首讀同二讀。而喺之前嘅2020年11月11號，泛民主派立法會議員總辭，抗議政府剝奪4個溫和民主派議員資格，令立法會再冇泛民主派成員，最終立法會喺5月27號以40票贊成、2票反對三讀通過。


有唔少不知名嘅組織名，例如「開心一族」、「緣來一家」、「巔峰一族」、「閃亮家族」、「現代媽咪組」，登記成為第三界別嘅「基層社團」授權投票人。有記者致電其中一啲機構查詢，但呢啲機構就連主席身分、組織活動、成立時間、會址等等都唔肯透露。


另外，有部份呢啲組織亦出現「一室N票」，其中九龍社團聯會方面，至少有36個居民或地區組織以九龍社團聯會喺牛頭角同一個辦事處作為登記地址。泛民主派政治學者蔡子強就話，結果反映政府特登喺設計選舉制度上安排友好團體成為選民。


仙荻廬泊係美國歌手同演員，生於紐約市布廬克林地域皇后區嘅一個音樂世家，十幾歲時已經入咗歌壇，到1981年先至有機會出嚟獨唱，1983年出第一張唱碟《She's So Unusual》之後好快就紅咗，嗰首主題曲《Girls Just Wanna Have Fun》橫掃全球歌曲流行榜，佢攞過好多次歌唱大獎如格林美獎等等。


南光有限公司係一間經營日用消費品貿易、酒店旅遊會展同配套服務業、地產經營開發同綜合物流服務嘅大型企業集團，總部設喺澳門，喺1985年成立。佢前身為1949年8月成立嘅南光貿易公司，係澳門最早嘅中資機構，係連通中國大陸同澳門經貿關係起咗重要作用。


新江湖十八本係粵劇傳統開山戲。據郭秉箴《粵劇藝術論》，新江湖十八本包括《再重光》、《雙國緣》、《動天庭》、《青石嶺》、《贈帕緣》、《困幽州》、《七國齊》、《俠雙花》、《九龍山》、《逆天倫》、《和為貴》、《鬧揚州》、《雙結緣》、《雪仲冤》、《龍虎鬥》、《西河會》、《金葉菊》、《黃花山》。


佢平時自己亦同朋友夾樂隊。2009年拍《天與地》做酒吧結他手一角嗰陣，畀監製戚其義發現佢音樂才能，叫佢幫劇入面陳豪角色寫歌，教劇入面多位主要演員彈結他，之後更為呢套劇錄三十幾首電結他配樂。嗰次之後，佢更為TVB多套劇集整配樂，包括《心戰》、《4 in Love》、《愛我請留言》等等。


東湖站係廣州地鐵嘅其中一個緊要嘅樞紐站。因為大沙頭嗰帶有好多間住宅同埋成熟嘅電子批發產業喺呢個站附近，所以呢個站嘅客流都一般。大多數都係附近啲居民成日嚟呢個站上落，不過重有啲批發運輸嘅散客成日喺呢個站落車。


吳浣儀，原名吳婉儀，係香港女演員，1974年加入無綫電視，1977年轉投佳藝電視，1986年重返無綫電視。1991年轉投亞洲電視，2012年轉投香港電視網絡，2015年約滿，之後喺2017年接拍ViuTV劇集《賤民20》，亦都拍過香港電台電視部嘅劇集。


佢收晒全部五大、GB2312、IICore、《通用規範漢字表》漢字，以及《常用香港外字表》一點八版嘅全部字元、「再會豆腐字」《本土語言外字表》二〇二〇年版全部字元、《康熙字典》全部字頭，此外重整埋部首同補充部首、筆畫、注音符號同注音符號擴展、蘇州碼子、蔴雀牌、中國象棋、中國算籌、中式「正」字計數符號、八卦、易經六十四卦、太玄經八十一卦等字元，覆蓋絕大部份正體／繁體中文用嘅字元，滿足香港同臺灣用者嘅一般需求。


撒都該人希臘語音譯，呢個名係源自大衛王時期嘅大祭司“撒督 ”，係公元前 2 世紀時一個猶太教派系，主要由祭司、貴族同富商組成，撒都該人尊奉《妥拉》，但同法利賽人唔同嘅係佢地唔接受口傳律法，亦唔相信靈魂永生同肉體復活，喺馬卡庇嘅哈斯蒙尼王朝下，撒都該人喺管理耶路撒冷聖殿上有好大嘅特權，為咗效忠哈斯蒙尼王朝政權，佢地解釋《妥拉》方向，亦係以政權利益為出發點。


喺海底撈中國同海外嘅分店，每張枱都裝咗2個監控鏡頭，佢哋話要保障客戶權益，但喺2021年4月，就有媒體揭發，就算係海外分店，拍到嘅片段都會送返去中國。佢哋所用嘅監控鏡頭牌子海康威視，亦曾經協助過對新疆維吾爾族人嘅監控。


事件被報道後，引起唔少關注。例如，台灣民進黨立委陳亭妃同鄭運鵬就要求海底撈交代啲影像去咗邊，同埋佢哋噉做係咪喺台灣複製中共天網系統。鄭運鵬又話，個人私隱唔係店家嘅財產，中國冇人權法治嘅保障，而中國海康威視嘅監控設備已經被多國禁止使用，對台灣嚟講，國家安全嘅必要性更高。


故仔喺1964年發生，衞斯理老婆白素由加爾各答搭飛機返香港，但成架飛機忽然離奇失縱，原來係由一位2064年返到1964年嘅太空人革大鵬搞鬼，佢將架飛機嘅原子空間壓縮，令佢縮細成一塊仔金屬，挾持飛機乘客上太空船，希望可以控制世界，但衞斯理同白素最後都勸掂革大鵬放棄，但衞斯理兩公婆準備離開太空船嗰陣，太空船再次時空轉移.


《來生不做香港人》，原名同海外標題係《客家女人》，係香港電視網絡拍嘅電視劇，由張可頤、劉美君、曾偉權、潘燦良、林利、高皓正、謝月美、龔慈恩、艾威、馮素波、伍慧珊、陳丹丹領銜主演，喺2012年10月開拍。


起火有好多種方法。先民最初係啲自然火度執啲燒着嘅植物返屋企。有人鑽木取火，亦有用火石點着啲嘢，嗰時鑽木起火係好難，所以有人會想到「守望相助」，向人借火。比較嚟講就算係「易過借火」。而家就用火柴、打火機咁。


儀象考成，為大清時星表，為現代星名之根據，今日星官後之數字，都係儀象考成所編。乾隆時為西洋天主教傳教士戴進賢做欽天監。引入西洋星表，或者唔夠瞭解傳統，訛變甚多。由於日後不驗，道光年間，又重新觀測，當時已非傳教士做欽天監。


伊世同編有中西對照恆星圖表。本書基於儀象考成。現時坊間星圖，多數據此而對照。另外陳遵媯一九三七年編有恆星圖表，之後修訂錄入中國天文學史一書，有中西星名對照表，同西中星名對照表，亦係對照來源。儀象考成，並唔係粒粒星都可對到。


據潘鼐著之中國恆星觀測史，雖有話觀測，實際非是。當時儀器去唔到秒，而儀象考成竟然去到秒，抄西洋星表改算明顯。兼多數人手都係計算之上。西洋星表同傳統星官，大有唔同。同崇禎曆書都唔同。同傳統比，訛誤更有百分之二十，同步天歌唔吻合，同大宋所記唔吻合。


2017年11月20號，德國聯邦議會選舉之後組閣談判破裂。自由民主黨話同總理默克爾領導嘅基民盟、姊姊政黨基社盟同綠黨冇互信基礎，決定退出談判。默克爾就對自由民主黨嘅決定感到遺憾，又話自己作為總理，會用盡一切辦法確保國家響未來艱難嘅日子，維持良好管治。


原先喺選前講話唔再同基民盟合作嘅社民黨，喺德國總統施泰因邁爾嘅呼籲之下，一改之前嘅立場，選擇同聯盟黨就合組大聯合政府談判，雖然黨內有人反對，但係多數人都支持呢個決定，最終聯盟黨同社民黨達成協議，組成大聯合政府。


2020年2月，被視為係「默克爾接班人」嘅克倫鮑爾宣佈辭去基民盟黨主席，並且話唔會去爭下一年嘅總理大位，引起德國政壇震動，佢會留任到選出下一任嘅黨主席為止。辭任嘅導火線係基民盟嘅圖林根州分部同另類選擇黨合作，呢個決定犯咗德國政壇唔同極右翼政黨合作嘅大忌，同時亦都顯示出喺克倫鮑爾做主席嘅年幾當中，佢領導力比較差嘅致命傷。


另外，劉舒燕喺宣傳品報稱香港理工大學英文系學士，但理工並無設立過英文系，只有「中文及雙語學系」。劉舒燕亦喺宣傳品入面出現英文嘅甩漏，將“Polytechnic University”寫成“Poly University”，而“Program”亦變咗做“Prgram”，有網民又質疑，“in University”有文法錯誤，應該用“at”。


喺呢次選舉入面，民主黨伍凱欣得到民主派陣營支持，迎戰親中派嘅呂錦強，但劉舒燕亦有報名出選呢區。有意見認為，劉舒燕係以前民主派政黨成員背景，執行中聯辦對香港民主派進行嘅鎅票工作。有報導劉舒燕話指控者「爭取霸權多於爭取民主」。


香港聖公會澳門傳道地係1998年4月26號成立嘅香港聖公會教省轄下一個傳道地區，所轄地區係澳門。佢以「香港聖公會澳門區會」嘅名獨立法團組織註冊，而「Associação de Beneficência Sheng Kung Hui 」同「The Charitable Association of Sheng Kung Hui 」分別成為佢註冊嘅葡文同英文名。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年34歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


，係香港有線電視旗下一個24小時無間斷提供每次30分鐘嘅收費高畫質及標準畫質新聞報道，除咗主力報道香港本地同國際新聞，每一節新聞內容仲包括財經、體育同天氣消息等。每一節新聞時段除咗播放已經剪輯新聞片段，仲會隨時透過現場直播，即時報道新聞事件最新發展。


有線新聞台係亞洲同香港第一個24小時新聞頻道，開播後其他電視台都紛紛仿效，成立自己嘅新聞台，包括now TVnow新聞台、無綫電視無綫新聞台同埋已經停播嘅亞洲電視新聞財經頻道同香港寬頻bbTV嘅香港新聞台。


有線新聞除咗官方網站，仲設有Facebook專頁，每日由新聞部直接上載重點新聞，畀無畀錢訂有線電視嘅觀眾同網民收睇。自從奇妙電視開台後，免費電視觀眾亦可以睇到有線新聞，有線亦喺2018年起復辦英語新聞，香港國際財經台提供每晚兩節英語新聞報道。


2014年6月1日起，有線寬頻用戶網上收睇新聞台、財經資訊台同交通台嘅服務停止，但用戶可以透過手機應用程式收睇有線新聞台即時畫面。非有線電視用戶可以用手機應用程式睇新聞標題同文字內容，並可以喺有線新聞facebook專頁睇新聞同留言。


2015年6月27日起，直播室改喺虛擬佈景進行，上午要聞、午間通訊、下午要聞、深夜直播室都改叫「有線新聞」。另外，27日及28日新聞最前線、國際最前線、晚間新聞、十一點最前線、十一點半最前線同午夜最前線取消，改播有線新聞，其中體育extra環節改為體育快訊，會由體育主播負責報導工作，而明日焦點亦取消。


2017年5月6日起，由於奇妙電視中文台節目調動關係，暫停播映《新聞最前線》、《十一點最前線》同《十一點半最前線》，《國際最前線》、《有線新聞》就唔定期同奇妙電視聯播，滿足免費電視頻道牌照要求「夜晚6時至12時期間播放兩節唔少過15分鐘嘅新聞報道」。


2021年2月1日起，新聞部改為用四方形膠牌，取代用咗近20年嘅藍底咪牌，前者包含有線電視嘅台徽同「有線新聞」字樣。同日起，《新聞最前線》改名為《開在新聞最前線》，突顯同香港開電視關係，並採用新片頭。


有線新聞台一向賣點為觀眾提供最快最新資訊，突發新聞方面比較優勝，亦會有記者作明查暗訪追查報道。其中中國組甚少派記者跟隨領導人外訪，但會派人到大陸唔同地區採訪社會大小事件，並作出批評同主力以負面角度作出報道，因此經常遇到內地當局阻撓。


到2002年4月8日，有線電視大樓地下數碼新聞中心啟用，新直播室同樣採用開放式，主播背後可見編採人員工作，呢個直播室用咗5年，直至2008年10月中停用。2008年10月中至12月10日期間，為配合主播台做大型改建工程，所有新聞報道喺虛擬背景中進行。


2008年12月10日夜晚7點起，全新主播台正式啟用，主播台後面背景，引入8個相連平面電視熒幕，組成電視牆，按照每日新聞時段同需要，播放唔同背景同畫面，主播會喺晚間最前線時段喺熒幕前面走動，較常使用左面大螢幕。


此外，喺香港大型選舉進行前，好似2007年香港特別行政區行政長官選舉、2007年香港立法會港島選區補選，有線新聞台都會同港大民意研究計劃合作，進行民意調查。2008年2月27日財政預算案公佈日，新聞台推出革新環節「還富於民‧我有嘢講」，喺時代廣場設直播點畀觀眾發表意見，市民亦可以自拍短片上載到雅虎香港網站。


有線新聞台除香港可以睇到之外，美國可以透過「DirecTV」收睇。而加拿大龍祥頻道喺黃金時段播放《國際最前線》同《有線中國組》，各佔30分鐘。亞洲地區方面，稍後將會安排馬來西亞Unifi TV 263頻道播放。


梁笑棠，花名Laughing哥、Laughing Sir係學警系列入面嘅虛構人物由謝天華扮演，最早喺無綫電視電視劇《學警狙擊》入面出現，角色係黑社會大佬。Laughing哥個名走紅，成為謝天華新形象。


梁笑棠其實係香港警察臥底表面做進興社團話事人個人囂張沙塵，野心大，貪威貪功，要面又要威，口舌招尤，挑釁警權。其實心思幼細，深得龍頭大佬信任，而Laughing哥暗戀程若芯，嚮《學警狙擊》第22集俾李柏翹槍殺。


喺2021年10月，陳慧儀喺社交媒體開直播節目，同趙汝威討論「浸稀釋漂白水改善濕疹」嘅問題。同年11月，陳慧儀喺社交媒體入面，指控《東張西望》未經同意同諮詢，就剪咗佢嘅直播節目片段入自己嘅節目入面，仲要串連埋其他植入式廣告。


友學友95世界巡迴演唱會係香港歌手張學友喺1995年8月至1996年6月喺世界各地舉行嘅一次世界巡迴演唱會，演唱會喺一年內共舉行整100場，刷新咗當時華人歌手舉辦單次演唱會嘅記錄。演唱會喺第二年1月3號出CD、DVD、VCD同錄影帶，同喺同年出臺灣台北站嘅《情緣十載95友學友台灣巡迴演唱會》嘅CD同DVD。


呢次巡迴演唱會喺紅磡香港體育館共舉行34場。演唱會舞臺採用多邊形立體化設計，同將樂隊設喺舞臺四周，紅館傳統嘅升降臺就喺舞臺中央。喺演唱如《屈到病》，《野貓之戀》等勁歌時都有喺舞臺上方設計一個鋼筋製作嘅方形鐵籠。


大唐武德四年，即六二一年，分端州端溪縣，置康州，武德九年廢。貞觀元年，即六二七年，置南康州，十一年又廢，十二年又復置，改為康州。治所端溪縣，即今日廣東省德慶縣。轄境相當今廣東省德慶縣、鬱南縣，以及雲浮市北部。


南澳對出係香港水域，對住香港嘅平洲、印洲塘同大鵬灣，極之近香港地域。舊時有好窄嘅梅沙公路、葵南公路同葵鵬公路通去，深圳市區去要成一個鐘。自從起咗鹽壩高速公路、雷公山隧道同埋迭福山隧道，出入南澳快過舊時，由深圳市區去都只係約四十分鐘。


套劇由吳綺莉 、劉天蘭、吳海昕、吳肇軒、陳炳銓、楊偲泳、胡卓希、麥芷誼等主演。套劇由13個單元故仔組成，背景都係平行時空下嘅世界或者近未來世界，探討科技同人性之間嘅關係，概念被認為同英國科幻劇《黑鏡》有啲似，所以俾傳媒叫做「港版黑鏡」。


《Candy Ball》係香港女子組合As One喺2015年推出嘅流行歌，亦係組合加入Chole同Kayan重組成全新四人組合之後嘅頭一首單曲作品，先後推出韓文版同粵語版，當中粵語版由曾懿德填詞。首歌歌詞內容主要係講甜蜜嘅少女戀愛心情。


舉個例說明，工程師可以用電腦模擬分析工程學上設計嘅系統－電腦模擬會俾出「如果棟建築物用噉噉噉嘅設計，棟嘢嘅地基會承受咁多咁多嘅負荷」等嘅結果，計呢啲嘢往往要做類似「foreach 結構元件，計嚿元件各部份受嘅力」噉嘅運算，而因為現代嘅機械同建築物複雜得好交關，閒閒地都會有幾百至幾千嚿元件，模擬成個系統往往需要做大量人手做唔嚟嘅運算，所以就會想搵電腦幫手。


《艾倫嘅第三首歌》，又叫 《艾倫之歌III》，係一套七部曲嘅第六部，歌詞出自長篇敍事詩 《湖中貴婦》嘅第3章第29段，標題 ｢獻畀聖母嘅頌歌｣，基本上係一個虛構故仔入面其中一幕嘅台詞，內容係驚慌之下嘅女主角艾倫向聖母瑪利亞祈禱嗰陣講嘅嘢。


舒伯特原先用嘅雖然係德文詞，但係佢喺1826年4月5號出版 《Walter Scott 嘅湖中貴婦入面嘅七首歌》嗰陣，入面其實有齊德文同英文詞。不過因為詩體其實係不可譯嘅嘢，德文詞同英文詞嘅意思並唔完全對應，喺細節上，出入其實好大。


Kelvin入行做演員之前係一位專業舞蹈員。大學時代嘅佢曾多次代表學校參加大專院校嘅舞蹈比賽並榮獲獎項。2008年佢修讀舞蹈專業課程，並參與過《張學友1/2世紀世界巡迴演唱會》、《鄭伊健友情歲月演唱會》、《葉蒨文完全是你演唱會》、《林峯Come 2 Me演唱會》同《Big Four 世界巡迴演唱會》嘅演出。


2010年參加第二屆《Style Model Hunt 模特兒大賽》榮獲亞軍後，同時擔任模特兒份工。2012年佢入選無綫電視藝員訓練班，成為第26期藝員訓練班的學員同班長，畢業後即入無綫電視成爲部頭合約男藝員。


2006年5月29號，因為無綫電視要播森美、小儀嘅《15/16》，為咗唔想自己打自己出現爭聽眾嘅情況出現，叱吒903將原本深夜十二至二嘅《嘩嘩嘩!打到嚟!》調到夜晚十至十二嘅時段播，而將架勢堂押後去深夜十二至二播。


馬臨嘅爸爸係香港大學中文系前系主任馬鑒教授。曾經就讀嶺英中學，畢業於英皇書院。由於太平洋戰爭爆發，馬臨返內地。1947年獲成都華西大學理學士銜。之後走到英國列斯大學深造，硏究蛋白化學，1955年獲哲學博士銜。


1972年至1978年，擔任香港中文大學生物化學教授，專長蛋白質化學。1978年至1987年，接替李卓敏擔任香港中文大學校長，期間於1986年創立香港中文大學逸夫書院，並且喺1987年至2011年擔任校董會主席。


巴勒斯坦嘅猶太人如果要遠行探訪朋友，通常都會等到下晝冇咁熱嘅時候先至出發，到達目的地嘅時候自然已經係夜晚。有一個人因為朋友來探訪，自己已經冇多餘嘅食物，而向另一個已經瞓覺嘅朋友借三個餅，點知朋友卻唔肯幫佢，理由係點燈開門會嘈醒班細路。


楊詩曼喺一間姓楊嘅印尼華人家庭入面出世。佢老頭係一個網球手、而佢阿媽係一個羽毛球手。而佢嘅哥哥就係佢嘅經理人。不過佢嘅架勢係喺細路女嗰陣，尤其係唱歌嗰方面，都幾犀利下。到咗1992年，佢就加入咗娛樂界，就喺佢6歲生日嗰陣就搞咗第一個個人專輯出嚟喇。


據統計劉馬車自17歲起嘅十年間，有超過七年時間均需要喺監獄入面服刑。其中2016年至2023年七年間僅有約十個月時間係自由身狀態，而且期間又犯下多宗嚴重罪行。被網民戲稱其為「終身監禁，分期執行」嘅典型例子。


2011年11月17號，佢喺伯裘書院就讀期間，曾經喺校內舉标语抗議，經老師勸喻後離開。據劉表示，當時佢同一名同學在課室爭執後，佢感到手指受傷報警，由老師陪同送院檢驗，但事件後被校方停課。校方否認曾經處分佢，但就話等佢情緒平復後先畀佢返學。


喺官方場合，高級官員嘅衞兵所持嘅束棒，就代表到來嘅官員級別同權利。按官員級別嘅不同，佢哋嘅束棒數量都唔同。有揸束棒招待嘅官員有最高裁判官、地方長官、最高執政官、總督、獨裁者同皇帝。按羅馬歷史學家嘅描述，上古羅馬國王就已經持束棒，作為佢哋權力嘅象徵。


束棒綁埋一齊嘅木棍代表團結，而斧頭就代表最高權力。斧頭喺地中海地區好早就有代表權力嘅意義。喺羅馬勝利遊行過程裏面，特別勇敢嘅士兵都可以持斧頭。按羅馬傳統，一個官員進入羅馬城後，束棒嘅斧頭個頭一定摘落嚟，只得獨裁者至畀帶斧頭嘅頭入羅馬城。


《保衞戰隊之出動喇！朋友！》係香港導演黃精甫喺2011年完成嘅動作港產片，由麥浚龍、鄧麗欣、林家棟主演，陳自強監製。本片亦係黃精甫、麥浚龍兩人繼《復仇者之死》後再度合作。於2011年11月10日正式上映。


片中出現咗日本機械人動畫《宇宙大帝God Sigma》喺機械人身影，並採用咗當時張國榮主唱嘅中文版主題曲《宇宙大帝》作本片嘅主題曲，片頭字幕更模仿咗該動畫嘅開場片段。片中所出現嘅God Sigma機械人肖像亦得到東映公司授權使用。


新奇士嚮美國，間公司叫 Sunkist Growers Inc.，1893年已經嚮處，原名係'The South California Fruits and Agricultural Cooperatives'。


李思函，原名李炫臻，綽號雪糕妹妹，係中國大陸女演員，韓國出世，2006年到北京定居，之後入讀中國傳媒大學播音主持專業，2014年參加第六屆中國校花大賽攞冠軍而開始出名，2016年開始參演影視作品，出名演出作品包括網劇《燃血女神》同《蝕日風暴》。


首先係起省城到佛山一段。當時佛山鎮屬南海縣，而省城同南海之間，隔住條珠江。所以決定駁船渡江。水文測量之後，南海一邊揀咗石圍塘，而對面省城係黃沙碼頭，因為呢處水比較慢，啱駁船用。由石圍塘起，開五個站，有五眼橋，奇槎，韶邊，橫滘，最後到佛山。


回藏時區，又叫新藏時區，係舊時一個中國時區，喺1912年到1949年用，等同UTC+6，範圍包括甘肅嘅玉門以西各地，蒙古嘅扎薩克圖汗部，青海嘅都蘭、玉樹兩縣以西各地，西康嘅昌都、科麥、察隅各縣以西各地，新疆嘅精河、庫車兩縣同佢以東各地，西藏嘅前藏、後藏等地。


現今放學有多啲含義。以往上晒堂，就會離開班房，離開學校，然而離開班房，未必要離開學校，可以有其他嘢搞。去玩又得，自己讀書又得，去圖書館睇書又得，課外活動又得，諸如此類。喺完成當日學業，到行出學校之間，又有一段時間。


希渣博士公園球場係愛爾蘭聖哥曼森林郡聖哥曼森林市嘅一座蓋爾運動球場，以喺聖哥曼森林郡出世嘅愛爾蘭第一任總統道格拉斯·希渣來命名，1969年落成，1971年開幕，之後成為聖哥曼森林郡蓋爾式足球隊嘅主場。


大雄校舍佔地約五千平方米，樓高六層，有供一般教學用嘅標準教室 26 間，實驗室 4 間、地理室、音樂室、美術室各一間。此外，又有畀同學課餘嘅圖書館同閱讀室，畀社工約見家長同埋輔導學生用嘅會見室。學校設有籃球場、排球場、體操室、有蓋操場、園圃，畀學生活動同休憩。


由於香港嘅特區身份，所以，英國駐香港總領事同其他英國駐華總領事唔一樣，佢係直接向英國外交和聯邦事務部入面嘅中國事務署匯報，而唔係向英國駐北京大使匯報。駐港總領事館亦同時負責向澳門地區提供服務，其中有幾位外交官係專門處理澳門事務。


喺英中兩國就香港嘅未來進行談判嗰陣，英國曾經提議喺主權移交後設立「英國專員」一職 ，但因為本身一啲已經喺香港嘅英聯邦國家外交代表已被尊稱為「專員」，所以呢個建議被中國拒絕，中方擔心呢個做法係嘗試令將來嘅香港特別行政區成為英聯邦嘅正式會員或者聯繫會員。


總領事館大樓係由英國建築公司 Terry Farrell and Partners 設計，並且由安妮長公主喺1997年1月30號開幕，當時嘅造價為2億9千萬港元，而同大樓黐埋一齊嘅英國文化協會亦都喺隨後嘅12月開業。


牙周病係一種影響牙周組織嘅疾病，由黏附喺牙齒表面嘅牙菌膜導致牙肉發炎。如果口腔衛生欠佳，牙菌膜就會長期積聚喺牙齦邊緣。牙菌膜裏面嘅細菌就會分泌毒素，刺激牙齒周圍嘅組織，例如牙齦、牙周膜、牙槽骨等，引致牙周病。


牙齦炎屬於輕微牙周病，如果牙齒冇徹底清潔，牙齦邊緣同牙罅就長期積聚牙菌膜。牙菌膜面嘅細菌就會分泌毒素刺激牙齦，引致牙齦發炎。牙菌膜亦會俾口水鈣化，形成牙石。由於牙石的表面好粗糙，因此導致更多牙菌膜積聚，令到牙齦持續發炎，甚至有機會惡化變成嚴重嘅牙周病。


牙周炎屬於嚴重牙周病，如果仍然冇做好口腔護理，發炎嘅情況會持續，導致原本緊附喺牙根表面嘅牙齦同牙根分離，形成一個空間，稱為「牙周袋」。呢個空間更加容易令到食物殘渣、牙菌膜、牙石堆積，令到牙周組織持續受到破壞，引致牙周炎。


牙齦邊緣可能有膿液滲出，甚至會出牙瘡，牙齦同牙槽骨亦會慢慢萎縮，導致部分牙根外露，增加患牙根蛀壞嘅機會。如果牙周炎繼續惡化，牙周組織包括牙齦同牙槽骨會受到嚴重破壞，導致牙槽骨萎縮，牙齒因而失去支撐，變得鬆動同出現移位，最後甚至會甩牙。


林莉嫻係香港女模特兒同演員，因為佢高1米76，個樣又似陳凱琳，所以畀傳媒叫做「高版陳凱琳」。2016年佢畀王晶睇中，參演電影《鴨王2》嘅其中一個女主角而出名。佢2017年同王晶解約，移居英國過新生活。


犬夜叉係1996年開始喺週刊少年Sunday雜誌連載嘅日本漫畫，作者係漫畫家高橋留美子，總共連載咗558話，故事係以500年前嘅日本戰國時期為時代背景，講咗一個現代嘅女仔唔小心去嗰個時代，同啲妖怪發生咗後尾嘅故事。


海山車站係臺灣桃園縣蘆竹鄉以前一個鐵路站，係臺灣鐵路管理局林口線上嘅一個站。呢個車站係為咗配合2005年底開始運作嘅「桃林鐵路」而設立嘅，喺2009年增加咗一啲新站嚟擴大桃林鐵路嘅服務範圍，同埋同鄰近嘅海湖車站一齊係林口線廢線前設置嘅最後一批車站。


香港珠海學院係香港一間認可專上學院，而家校址喺新界屯門區青山灣掃管笏。學校前身係1947年喺廣州創辦嘅私立珠海大學，1949年遷校到香港改名珠海書院，2004年做咗認可專上學院再改叫珠海學院，2016年曾經申請升格私立大學，但因收生人數未達標而失敗，此後由於院校競爭激烈，佢嘅收生人數一路下跌，短期內無望升格。


喺2022年11月，珠海學院校董會正式通過將中文校名改做「香港珠海學院」，而英文校名亦都由「Chu Hai College of Higher Education」改做「Hong Kong Chu Hai College」，行政長官會同行政會議亦都喺2022年12月20號批准。


佢一開始踢本地隊Ridgeway Rovers，之後喺8歲嗰陣入咗阿仙奴青年軍，但踢咗一季就被放棄。時任教練雲加話對阿仙奴放棄哈利簡尼好失望。之後佢返到Rideway Rovers同去咗屈福特青年軍之後就去咗熱刺青年軍。


2023年夏季轉會窗，拜仁慕尼黑對簡尼提出咗7000萬鎊嘅報價，但畀熱刺拒絕。之後，拜仁嘅名譽主席話佢哋同球員顧問傾過計，並話簡尼想轉會去拜仁慕尼黑。8月7號，熱刺再次拒絕拜仁另一次報價，直到8月10號，拜仁同熱刺達成咗以超過一億歐元買簡尼嘅交易。


另外，呢個站去滘口嗰邊嘅路軌東邊有條出段線，喺部分高峰時段由於需要放多啲車嚟疏導客流，喺魚珠車輛段出嚟嘅車就直接入呢個站開始畀人坐車。相反部分去文沖嗰邊啲車就喺呢個站清嗮客之後入呢個站西邊嘅入段線之後到魚珠車輛段。


呢個站係最先喺1997年嘅《廣州市城市快速軌道交通線網規劃研究》入面出現咗，嗰時嘅3號綫就搞咗呢個嗌「魚珠站」嘅車站出嚟，而位置就喺而家呢度，不過喺2003年嘅方案入面嘅路線就變咗而家嘅5號綫，不過車站就冇變到，重係話搞返呢個站出嚟。


雖然喺規劃同起緊呢個站嗰時嗌過「魚珠站」嘅名，但係實際嘅魚珠離呢個站重有兩條涌隔開咗，所以車站就改咗名。當初改名嗰時，由於車站附近有3個村響度，加上改名嗰時喺度猛咁拗，最後地鐵方面為咗照顧呢好嗮佢哋呢三個村，最後乾脆將呢個車站直接改名做而家嘅「三溪站」。


其實呢個站最先喺1997年嘅《廣州市城市快速軌道交通線網規劃研究》講嘅方案A入面嘅4號綫嘅車站，就喺而家呢度。但係喺2003年嘅規劃方案入面話，嗰時4號綫就改成而家嘅8號綫車站。之後就變成8號綫西延段嘅車站，就加入咗舊二號綫一分為二嘅工程入面。


雖然原計劃喺2012年同6號綫一齊同步開通，但係2008年因綫網調整而冇辦法一齊同時開工，加上如意坊站同文化公園站先後爆出工地坍陷醜聞而一度將工期拖長。嗰時規劃話同福西係轉車站而改設計留返轉車條件。不過就快入場時咁啱附近有間喺大清年代起好嘅德國教堂而引發拆遷同文物保護之間嘅大龍鳳直到2013年3月29號先至傾掂條數。


由南美洲差會嚟嘅傳教士韋特·霍金·斯特林1868年12月21號喺西敏寺被祝聖為首位福克蘭群島主教。佢嘅教座喺布宜諾斯艾利斯。噉係由於當時唔允許英格蘭聖公會喺官方管轄範圍嘅領土以外祝聖或任命主教嘅法律要求，但主教管轄權據說係除咗英屬圭亞那之外嘅所有南美洲。


隨著教省改名，智利同秘魯兩個教區都開始朝向自治教省發展。2017年，秘魯教區喺教區會議到投票放棄起自治教省嘅計劃，但智利教區繼續向呢個目標發展。為咗呢個準備，就祝聖咗三位輔理主教。佢哋同教區主教查法勒一齊負責四個地理區域，並喺2018年呢區域成為四個新教區，同聖公宗諮議會代表團審視智利教區係咪達成教省嘅條件。


就職典禮喺2018年11月4號聖地亞哥嘅教省成立崇拜到進行。南美洲首席主教雲納保斯主禮，坎特伯里大主教賈斯汀·韋爾比主持就職典禮同埋喺嚟自普世聖公宗跨南美洲同其他主教面前講道。韋爾比大主教將主教長權力遞交畀前智利主教，聖地亞哥主教查法勒大主教。


由南美洲聖公會建立嘅智利教省已受牽涉聖公宗再結盟入面。佢係聖公會環南聯盟同全球聖公宗前途會議成員，並且同北美洲聖公會完全共融，喺2009年美國聖公會同加拿大聖公會嘅前教會成立，希望對聖經嘅解釋同權威採取更保守嘅方法。


富豪B10M可以整成城市巴士、客車或者觀光車等等。副臥置式嘅THD100/THD101/THD102/THD103/THD104/DH10A引擎擺喺第一同埋第二車軸之間，而波箱可以係棍波或自動波。另外亦有三軸版B10M、掛接版B10MA同埋雙層城市巴士版Citybus可以揀。


蘇丹阿都阿兹沙機場，原名梳邦國際機場，係馬來西亞一個機場，喺雪蘭莪梳邦，1965年開始用，本嚟係全國最主要嘅國際機場，亦係當時全亞太地區僅次於香港啟德國際機場以外最繁忙嘅機場。1998年畀吉隆坡國際機場取代佢嘅國際機場地位，改做畀私人飛機同廉價航空公司用。


初頭8位參賽者包括湯沛宜、林鈺洧、陳康琪、陳綺雯、陳麗柔、羅翠雯、潘思朗、歐曼玉。其中歐曼玉參加第一次探靈後就退出咗，亦無出席到節目嘅宣傳記者會。到節目中段林鈺洧同潘思朗亦退出咗，節目組搵嚟張若錡填補空缺。


鹹水歌一般由上下兩句組成單樂段，或者由四個樂句組成復合樂段。有獨唱、對唱等形式，而以後者為主。對唱以男女互答，問答雙方嘅曲式結構係一樣。男唱前兩句，女唱後兩句。男嘅結束句一般係「姑妹嘿」，女嘅結束句就係「兄哥」。


1946年6月9號，蒲眉王個大佬阿南塔·瑪希敦國王俾人暗殺，於是由蒲眉王繼承王位，成為泰王拉瑪九世。1948年蒲眉王喺瑞士交通意外中整盲咗隻右眼，同年蒲眉王喺巴黎邂逅咗之後嘅詩麗潔皇后，1950年4月結婚。


灣仔發電廠係香港舊時一座發電廠，係香港頭一間電廠，喺而家香港島灣仔永豐街一帶。發電廠喺1889年起好，同喺1890年12月1號下晝6點開始供電。發電廠用蒸汽發電機組，總發電量大約係100千瓦。後嚟發電廠改用柴油發電機組，總發電量逐步提升到2,500千瓦。


喺美國，如果你想喺政治上攞到成功，就必須要有撐你嘅媒體，如果你唔可以控制佢，你就必須討好佢。對於政客嚟講，呢次自我形象嘅推廣。美國人好着重佢哋嘅領袖係唔係幽默，因為呢個係美國文化入面唔可以缺嘅一部分。


《忽然1周》係香港壹傳媒旗下嘅娛樂消閒雜誌，1995年8月6號創刊，初頭隨《蘋果日報》免費附送，之後拆開獨立發售。2002年1月開始，集團另一雜誌《飲食男女》被合併到《忽然1周》一齊賣，2006年開始再附送多一本《me!


2020年嘅「五一黃金週」之前，網上有人發起「天馬行動」，號召大眾喺5月1號晏晝喺銅鑼灣、西營盤、大埔、旺角同觀塘搞「快閃」行動。有唔少親建制媒體認定個活動係搞破壞，認為會重演「用雜物堵路」、「破壞交通燈」、「縱火」等等，警方亦高度戒備，派出超過5,000警員喺各區巡查。


呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，重改名做蘿崗站。


呢個站喺2003年地鐵規劃出現，嗰時規劃嘅東北段凈去到大沙地站而未嚟到呢度，直到2015年底嘅地鐵規劃延長到呢個站做總站。2016年5月，地鐵規劃方按民眾要求重延長咗條路線去到水西站做總站。雖然呢個站降級成中途站，但轉車站冇變到。


《新聞女王》，係香港電視廣播有限公司同優酷信息技術有限公司聯合製作嘅時裝都市商戰新聞部實況劇。由佘詩曼、馬國明、李施嬅、高海寧、王敏奕、何依婷、鄧智堅、譚俊彥、龔慈恩、吳業坤、車婉婉、何廣沛同林正峰等主演，陳山聰同高鈞賢亦有份演出。


劇集一啲細節有啲前新聞主播係社交平台提出質疑，話呢啲係唔現實嘅情節，喺現實生活中唔會發生。佢哋揭示咗主播嘅真實工作情況同劇集唔同。劇中嘅啲情節同樣都係受到網民嘅批評，話有唔少情節唔合理，例如現實世界唔可能出現主播臨場威脅上司、緊急嘅直播根本冇時間化妝、亦唔可能棚內專人補妝戴耳機等。


呢間學校之前係119中同120中，初期時一分為二。2004年3月，廣州市教育局為咗整合教育資源而將兩者合併兼改名做花地中學。2010年9月俾荔灣區教育局批准，成為荔灣區第一間精品化小班化嘅教育實驗學校。


2014年開始，呢個詞彙開始大規模出現，特別係喺八卦討論區。主要用喺同兩岸關係相關嘅新聞文章，網民主要用呢個字嚟嘲諷中國人對於某啲議題過度敏感同容易發嬲。例如，違背中國大陸所謂嘅一個中國原則，以及無咁緊要嘅小事，例如話「我係台灣人」。


係一個喺伊比利亞半島東北嘅共和國，響加泰隆尼亞地區，2017年10月27號成立，加泰羅尼亞議會以70票贊成、10票反對、無效2票、55票棄權通過咗獨立宣言，正式宣佈獨立建國，但係被西班牙政府指為違憲行為，西班牙首相拉霍伊亦都宣佈根據《西班牙憲法》嘅155條接管加泰羅尼亞同凍結自治權。


9月15號，民進黨舉行黨代表大會選新一任嘅黨代表。最後有3個人正式入圍，包括蓮舫、前原誠司同玉木雄一郎。蓮舫最後贏咗，做咗民進黨第二任代表。不過佢好快就俾雙重國籍風波困擾，有台灣血統嘅蓮舫最初唔認自己揸住台灣國籍，後來又去做咗選擇以日本做唯一國籍嘅宣言書，即係自打嘴巴。


2017年9月1號，民進黨舉行臨時大會。得前原誠司同枝野幸男兩人正式入圍黨代表競選。前原誠司當選第三任代表。安倍晉三領導嘅自民黨喺啱先嘅東京都議會選舉大敗，而早前出走自民黨當選東京都知事嘅小池百合子，由佢領導嘅都民第一會就大勝。


結果安倍晉三趁內閣支持度回穩、新敵人小池嘅羽翼未豐，同埋在野黨持續頹勢之下提早喺2017年10月舉行大選。前原誠司見民進黨自立黨之後民望未曾有過起息，於是搵小池百合子密斟，提出民進黨同小池新成立嘅希望之黨合併，不過俾小池拒絕。


後來民進黨宣佈唔提名任何候選人，而希望之黨改為提名部分同自己政見相符嘅民進黨保守派出選，又排除反修憲嘅民進黨自由派加入，於是自由派出走民進黨，成立立憲民主黨。重有一班人選擇做獨立候選人參選。結果民進黨喺選舉前一分為三。


眾議院選舉結果出爐，枝野幸男領導嘅自由派立憲民主黨大勝，議席多過之前成3倍幾，重攞埋最大反對黨嘅地位。相反希望之黨議席微跌，小池百合子嘅地頭東京重只係贏到1席。另外有19個同民進黨有關係嘅候選人當選。


選舉之後，黨代表大塚耕平一直想拉返埋立憲民主黨同希望之黨，試過提出喺議會成立聯合三個黨嘅黨團，不過因為立憲民主黨反對而告吹。而呢段時間，民進黨枕住有參議員退黨加入立憲民主黨，好似第二任黨代表蓮舫。希望之黨初初都歡迎呢個建議，不過後來希望之黨嘅細野豪志有保留，最後連兩黨聯合嘅黨團都組唔成。


2018年3月，讀賣新聞話民進黨同希望之黨已經傾緊係咪要合併。但係同時，民進黨嘅眾議院會派無所屬之會又同立憲民主黨傾緊合組議會黨團。有報道指，無所屬之會當中得3個人同意民進黨同希望之黨合併。到4月尾，兩黨代表大塚耕平同玉木雄一郎宣佈兩個黨會喺5月7號合併，新黨會叫做「國民民主黨」。


宣佈一出，兩個黨有唔少人都表示唔會入新黨，包括民進黨第一任黨代表岡田克也、希望之黨嘅井出庸生。而參議院黨團會長小川敏夫更加拉大隊走人，連埋佢在內嘅17人會宣佈退出民進黨，10人表示想入立憲民主黨，7人會保持無黨籍。


黨名方面，由民主黨同維新黨經黨內民調之後各出一個，民主黨提議新黨叫「立憲民主黨」，而維新黨就提議新黨叫「民進黨」，經過民意調查之後，新黨個名就扑鎚叫做民進黨。期間，一個冇開名嘅自民黨議員話，一批台灣民進黨籍議員嚟日本千葉縣同自民黨幹部會談嗰時話，認為新黨有機會改名做「民進黨」可能會影衰台灣民進黨。


黨徽方面就喺新黨成立咗之後募集。之後揀咗4個黨徽出嚟投票，最後揀咗一個「M」字型嘅黨徽。新黨徽出現後，日本網民，甚至一啲政治記者都認為新黨徽就好似一男一女喺度扑嘢噉。又有人覺得黨徽好似抄襲日本食品公司井村屋嘅標誌。


孟瑞鵬係一位已經死咗嘅見義勇為人物。中華人民共和國河南省濮陽市清豐縣人，喺華北水利水電大學嗰度讀緊大三。喺2015年2月26號晏晝嘅河南省濮陽市清豐縣韓村鄉西趙樓村嘅蓮花池嗰邊行緊街嗰陣，由於返佢西趙樓村嗰度探親嘅一個8歲同另一位5歲嘅女仔唔好彩跌咗落水。


事發之後，跌咗落水嗰兩位細路嘅阿媽就話孟瑞鵬係自己跳落水，結果俾社會猛咁關注。而跌咗落水嘅兩位細路嘅家長就話嗰日係孟瑞鵬丼爛湖邊嘅欄杆之後，3個人一齊跌咗落水嘅。而濮陽嘅差佬就查清咗呢單嘢嘅事實，孟瑞鵬真係救過嗰兩位細路。


廣西大學最先嘅校名係省立廣西大學，1928年創立，1939年改名做國立廣西大學。1949年中華人民共和國成立後學蘇聯，喺1952年搞咗個「全國高校調整」，國立廣西大學拆散，主體部分組建「廣西師範學院」。


2020年6月，嘉里建設之前放售非核心物業，其中以6,830萬元沽出的土瓜灣港圖灣基座商舖，獲啟東電線電纜的于氏家族購入，呎價約1萬元。買家為威鴻有限公司，註冊董事包括于靜深、于健安、于海燕及賴家喜等，屬於啟東電線電纜的于氏家族成員。


最早期嘅後獸亞綱應該係源於白堊紀時期嘅北美洲。經由當時連接澳洲嘅陸橋遷移到澳洲。後嚟因為地殼變動，澳洲同其他大陸分開，澳洲嘅有袋動物直到而家都好繁盛。而其他大陸嘅有袋動物因為唔夠後嚟發展嘅高等哺乳動物爭，之後絕咗種，只有美洲大陸同東南亞以南幾個島先有。


錢紅艷，花名籃球女，係中國大陸嘅傷殘游水運動員，雲南曲靖陸良縣人，2000年10月21號因為單車禍而冇咗兩隻腳。2007年開始學游水，曾經喺2011年參加過喺浙江紹興舉辦嘅第八屆全國殘疾人運動會同2016年參加過殘奧會嘅游水比賽而出名。


馮定國係中華民國政治人物，台中縣選區選出，代表親民黨任職立法委員。曾經擔任新黨民意代表，喺2006年百萬人倒扁運動期間，馮定國曾經擔任副總指揮。而喺2006年6月，親民黨主席宋楚瑜不分晝夜發動喺立法院群賢樓靜坐，馮定國亦都係活動嘅總指揮。


《施公奇案》係香港無綫電視響2005年頭製作，2006年推出嘅一部電視劇。響2006年1月31日至2月26日期間喺香港無綫電視翡翠台首播。主題曲《先知先覺》，由陳浩民主唱，呢套劇集係根據晚清小說《施公案》改編而成。


2016年8月29號，交通事務局話為咗紓緩繁忙時間市民搭30號巴士嘅需求，為咗加快疏導乘客，調配現有資源，將30號一啲班次抽出嚟行呢條線，畀咗新時代做，而跳站嘅快速巴士運作，加快疏散乘客，等中途站啲乘客可以上到車。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


2021年1月11號開始，呢條線唔再經葡京酒店同皇朝區哥頭，改經氹仔中央公園、花城公園同埋海灣花園後取道友誼大橋番澳門，再按原線番返去關閘廣場。 服務時間同時改為朝早六點半到十點，以及增加下晝服務時段由晏晝三點到晚黑八點。


步行街有好多種，由小販集中區發展出嚟嘅，會有小販攤檔為主，比如香港嘅女人街。不過嚮北京王府井係冇小販賣嘢，兩邊都係名店商場，而步行街中心嘅攤檔由當局出租畀可口可樂呢啲名牌公司做展銷場。而步行街原本真係用嚟畀行人行，例如星期日香港中環嘅遮打道，有小販管理隊巡邏，唔准乞錢同賣嘢，除非已經申請咗批准，租場都係搞吓文娛活動、宗教活動、政治集會示威之類咁。


佢哋主要都是喺宋朝同明朝期間，搬到依家屬於新界嘅漢族氏族，至今已經發展去到新界唔同地方住，以圍頭話為主要嘅溝通語言。呢五族喺幾百年之間，各自喺佢哋嘅地頭起圍村、祠堂、書室同廟宇等等，亦都喺交通嘅主要道路成立咗墟市，逐漸咁發展成為大族。


新界嘅鄧氏祖籍江西吉水，係五大族之中最早喺新界定居，亦都係最多人口同地嘅宗族，係新界五大家族之首。先祖鄧漢黻嘅四世孫鄧符協喺北宋初期入元朗錦田，至今新界鄧氏子孫後代嘅人數有多達10萬人。鄧氏嘅五大房之中，有兩房仍然喺新界度住，而其餘嘅房都已經返咗內地。


鄧氏自從北宋搬入新界之後，人口日增，有起咗宗祠同書室，已都喺附近嘅地域建立咗墟市。香港嘅屏山市、錦田市、厦村鄉、元朗墟、同埋大埔舊墟等等嘅墟市，都係鄧氏喺清代嘅時候建立嘅。鄧氏對新界地區嘅發展，係五族之中貢獻最大。


新田文氏祖籍江西吉安，先祖文天瑞係南宋抗元英雄文天祥嘅堂弟，喺南宋尾聲嘅時候，因爲逃避元朝兵而搬咗去東莞。七世孫文世歌喺明朝永樂年間，搬咗入元朗新田立村，當時人數超過5000人，分佈喺仁壽圍、東鎮圍、石湖圍、蕃田村、永平村、安龍村、新龍村、青龍村和洲頭村等嘅九條村落。


依家上水廖氏分為三大房，喺上水鄉起咗圍內村、門口村、莆上村、大元村、中心村、上北村、下北村、興仁村、同埋文閣村等九條村落，人數係5000幾人。佢哋亦都有分支去到附近嘅華山村、沙田嘅牛皮沙村、烏溪沙一帶、同埋屯門一帶等等。


因為石湖墟係香港境內最靠近新安縣城深圳墟嘅墟市，所以成爲咗重要嘅貨物流散地，亦都是新界北部主要嘅農產市場，令到廖氏賺到巨額嘅財富，廖氏極盛嘅時所擁有嘅土地最遠去到香港島嘅掃桿埔。喺新界五大族中，上水廖氏對教育嘅投入尤其突出，喺接近100年之間，喺北區先後出錢起咗三間中學、三間小學、同埋一間幼稚園，其中仲包括咗全香港校園面積第二大嘅鳳溪第一中學。


侯氏原籍廣東番禺，其先祖侯五郎係北宋嘅進士，而六世孫侯卓峰就係河上鄉侯族嘅始祖。侯卓峰生咗六個仔，其中前四房住喺河上鄉。第五房後人搬咗去金錢同燕崗。第六房嘅後人搬咗去丙崗。侯族喺上水一帶人數有接近2000人，聚居地集中喺上水嘅古洞。


1899年，英軍接收新界嘅時候，丙崗侯氏聯同附近嘅氏族共同反抗。到1908年，港英政府同埋香港哥爾夫球會開始同侯氏帶頭嘅村民進行談判，最終得到村民同意，喺金錢村與丙崗村之間嘅侯氏祖墳山地一帶，起粉嶺哥爾夫球場，所以侯族喺新界境內嘅地位絕對唔低。


由於彭氏人口繁衍，部份嘅族人搬咗去附近嘅粉嶺圍度立村，建立咗正圍、北邊村、同南邊村三條村落。除此之外，部份嘅族人亦到去咗蕉徑彭屋、上水掃管埔村、同埋大埔汀角村等嘅地方定居。佢哋當時人數有大約4600人，亦都有記載話彭氏嘅族人曾經喺清朝期間，喺香港島掃桿埔一帶建立箒管莆村。


自從英國租借咗新界之後，由於彭氏嘅定居地喺九廣鐵路隔籬，而港英政府更加喺當地總共起咗粉嶺站、沙頭角支線、同沙頭角公路，令到彭氏迅速崛起。1940年代尾，爲咗抗衡上水廖氏控制嘅石湖墟定價唔公平，彭氏聯合咗沙頭角、打鼓嶺、同大埔一帶嘅村落，喺粉嶺樓東北面起咗現今嘅墟市聯和墟。


美國人達保羅來自俄亥俄州多佛。佢信美國長老會，1902年來到省城傳教同行醫。喺省城期間，佢成日資助啲青年醫生去留學。1909年，渠夾埋江孔殷、鍾宰荃、梁恪宸、潘佩如等人籌辦廣東公醫學堂，係中山醫學院嘅前身之一。


由於達保羅醫院啲員工好高人工，達保羅本人嘅醫術又名聲遠播，因而業務蒸蒸日上。嗰陣慕名求診嘅，有唔少係達官貴人。醫院重成日有討教醫術嘅人來拜訪，其門若市。冇耐抗戰爆發，廣州淪陷。達保羅夫婦因係鬼佬來，堅持留低，醫院亦免遭轟炸同騷擾而得以保全。


到咗1940年達保羅過身後，太平洋戰爭爆發，醫院大樓被當成「敵產」，被迫閂門，改成廣東省政府衛生處。達保羅夫人亦做咗俘虜，困咗入日營。二戰完咗後，醫院被接收成廣東省政府衛生處先，後尾交返畀達保羅嘅養女達瑤輝復業，但因經營不善，醫院冇舊時咁多人去。


1994年，廣州市兒童醫院建立廣州市兒科研究所。1997年被評為廣東省高等院校第一批入選教學基地。1998年定為廣州醫學院附屬兒童醫院。1998年，廣州市重症兒童救治中心成立，被評為廣州市「21世紀優先工程項目」。


彭志銘曾經喺香港 am730 專欄介紹過「SIR滑梯」嘅「SIR」字嘅正寫係「瀡」，一個阿媽同個仔一齊睇咗呢篇文，個仔用「瀡」字寫落週記度。但係，老師見到呢個「瀡」字就打咗個大交叉，重寫咗「不知所謂」四個大字做評語，對於嗰個交叉同句評語，彭志銘亦好介懷。


張凱娸係香港女演員同模特兒，出身香港演藝學院戲劇系，2019年7月畢業，2020年拍第一套ViuTV電視劇《二月廿九》同埋林家謙《拼命無恙》MV。佢亦係位模特兒，曾經係種星堂旗下，而家係Cool Style Media & Management旗下藝人。


佢中學讀沙田培英中學，讀書嗰陣鍾意玩音樂，有鋼琴8級資格，又識彈結他，唱歌同作曲。香港理工大學收過佢做Fashion & Textile Technology三年級學生，但覺得自己有表演慾，放棄就讀理工大學，最終佢考咗入香港演藝學院戲劇系，主修表演，2019年7月畢業。


1948年4月1號，澳門公共汽車公司成立第一代3號巴士，每8分鐘一班，由媽閣來回關閘，經關閘馬路、提督馬路、沙梨頭、內港嚟行。響1952年1月1號，因為澳門公共汽車公司突然以蝕錢做理由而執咗條線。而響啱啱成立嗰陣亦曾經搞過兩日免費特別車，由議事亭前地來回蓮峰球場。


1974年6月，呢條線開始加密班次到15分鐘一班，加班車初期，總站按時段設響泳棚、港澳碼頭又或者回力。由於時間安排混亂，乘客搞到一頭霧水，之後統一改做晚黑七點半之前嘅班次以泳棚做總站，晚黑七點半之後嘅班次就以港澳碼頭做總站。


2016年3月19號，因為調整白朗古將軍大馬路周圍馬路嘅行車安排，呢條線唔再停「提督馬路/白朗古」、「白朗古將軍馬路」、「台山街市」，改為原線到提督馬路，加停「蓮峰游泳池」之後，經巴波沙行車天橋去關閘總站。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


2019年4月6號，為改善內港北一帶因暴雨造成嘅水浸問題及遇上天文潮時出現嘅輕微海水倒灌，市政署開展「內港北雨水泵站箱涵渠建造工程」，包括喺內港北建造雨水泵站、箱涵渠、鋪設排水渠道等工作。隨住工程推進，當日朝早十點鐘開始，將安排唔同管線公司係巴素打爾古街進行遷移管線工程，而渠道嘅過街工程同埋部份路面枱升工作亦會喺呢個階段進行。


1988年，福利改組成現時的新福利公司。1989年，載客量高而且重有冷氣嘅三菱FUSO大巴投入服務之後就立即行嚟條線，用嚟疏導客流，間唔中亦有五十鈴巴士行嚟條線。隨著FUSO巴士投入服務同利蘭逐步退役，呢條線響1989年8月份正式用嗮冷氣巴服務。


1995年尾開始，新福利將買到嘅新巴士都擺響呢條線度行，例如1995年丹尼士飛鏢同1997年猛獅13.230巴士，後來呢批車都被調走。2004年引入丹尼士飛鏢SLF超低地台10米巴士行呢條線，2005年重引入載客量更多嘅丹尼士飛鏢SLF超低地台11米巴士嚟行，呢批車載客量超過FUSO大巴之外，由於呢批車成十一米長，成為當時澳門最長同載客量最多嘅巴士，有「超長大巴」嘅美譽，疏導呢條線嘅客量有極大作用，響2009年FUSO大巴退役之後重更加成為呢條線嘅主力。


2005年，新福利引入首批大陸廈門金龍XMQ6103G巴士亦率先擺響呢條線。2008年開始，引入蘇州金龍十米巴士亦將幾部擺響呢條線。2008到2009年，新福利買咗十五部十二米長蘇州金龍巴士擺到呢條線，呢批巴士載客量係九十人以上，係最適合用響呢條線度，而FUSO大巴則響2009年開始抽離呢條線，由丹尼士飛鏢SLF 11米巴士、蘇州金龍十二米巴士取代。


響2011年8月2到28號期間，新福利支援維澳蓮運巴士公司，初期就用蘇州金龍十二米大巴、Dennis Dart SLF 十一米同埋海格10.8米巴士，後期全部改用新投入服務嘅海格KLQ6108GQ30 10.


2014年11月到12月期間，第一個禮拜有一部全新宇通歐四ZK6118HGE 10.8米嚟行呢條線，其餘九部全新巴士就派去行其他巴士線，第二個禮拜全數十部宇通歐四ZK6118HGE 10.8米全新大巴就行嗮呢條線。


呢條線係澳門市區主要巴士線之一，途經多個旺區，沿途都係住宅區、商業區、旅客區，加埋有人會利用呢條線到關閘同埋港澳碼頭，雖然沿路都有其他巴士線競爭，但係呢條線班次非常密，服務範圍大，幾乎冇其他巴士線可以同呢條線做競爭，所以呢條線成為「主線」同「流水線」。


3號有澳門市區「線王」嘅花名，原先係新福利做，響維澳蓮運接手嘅第一日，班次嚴重甩班，因為司機唔夠，同埋以前新福利係用長十一米同十二米嘅大巴來行，而維澳蓮運嘅「大巴」車長只有10.5米，冇辦法疏導人流。


2011年8月29號曾經有消息話呢條線交返畀新福利嚟做，但係一場挖角潮，令新福利人手緊張，響8月28號宣佈終止呢嗰計劃，所以呢條線繼續由維澳蓮運嚟做。8月26號維澳蓮運收到3號重新交畀新福利嚟做之後，響當日即刻賣廣告以一萬八千「超高人工」同十萬蚊「加盟獎金」請司機，引嚟澳門交通行業挖角潮。


2013年維澳蓮運引入一部原來香港九龍巴士訂單嘅宇通ZK6128HQ1歐五十二米全低地台大巴做測試，做咗兩年幾第一次買十二米大巴，同年十一月開始響3號度做測試，疏導呢條線客流明顯，但係呢部車測試到月尾30號之後就退返畀代理商。


2007年4月6號，一架3號Fuso大巴行到沙梨頭嗰陣，司機位近引擎嘅地方突然着火冒煙，司機立即疏散響車到三十幾個乘客，響報警同時用滅火器將火救熄，消防員到場之前，司機已經將火救熄。事件入面冇人受傷。


2012年3月5號中午十二點左右，一架3號維澳蓮運「宇通」大巴正響北京街／假號酒店巴士站埋站，一個八十二歲阿婆響落車嗰陣畀巴士後轆車過雙腳。治安警察局話，事發嗰陣呢個阿婆響新口岸北京街巴士站落車，懷疑阿婆未落完車，司機就開車，搞到阿婆差錯腳仆咗響地到，之後被巴士後轆車過，身受重傷，之後要截肢。


高度自治係中華人民共和國喺《中英聯合聲明》對香港嘅其中一個承諾，由鄧小平提出，即係除咗國防同外交之外，除非香港發生「推翻或顛覆中國內地的社會主義和中央政府的主權」，香港其他事都可以自己管，包括行政管理權、立法權、獨立嘅司法權同終審權。


佢係香港親中派嘅一份子，2007年，佢曾經支持同屬親中派嘅梁美芬參選香港區議會選舉。去到2008年，佢繼續支持梁美芬參與立法會選舉。佢曾經指香港教育無好好教香港年青人中國歷史，又鼓勵香港年青人往大灣區發展。


喺一啲語言，字可以發生詞形變化，包括時態、格等等嘅變化，除非變化太大，令人認唔出基本形態係乜，喺詞位上會全部唔理，因為爾啲變化喺概念上對字嘅意義完全無關。例如，英文入面現在式嘅 run、過去式嘅 ran 同現在分詞 running 都只係同一隻字嘅唔同型態，基本形態係不定詞 run，爾個基本形態就係詞位。


《我的印度男友》，原名《我男友係好差》，係2021年上畫嘅港產片，由成家宏、陳欣妍同張建聲主演，Sri Kishore執導。套戲號稱係香港頭一套波里活電影，講一個印度男仔做咗一個香港女仔嘅男朋友。電影主題曲《印度咖喱因乜呢》由鄺旨呈主唱。


套戲由開拍到準備上畫之前，叫《我男友係好差》，當中個「差」字係源自香港粵語習慣叫印度人做「阿差」，玩食字。不過2020年8月呢個名引起印度裔香港演員Bitto Singh Hartihan投訴，話個名非常冒犯。


3T係香港2000年代初嗰陣英皇娛樂旗下三人女子組合，成員有鄭希怡、蔣雅文及劉思惠，喺2002年出道。3人同年推出《少女蝶》專輯，但碟入面七首歌中分別各有兩首係三位成員嘅個人歌，得最後一首係唯一一首用3T個名推出嘅合唱歌《旋轉樂園》。


」聖靈係三位一體上帝嘅討論，被提到第一次君士坦丁堡公會議上。結果，教會係修定《尼西亞信經》時，加上「我信聖靈，是主，是賜生命的，從父出來，與父、子同受敬拜，同受尊榮」。從此，聖靈係三位一體上帝嘅地位才被確認。


楊鎮浯係台灣政治人物，係中國國民黨嘅一員。佢係金門縣金寧鄉湖下村嘅居民，而家擔任國家政策研究基金會嘅國家安全組召集人。佢之前曾經擔任過金門縣縣長、立法委員、金門縣政府觀光處處長同埋交通旅遊局局長。喺2016年台灣立法委員選舉入面，佢參選金門縣選舉區嘅立法委員，最終成功擊敗咗吳成典同陳滄江等主要對手，成功當選第9屆立法委員。


華縣地震，或者叫華縣大地震，係指1556年1月23號喺陝西華縣嘅一場好大規模嘅地震，因為係明世宗嘉靖年間發生，所以又叫嘉靖大地震。呢場地震估計死咗差唔多83萬人，係史上死得最多人嘅地震。根據地震學家估計，呢次地震規模去到8級。


同光三年，李嗣源因為屋企喺太原，所以上表請求，希望畀當時做衞州刺史嘅李從珂轉做北京内牙長步都指揮使，以便兩父子可以相聚，但就激嬲莊宗，李從珂被貶為突騎指揮使，率領幾百人守石門鎮。第二年李嗣源平定鄴都之乱嗰陣被迫造反，李從珂帶兵同李嗣源會合，幫佢養父奪位。


李嗣源做咗皇帝之後，李從珂曾經任職河中節度使，但又因為同權臣樞密使安重誨之前有過節，喺長興元年，俾安重誨設計解除咗佢個軍權，返咗京師洛陽居住。第二年，安重誨失勢，李從珂再受到重用，被任命為左衛大將軍、留守西京。


後唐應順元年，閔帝李從厚聽信大臣嘅建議，調動各重要節度使嘅職，準備削弱藩鎮嘅實力，李從珂就驚喇，於是作反。李從厚任命王思同率大軍去討伐，王思同圍攻鳳翔城。鳳翔城嘅城牆低，護城河又窄又淺，根本冇辦法守得耐。


清泰三年，石敬瑭就以調鎮去第二度試探佢，而李從珂真係將石敬瑭改任天平節度使，石敬瑭因此就叛變，同時向契丹乞求援手。李從珂命令各個鎮聯合討伐，點知因為聯軍都各懷鬼胎，以致大敗於團柏谷，石敬瑭同契丹大軍就得以順利咁南下進逼京師洛陽，李從珂無晒辦法，喺閏十一月二十六日自焚而死。


黃琛喻喺香港中文大學新聞與傳播學院畢業，之後加入無線電視做節目助理，參與過古裝劇《九江十二坊》同埋時裝劇《潛行狙擊》嘅製作。跟住佢劈炮去澳洲工作假期，重喺當地修讀會計碩士課程。2016年，佢寫嘅香港時事書《本是老土》喺香港發行。


2016年，黃琛喻參選立法會選舉新界東直選，立場自稱係撐本土理念，重話撐法理港獨，與此同時，佢亦反對梁振英連任特首，並以「港獨之父」嚟貶稱梁振英。參選期間，佢都着住紅白藍膠袋條紋嘅裇衫，以示撐本土文化。


珠江三角洲地區城際軌道交通，又叫珠三角城際快速軌道交通，係中國廣東省一個計劃緊並正逐步實施嘅城際軌道交通系統。呢個運輸系統致力於形成以廣州、深圳、江門、珠海為主要樞紐，覆蓋區域內主要城鎮，便捷、快速、安全、高效嘅城際軌道交通網絡。


以實現以廣州為中心、主要城市間1小時互通，以及珠江三角洲中部、東部同西部都市區內部1小時互通。2005年3月16號，國務院審議並原則通過《環渤海京津冀地區、長江三角洲地區、珠江三角洲地區城際軌道交通網規劃》，喺呢個規劃中，到2020年，珠江三角洲地區城際軌道交通總里程約達600公里。


至2009年9月，國家發改委又批覆《珠江三角洲地區城際軌道交通網規劃》，呢個規劃中各線路合計里程達1478公里，線路條數達23條，遠景建設鐵路網總長達到1890公里，預計到2030年珠三角地區將建成基本覆蓋所有縣級以上城鎮嘅城際軌道交通網絡。


域多利精神病院係香港早期嘅精神病院，喺香港島西營盤東邊街盡頭近般咸道，喺1884年啟用，之後歷經擴建，到咗1961年先被全新嘅青山醫院取代。而家嗰度僅存舊華人精神病院，而家被用作做東邊街美沙酮診所。三層高嘅主樓同隔籬單層嘅職員宿舍已被評為香港二級歷史建築。


1875年之前，香港嘅外籍精神病人會被禁錮喺域多利監獄，華籍病人就囚禁喺東華醫院嘅「癲人房」裏面。當時，香港政府認為需要另設地方畀精神病人，就喺1884年喺西營盤東邊街盡頭起咗一間外籍人士精神病院。六年後，首間華人精神病院亦喺鄰近高街嘅交界開設，病院樓高三層，用紅磚同花崗石砌成，包括主樓同宿舍。


香港重光之後，域多利精神病院恢復運作。到1961年，新界屯門區嘅青山醫院啟用，取代咗域多利精神病院。原本外籍人士精神病院拆咗，改建做戴麟趾康復中心。華人精神病院就得以保留，初時地下改做麻瘋病診所，一樓改做霍亂病院，1972年起改做美沙酮診所。


襲擊發生完之後，李薊貽呢段發言就比俾外界質疑係中聯辦撥火或叫人嚟元朗進行恐怖襲擊。另外，同中聯辦關係密切啲立法會議員何君堯，亦被人影到，21號晚唔止一次到場會見襲擊和平示威者嘅白衣人，同佢哋握手道「辛苦」，又稱呼佢哋係「英雄」。


撫仙湖，中國一湖，喺雲南玉溪市，為雲南容量至大湖，橫跨江川、華寧、澂江三縣。湖又稱澂江，大唐時蠻書稱大池，後稱青魚戲月湖，大理國稱羅伽湖，到大明時先叫撫仙湖。古時水位高過今下，歷世疏通水道，水位隨之降。


議席總數唔少於598，其中299席經單選區簡單多數制選出，剩低議席經政黨名單比例代表制選出。2017年選出第19屆國會709位議員。最大黨係CDU/CSU，佔246席。卒之佢哋同佔153席嘅德國社會民主黨組閣。


伊朗喺2020年2月19號出現第一單武漢肺炎個案。受到當地嘅醫療條件太差嘅影響，無耐即刻出現死亡病例。據調查，死咗嗰兩位都喺古姆大區發生，喺在生期間冇去過中國大陸或接觸過中國大陸公民。第二日又喺同一地方出現三單感染個案。


由於當地差唔多穆斯林新年，受到疫情影響，伊朗政府喺3月9號宣佈取消慶祝活動。由於政府對於呢單疫情已經無能為力，加上德黑蘭成日立立亂兼俾美國政府制裁，令好難進口醫療物資嚟對抗疫情。一個禮拜後，由於案例上升到14991單，死亡個案亦上升到853單，重多咗9位政壇官員因疫情死咗。


2020年3月17號，感染個案上升到16169單，死亡個案亦上升到988單。喺沙里夫大學發佈咗同武漢肺炎有關嘅學術論文，話伊朗會好似《感染列島》噉出現大面積感染個案同死亡案例。若果唔出禁令，估計成個國家會有超過四百萬單個案同3,500,000單死亡個案。


2020年3月24號，確診個案去到24811單，死亡個案去到1934單。伊斯蘭革命衛隊總司令話喺第二日搞生物防禦演習同全面消毒運動。期間重考慮到德黑蘭國際會展中心要學中國湖北武漢嘅雷神山噉改造成方艙醫院。


兩日後，確診個案去到29406單，死亡個案去到2234單。喺美伊外交重出現大量拗數，連伊朗外交部長扎里夫話美國政府完全係「搞搞震冇幫襯」、「仇恨代表」、「經濟恐怖主義」，「濫殺無辜」同埋「無恥」、「肥仔個頭大過五層樓」嘅言論。


同日喺國家南邊重爆發咗震驚成個伊朗社會嘅監獄騷亂，結果有100000人釋放咗。嚟到伊朗國慶嗰日，總統宣佈實施緊嘅社交疏離計劃重要繼續延長。重有人權組織話嗰日喺古澤斯坦省阿華士嘅監倉有兩位囚犯俾當地啲獄警開槍射殺。


其實呢條馬路喺古代嗰陣，係屬於廣州入面嘅其中一條巷仔。由於呢條街嘅最北邊有棟光孝寺響度先至改咗「光孝街」呢隻名。不過到咗民國19年，廣州市政府就整闊咗條光孝街，起咗條光孝路。喺文化大革命嗰陣，光孝路係嗌咗「紅書北路」呢隻名，到咗1983年，呢條路就重新改返原嚟之前嘅名，啫係依家叫「光孝路」。


呢條路一般都係賣啲燒嘅松香同埋拜神啲嘢為主嘅。加上條路嘅北邊有棟光孝寺響度，重有好多間素食店同埋佛教用具檔口響度。喺2006年，廣州電視台整咗嘅其中一隻公益廣告入面，就有講到光孝路呢條路，入面嘅宣傳標語就係「孝道，唔係凈係得光孝路。


過咗信都，去到白沙墟，由廣西去返廣東，即係開建縣境。因為咁，賀江又叫開江，東南到咗潭霜山，潭霜水合金裝水南流入來。又向南，同蓮塘水合，過開建縣治，即今南豐西南，左納金縷水、黎水，右納大玉水、小玉水，屈東南入封川，所以賀江又叫封溪水。


呢個節目係2020年香港免費電視頻道唯一自製粵語跨年倒數節目。雖然呢個節目係跨年倒數節目，但只係模仿現場直播，查實喺12月30號晚就已經預先錄好，就連倒數環節都係錄定，夾啱時間播返。正如節目名「圍威喂 派獎典禮」噉講，節目入面嘅獎全部都係派返畀出席嘅藝人。


2010年10月，民政總署計劃重整南澳花園休憩區，由10月29號起到11月29號諮詢社會。由於南澳花園休憩區有啲設施出現老化，民署要重整重增加設施來滿足區內居民嘅需求。工程面積九百幾平方米，主要重整休憩區嘅空間佈局同更換設施，取消原來嘅梯級同降低平台，方便老友記同殘疾人士來用。


行人路地台鋪砌紅色步行磚同燒面麻石美化，亦會舉辦多啲文娛活動空間。休憩區入面加建公廁同封閉式垃圾房，重更新埋健身設備同兒童遊戲設施，增設座椅、涼亭、棋盤、狗糞箱同公共照明之類。另外響樹木數量維持唔變嘅情況下，調整而家嘅綠化帶同樹木，配合休憩區嘅整體環境。


2014年4月審計署就開始就民署對休憩用途市政設施管理進行審計工作，響2016年9月22號公佈《民政總署對休憩用途市政設施之管理工作》衡工量值式審計報告發現大量設備同衛生問題，其中三個黑點包括西灣湖廣場同其他周邊地段、祐漢街市公園同南澳花園休憩區。


2012年4月12號凌晨零點左右，有居民行過南澳花園第二座嗰時，聽到有人嗌「救命」，懷疑有人企圖跳樓，立即報警。治安警同消防員接報到場，搵到懷疑有人企跳嘅單位，但係戶主情緒激動，拒絕開門。戶主又唔認有跳樓，只係話響屋企剁豬肉餅，唔需要任何協助。


2017年7月25號晚黑七點四十五分，南澳花園第一座對開休憩區慕拉士前地發生墮樓案，附近一間食店員工聽到一聲巨響，出去睇吓發現一個男人瞓響地下，一啲反應都冇，立即報警處理。消防救護員接報趕到，證實個男人已經死咗，用白布遮住條屍，通知司警到場調查。


司警話男死者姓阮，六十三歲，澳門居民。對屍體查驗，除咗符合由高處跌落所造成嘅傷痕之外，並冇發現其他可疑或可能由刑事引致嘅傷痕。經勘查之後，懷疑死者從工業大廈天台跌落嚟死亡，現場冇發現遺書同明顯打鬥痕跡。


開埠係畀城對外貿易之舉。唔係國國都畀外國人，到處做生意，所以會指定某城某地，同外國人做生意，呢個就係開埠。埠原本指步頭，係泊船嘅地方。上代貿易，好多時以船爲主，必定係水，所以就叫埠。辟地做埠，成聚居生意之地，亦可以叫開埠。


查布洛喺1930年6月24號響巴黎出世，成長於巴黎南邊嘅郊區。佢嘅阿爺同老竇都係藥劑師，但係佢十幾歲時已經着迷睇電影。二次世界大戰後，佢入讀巴黎索邦大學修讀藥劑學同埋文學。移居巴黎期間，佢開始蒲法國電影園同埋電影會，仲識埋伊力盧馬、利維特、尚盧高達、杜魯福，以及其他《電影筆記》嘅記者同新浪潮電影人。


服滿兵役之後，佢就加入《電影筆記》開始質疑當年嘅法國電影及推崇「作者論」。佢寫影評提倡寫實主義、場面調度同埋深焦等電影風格。1954年，佢同杜魯福訪問正在拍攝《捉賊記》嘅希治閣。1957年，佢同伊力盧馬合著一本關於希治閣嘅書。


查布洛係法國新浪潮中最多產嘅導演，自1958年起直到佢去世為止，幾乎每年就拍一齣電影。佢早期嘅作品一般被歸入法國新浪潮，亦具備法國新浪潮嘅實驗元素，而佢之後一段時間嘅電影就較商業化。1960年代中期，佢搵唔到資金開戲，就拍咗唔少商業化嘅間諜片。


1952年，查布洛同第一任老婆Agnès Goute結婚。憑住佢老婆係1957年繼承親戚遺產，佢於是創立制片公司AJYM Productions，同年12月開拍佢第一齣電影《美男子沙治》。《美》片畀人視為揭開法國新浪潮序幕嘅電影，係票房同評價都獲得成功。


喺《美男子沙治》取得成功之後，查布洛隨即開拍《表兄弟》。《表兄弟》一片係查布洛第一次同長期編劇拍檔Paul Gégauff合作嘅作品，被影評認為係樹立「查布洛風格」嘅作品，例如希治閣式懸疑、對法國資產階級嘅批判、戲中角色懷有強烈目標，以及一宗謀殺案。


《表》亦都係查布洛開始常用「保羅」同「查理斯」為角色命名。《美》、《表》兩片成功後，佢透過自己嘅制片公司，幫過唔少法國新浪潮電影人，例如伊力盧馬開戲，一度被稱譽為法國新浪潮教父。查布洛第三齣電影係彩色片《慾網》，雖然票房上成功但就被影評批評。


1960年嘅《四美圖》得到大部分影評稱讚。1961年嘅《第三者》就係佢第一次用史蒂芬奧德蘭做女主角，後來佢哋響1964年結緍，並且一直合作至1970年代尾。兩個人有一個仔叫湯馬斯。1962年改編自哈雷姆特嘅Ophelia票房失利，而之後嘅Landru就票房唔錯。


之後由1964至1967年，查布洛連拍七部長片同一部短片，其中4齣係當時流行嘅占士邦跟風間諜片，無論票房同評價都係災難性，成為佢職業生涯嘅低潮期。期間，佢喺1964年導演舞台劇《馬克白》，1965年參與咗拍攝《六個導演眼中的巴黎》其中一段La Muette。


1968年，查布洛開始同電影監製André Génovès合作拍片，又用演員米歇爾布凱等台前幕後人員建立班底，拍出多齣備受讚譽嘅作品，展開佢約十年嘅黄金期。呢段時期，佢大部份作品都係涉及資產階級嘅謀殺案。


當中，'Les Biches'、《不忠的妻子》、《禽獸該死》、《屠夫》、《狂情》、《黑夜來臨之前》都係名作，但係之後嘅英語片'La Décade prodigieuse'同埋由尚保羅貝蒙多、米亞花露主演嘅'Docteur Popaul'就頗多劣評。


1973年，佢拍嘅《血婚》初次喺片中加入政治元素，故事講及一宗謀殺戴高樂派嘅貪污市長。1973年春天，電影一度被法國政府禁映一個月。1978年，佢拍咗由伊莎貝雨蓓主演嘅'Violette Nozière'，電影響法國國內備受爭議，但係國外就受到好評。


佢之後繼續拍攝電影、電視作品。'Poulet au Vinaigre'、'Masques'先後入圍康城同柏林影展。《包法利夫人》獲得金球獎最佳外語片提名、奧斯卡最佳服裝設計提名。《冷酷祭典》獲多項凱撒獎提名，又入圍第52屆威尼斯國際電影節。


陳立僑祖籍福建古田，阿爺陳玉潤喺1900年為咗逃避旱災飢荒，就跟衞理會牧師黃乃裳離開中國大陸，移居北婆羅洲。後來佢兩個仔陳天隨、陳天根都嚟到北婆羅洲定居，陳天根後尾娶吳玉愛生兒育女。陳文僑嘅兄弟姐妹就係陳家喺婆羅洲土生土長嘅第一代。


廿世紀六十年代佢初到香港，受到當時大量內地移民來港嘅貧困情況所感動，立志走入貧窮人群，開設平民化診所同為窮人四出奔走。佢重創立咗而家已經非常普及嘅社區保健，又首先提倡實行美沙酮戒毒治療服務，並且推廣針炙治療同鼓吹中西醫結合。


佢喺1971年3月3號曾經參選過市政局選舉，以「通過調查研究和行動尋求真理」做競選主題，但係輸咗，做唔成議員。嗰屆當選者有葉錫恩、黃夢花、楊勵賢、公民協會嘅冼祖昭同張有興。落選者包括馬超常、黃博度、公民協會嘅李啟勳同鄒偉雄 。


同時，佢亦曾經領導草創期嘅基督教工業委員會、靈實醫院、循道衛理楊震社會服務處。喺六十年代，佢係基工會主任馮偉文嘅家庭醫生，受馮所託，係六七暴動後擔任基工會主席填補領導真空，同馮偉文、劉千石等，喺爭取勞工權益之餘，亦發起反對增加電話費等反加價運動，並且喺七十年代末聲援油蔴地艇戶同金禧學潮 。


八十年代初，中英就香港前途問題訂立《中英聯合聲明》。1984年，佢同杜學魁、馮檢基、馮可立、李植悅組成民間代表訪問團，向英國國會遊說，要求俾香港人就中英聯合聲明進行全民公決，與當時保守黨後排議員，前首相希思會面 。


退休後嘅陳醫生簡居於美國加州三藩市。退休後，佢嘅生活仍然保持過往嘅平實同簡樸。除咗因記憶力稍退而要請管家協助家居生活之外，佢所住嘅係平常嘅住宅、着嘅係超級市場買返嚟嘅衫、食嘅係又平又簡單嘅素菜、代步嘅係最普通嘅日本小房車、最佳嘅消閒係揸車到附近墳場思念亡妻同去超級市埸逛街做運動。


啄羊鸚鵡唔單止係紐西蘭獨有嘅鸚鵡，重係世界上唯一一種住喺高山上嘅鸚鵡。之所以叫「啄羊」，係因為佢哋到咗夜晚，佢哋會走到牧羊場度，割開綿羊嘅毛同皮膚，食綿羊皮膚下面嘅脂肪。由於現時啄羊鸚鵡受到法律保護，因此唔可以傷害佢哋，但亦令到啄羊鸚鵡變得越來越大膽。


同澳洲嘅鸚鵡相比，啄羊鸚鵡顏色反而無咁艷麗，墨綠色嘅翼底下為猩紅色。不過仍保留一把尖銳嘅鉤狀咀，好似瑞士刀咁。非常強壯，比其他鸚鵡更加捱得凍。佢哋並唔係成日飛，佢哋會利用好似雪鞋咁對腳，喺雪地上行而唔會陷落去，除非真係有必要先會飛一陣間。


啄羊鸚鵡智商相當好，記得到以前學過嘅嘢，重識得去邊度搵食。啄羊鸚鵡生性膽大好奇，佢哋嘅咀唔單止可以切開樹枝，撬開硬殼果，有時重會割開遊客嘅車窗玻璃、垃圾袋、甚至高空纜車嘅繩索，啄羊鸚鵡有時重會用咀割開啲窗，走入人哋間屋搵嘢食。


九龍城政府合署，起緊時叫庇利街聯用綜合大樓，係香港一座政府合署，喺九龍庇利街42號，2010年動工，2013年第二季啟用。入面設施包括九龍城民政事務處總辦事處同各分處、九龍城社區會堂、紅磡母嬰健康院、九龍公務員診所同埋政府牙科診所。


高維泰讀過濠江中學附屬小學、濠江中學傍國立臺中科技大學等。渠係個魔術師、KOL傍演員，同林茂發關係密切，被傳媒稱為“加蔥頭馬”。高氏於2020年10月成為微辣文化嘅藝人，於劉靜儀自殺斃命後無幾耐，一度活躍恁經互聯網公開表達自己對此之意見，有別於多數同事，並於2023年7月30號宣佈已經退出爾檔嘢，喠話以後唔再做網絡紅人。


六啤半，香港一羣唱片騎師合稱，二十世紀八十年代頭，當時為香港商業電台上至受歡迎嘅十三人，六女七男，出埋唱碟。廣東話「啤」係英文「pair」嘅食字，即係「一對」嘅意思，六啤半得名，六女七男唱片騎師啱啱好六對半。


渠哋曾經代表住香港樂壇一段光輝時刻，同埋當代後生仔女嘅集體回憶。渠哋除咗推出咗一張同名大碟之外，又主演過無綫電視嘅電視節目《愛情安歌》。喺成長後有唔少都成為日後香港娛樂界獨當一面嘅人，例如俞琤做咗商業電台執行董事、湯正川同陳少寶後來都做咗唱片公司高層、曾路得同盧業瑂做咗有名嘅唱歌導師，鍾保羅做咗有名嘅主持人。


何致宏2016年開始用香港民主黨員身份喺水街選區進行地區工作，2019年6月退黨，同年8月底加入維多利亞社區協會，並喺區議會選舉挑戰時任區議員民建聯楊學明，結果佢以接近3100票成功當選，2020年，因應《香港國安法》通過，佢同李永財、周世傑一齊退出維協，2021年5月尾劈炮，唔撈區議員一職，之後流亡英國。


LGBT係基婆、基佬、雙性向同跨性別嘅人嘅英文第一個字母組合埋嘅字。1990年代，「LGBT」呢個詞語開始逐漸普及。。另外，亦都有喺詞語最後加字母「Q」，代表酷兒或者對佢性別認同感到疑惑嘅人，形成咗「LGBTQ」。


但係，「LGBT」嘅用法都有爭議。部分雙性人認為自己都屬於LGBT族群入面，所以支持使用「LGBTI」。亦有個別族群唔覺得自己同LGBT有關聯。有人就認為「LGBT」呢個用語太過政治正確，企圖將多元性別族群劃入灰色地帶，意味住包含主流性別族群嘅問題同優先權都有咗平等嘅考量。


由1990年到1991年，佢係豪爾赫爾赫塔德奧洛薩諾大學研究歷史同埋藝術欣賞，同胡安卡洛斯康圖藝術評論家學習現代藝術同出席係路易斯安赫爾阿朗戈圖書館舉辦既國際藝術課上。佢係巴黎獲得左第二屆世界藝術獎同埋第十一屆在佛羅倫薩意大利視覺藝術獎等。


佢既作品比洛杉磯既加利福尼亞州既拉美藝術博物館收藏，包括斯洛伐克布拉迪斯拉發總統府，意大利既阿巴諾溫泉公民博物館，麥德林的安蒂奧基亞省博物館，昆卡的現代藝術博物館，厄瓜多爾既瓜亞基爾當代藝術博物館同埋波哥大既當代藝術博物館等。


呢條線係大吉隆坡/巴生谷綜合交通系統嘅一部分，同巴生港線用同一條路軌，通過梳邦再也站之後轉往終點站天空花園航站樓站。巴生港線列車會停嗮所有吉隆坡中央車站至梳邦再也站中間嘅車站，而天空花園線只會停靠吉隆坡中央車站、梳邦再也站同新增嘅3個車站。


留真，全名申留真，2001年4月17號喺首爾出世，係ITZY嘅中心主同埋Rapper。留真喺2017年參加選秀節目《MIXNINE》，最尾做咗少女組嘅第一名，但少男組總分高過少女組，所以少女組唔可以出道，留真返翻去JYP做練習生。


山東泰山足球會，係中國山東濟南嘅一間足球會，前身係喺1956年成立嘅山東足球隊，1993年改組叫而家嘅名，1998年由魯能集團接手，改名做山東魯能泰山足球會，2021年，因應中國足協足球會名稱中性化政策，再次改番而家嘅名。


馬頭涌係香港一地，亦係一涌同一村。佢喺九龍城以南，馬頭圍以東，馬頭角以北。東面對住啟德同宋王臺。未有大興土木之前，馬頭涌係一涌，由東面馬頭圍後山，越田經馬頭涌村，過聖山流入九龍灣。而村係背靠聖山，山後同九龍城之間有珓杯石同衙前塱兩村。


一八九零年，顧啓德同老婆立聖三一堂，屬聖公會，以家庭式傳敎。一九零五年，鄺日修牧師喺宋王臺山腳立敎堂。一九零五年，要起宋王臺公園，搬到聖山北面山仔，域多利孤兒院側邊。原本係金夫人墓，墓因而毁。一九三六年，因啟德基場工程，又搬到馬頭涌道一百卅五號。


查理布朗，係美國《花生漫畫》故仔主人翁，係個小學三年班學生，亦係史路比嘅主人，識得聽佢講嘢。佢喺漫畫入面，多被描述為一位個性憨厚、溫和、冇乜特別自信嘅濫好人，佢雖然喺事情上盡力而為，但係成日遇到挫折。


夏文汐，原名鄧麗群，係香港女演員，1982年出道，初頭主要拍電影，憑《烈火青春》入圍第二屆香港電影金像獎最佳新演員獎，之後憑拍三級片《唐朝豪放女》而開始出名，再憑《花街時代》入圍第五屆香港電影金像獎最佳女主角，1989年淡出影壇，到2010年代開始復出演藝圈，2017年幫香港電視台viuTV拍劇集《前度》做其中一位女主角。


許舒博士，JP係香港政府退咗休嘅公務員，處埋過舊時荃灣區城鄉發展。佢亦以考據香港史聞名，收藏唔少舊文獻。佢係皇家亞洲學會香港分會會員，做過分會7年會長。佢雖然係鬼佬，但佢識中文，同曉講廣東話。對新界同新安縣好有認識。


許舒喺皇家亞洲學會香港分會嘅學報上發表好多文章。亦寫過幾本書，其中《Tsuen Wan growth of a new town and its people》一書，亦畀人譯做中文版《滄海桑田話荃灣》。


佢1956年入職香港政府，職位係Cadet Officer Class II。1970年升District Officer。同年，佢響倫敦大學考到博士。佢專寫香港鄉村史，亦涉大清史。唔單止學術重要，呢啲研究係幫到理解香港殖民地政府。


《秀才愛上兵》係香港電視廣播有限公司古裝劇集，《秀才遇著兵》續作，由馬浚偉、鄭希怡、夏雨、黎耀祥、羅冠蘭、曾偉權、麥長青、李思捷、姚子羚、李成昌主演，監製劉家豪。呢套劇喺2008年1月21號首播，一共20集。


2019年6月12號反送中包圍立法會期間，警方武力清場，部份示威者被逼退守到商場入面，有位特別戰術小隊警員喺商場門口大嗌「出嚟啦！屌你老母！自由閪！」，用粗口挑釁示威者，過程畀人拍低咗片，擺上網瘋傳。


李鴻杰係香港演員，做過無綫電視同香港電視網絡藝員。佢響1980年代係出名排舞師，幫過無綫搞舞蹈編排，又幫過一啲當紅嘅歌星好似梅艷芳排過舞。佢之後轉咗去幕前做電視劇藝員，拍過唔少電視劇，係有一定資歷嘅綠葉演員。


寶鄉橋係香港一橋，喺大埔市區林村河上，呈南北向。條橋主要行車，兩邊可以行人。寶鄉橋駁埋林村河兩岸，一邊駁住大埔墟寶鄉街，另一邊駁住大埔舊墟大埔太和路同安祥路交界。由於佢喺正大埔新市鎮中心，所以絕大部份巴士小巴，都經寶鄉橋穿梳兩岸。


寶鄉橋個位，原本係大埔，靠近林村河口，後尾填海，水道拉長，所以兩岸，都係新填地。橫過林村河兩岸，橋下林村河水道，係人工，直筆甩。水道兩邊有行人路。橋南岸係大埔墟，橋北岸係大埔舊墟，同埋對出新填地嘅大埔中心一帶。


雖然兩個月台喺搭客仔嚟講，表面睇似側式月台噉，但實際凈開咗月台兩邊嘅埋邊部分。開邊嗰兩條路軌同月台都留咗畀之後起23號綫用。而家喺兩邊月台暫時用緊玻璃板假牆擋住咗。雖然兩個月台嘅整體風格同嘉禾望崗站差唔多樣，但由於將來嘅23號綫用6節車廂，所以發現月台將來會係一長一短。


拆解預留方面，喺車站北邊留咗兩條單渡綫，分別同6、23呢兩條綫嘅上下行軌連埋一齊，而家暫時畀咗6號綫嘅正綫營運用途，而23號綫區間嘅下穿6號綫隧道都起好咗。將來一旦起23號綫時，月台原先封閉咗嘅開邊部分都會拆走同鋪軌、安裝設備。


呢個站喺1997年嘅《廣州市城市快速軌道交通線網規劃研究》未出現過，嗰時凈得個嗌「龍洞」嘅車站，位置喺稍微偏東北嘅龍眼洞牌坊附近。直到2003年轉成而家嘅6號綫車站重拆開兩半，位置亦移到龍眼洞西南邊近華南植物園西北角重摱入6號綫二期工程入面。


2011年6月17號，6號綫二期工程正式喐手起，雖然站廳同月台起得好順利，但有3個出入口同2組風亭都係由於世紀綠洲樓盤嘅征地問題而一直冇辦法起好，令好多業主同居民好頭赤，直到2016年3月底世紀綠洲屬下嘅業主委員會正式成立後第一時間出面處理呢單大頭佛，重喺同年4月6～7號同地鐵方傾咗兩日先至同意喺同年4月底將地交畀地鐵方施工。


2016年12月28號嘅6號綫二期開通後，雖然車站嘅站廳同月台主體都起好嗮，出入口凈起咗天源路西北邊嗰三個，但受到冇起到兩個風亭嘅影響，令列車一度飛站通過。直到2017年6月22號先至起嗮天源路東南邊嗰三個出入口同兩個風亭嘅工程。


2014年1月初，喺地鐵站西南角工地嘅寶翠園大門，居然飆出個「寶翠園站」嘅地鐵站。由於張畫太過似地鐵版3D畫，俾好多市民同業主猛咁鬧。廣州地鐵方相關人士亦出面解決呢單嘢，話6號綫會整出包括呢個站同龍洞兩個站，但從嚟未搞過「寶翠園站」。


植物園站附近嘅客流主要畀附近啲住宅同小區、學生上落堂同去公園玩啲遊客用。喺6號綫未開通之前，啲人成日揀巴士喺呢個站附近啲巴士站上落。自從2013年12月28號開通6號綫一期後，好多乘客都揀地鐵到長湴站上落跟住步行到呢個站或轉巴士到龍眼洞周邊地區。


金管局由2018年開始接受申請虛擬銀行牌照，首個截止日期係2018年8月31號。為響應呢個倡議，WeLab喺2018年8月21號成立WeLab Digital Limited，並喺第一個截止日期之前交咗申請。


2019年4月10號，WeLab銀行成為香港第四間獲得虛擬銀行牌照嘅銀行，係第一間咁樣做嘅本土創業公司。 當日，匯立銀行宣布現任WeLab高級顧問Ceajer Chan擔任董事長。WeLab銀行宣佈喺一年後嘅2020年4月28號開始啟動試點試驗，到時將會有2,000名用戶。


2021年太平洋颱風季泛指喺2021年全年內任何時間，喺赤道以北及國際換日線以西嘅太平洋水域，以及南海所產生嘅熱帶氣旋。雖然有關方面並冇設立爾個颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。


呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2021年太平洋颶風季。喺西太平洋產生嘅熱帶風暴係由日本東京颱風中心命名，國際編號係21xx，而美國聯合颱風警報中心會將嗰帶嘅熱帶低氣壓編上W字尾嘅編號。


2月18號朝早8點，聯合颱風警報中心率先將佢升格為熱帶風暴。朝早11點，香港天文台同菲律賓大氣地球物理和天文管理局將佢升格為熱帶低氣壓同熱帶風暴。下晝2點，日本氣象廳將佢升為熱帶風暴，俾咗國際編號2101，同命名「杜鵑」。


4月13號朝早8點，日本氣象廳對佢發布烈風警報。同時，台灣中央氣象局將佢升為熱帶性低氣壓，編號係TD02。夜晚8點，聯合颱風警報中心將佢升為熱帶性低氣壓，給予熱帶氣旋編號02W。同時，香港天文台將佢升為熱帶低氣壓。


4月14號凌晨2點，日本氣象廳將佢升格為熱帶風暴，給予國際編號2102，同埋命名咗做「舒力基」。同時，台灣中央氣象局將佢升格為輕度颱風。朝早8點，香港天文台將佢升為熱帶風暴。朝早9點，聯合颱風警報中心將佢升格為熱帶風暴。


5月13號凌晨1點，聯合颱風警報中心將佢嘅評級升到「高」，並對佢發布熱帶氣旋形成警報。上晝6點，聯合颱風警報中心將佢升格為熱帶性低氣壓，畀佢熱帶氣旋編號03W。同時，日本氣象廳將佢升格為熱帶低氣壓。上晝8點，日本氣象廳對佢發布烈風警報。


熱帶氣旋一旦喺西太平洋達到熱帶風暴強度，就會由日本氣象廳嘅颱風委員會命名。用嚟命名嘅呢啲名係由14個成員國或者地區各提供10個，然後以各國英文名嘅首字母排序。黑色體字表示今年已經用過，粗體名就表示呢個風暴活躍緊，未用嘅名就以灰色字體表示，橙色表示下一個將會用嘅名。


佢畀中國文獻記錄低，另外喺日本嘅《日本書紀》又記述同名嘅民族，未知係咪同中國文獻記載嘅係同一民族。肅慎呢個稱呼係中國周代、春秋戰國時代以華北爲中心嘅東亞城邑文化圈嘅人音譯自肅慎人嘅自稱。佢可以喺中國周代嘅文獻中見到，而家認爲佢嘅後代有挹婁、勿吉、靺鞨、女真，都係同系嘅民族。


《殺神特工》係一部2008年動作驚悚電影，由Timur Bekmambetov做導演，改編Mark Millar同埋J. G. Jones嘅短篇漫畫《Wanted》。主演係James McAvoy、摩根費曼、安祖蓮娜祖莉、Terence Stamp、Thomas Kretschmann、Common。


葛綽瑤2021年參與ViuTV搞嘅真人騷選秀《全民造星IV》成功入圍，做咗其中一個熱門人選，就連監製黃慧君都講過話寧願放棄MIRROR都要簽佢，而佢亦順利入圍總決賽。佢喺總決賽入面雖然觀眾分攞到第9名，但評判分就包尾，總成績第16名，亦無入選到女團。


大家鼠喺神經科學同心理學上海馬體 Theta 波研究常用嘅研究對象。喺大家鼠入面，Theta 波好容易可以喺海馬體嗰度探測得到，亦都會喺其他大腦皮層或者皮層以下嘅結構嗰度出現。頻率喺 6 到 10 Hz 之間嘅海馬體 Theta 波會喺隻大家鼠主動噉探索緊佢周圍環境或者快速動眼睡眠嗰陣出現。


人類所具有嘅大腦皮層 Theta 波喺功能上同海馬體 Theta 波幾唔同，首先呢種活動同海馬體冇乜啦掕。大腦皮層 Theta 波喺細嘅細路嘅腦當中成日出現，而喺大個少少嘅細路同埋大人嗰度，Theta 波就最常會喺冥想、瞌眼瞓、受催眠咗、或者係瞓覺嘅某啲階段嗰度出現。


海馬體有多層好密嘅神經組織，會產生大過多數腦區嘅腦電訊號。喺某一啲情況之下，幅腦電圖會俾頻率 4 至 10 Hz 嘅波霸住嗮，而且呢種活動仲會持續好多秒，呢種腦電規律就係所謂嘅「海馬體 Theta 波」，又有叫節奏性慢活動，後者呢個名係因為呢種 Theta 波活動同正常嘅海馬體腦電活動比起上嚟又慢又有節奏。


呢兩種 Theta 波對阿托品呢種藥嘅反應好唔同，第一型嘅海馬體 Theta 唔受阿托品影響，而第二型嘅海馬體 Theta 會喺隻動物服用咗阿托品之後消失。打後嘅研究對於呢兩種 Theta 嘅特徵有些少爭詏，但係大致上贊同呢種分類法。


有神經科學研究指出，「一隻動物做緊乜嘢」可以攞嚟預測佢個海馬體有冇 Theta 波活動，而「隻動物點解做緊嗰樣嘢」就唔能夠預測 Theta 波。活躍嘅郁動－好似係跑步、跳躍、撳掣、或者周圍嗍呀噉－可靠噉同海馬體 Theta 有正關聯，而唔活躍嘅狀態－好似係食嘢或者梳理自己－就同冇規律嘅海馬體腦電活動成正關聯。


研究仲發現，海馬體 Theta 會喺個動作嘅幾百毫秒之前出現，似乎反映咗郁動嘅意慾多過郁動本身，而且隻動物郁起上愈快，反映嗰個郁動嘅海馬體 Theta 嘅頻率就會愈高。有神經科學家指出，海馬體 Theta 波可能反映咗個腦嘗試做「將感官訊息同運動輸出結合埋一齊」呢樣作業。


喺大家鼠當中，最慢嘅郁動會令到個海馬體有大約 6.5 Hz 左右嘅 Theta 波，而最快嘅郁動會令到個海馬體有 9 Hz 左右嘅 Theta 波，喺隻動物做一啲極快嘅活動嗰陣個腦會有好短暫嘅高頻 Theta 波。


喺大家鼠等嘅嚙齒目當中，海馬體 Theta 波會喺做緊要求短期記憶嘅作業嗰陣出現。研究顯示，呢啲 Theta 節奏反映咗個海馬體喺度做緊嘢，準備好隨時接收由第啲腦區嗰度嚟嘅訊號。一般嚟講，學界都同意 Theta 波係幫到手做空間上嘅學習同埋探索。


Theta 波對於長期增強作用嘅始動嚟講不可或缺。電生理學研究顯示，神經細胞之間嗰啲突觸以及海馬體 CA1 區所受嘅輸入同持續嘅 Theta 活動有關，所以有神經科學家提出咗個假說，話 Theta 活動嘅主要作用係分開個腦處理緊嘅嗰啲感官刺激同埋由呢啲刺激所引致嘅記憶提取過程，等兩者唔會互相干擾。


有關人類 Theta 波嘅研究主要嚟自對發羊吊病人嘅研究，因為呢啲病人好多時個腦入面都會有啲電極喺度幫佢哋手控制發羊吊嘅情形。呢啲研究發現，人類嘅海馬體同大腦皮層嗰度都會有 4 至 7 Hz 嘅 Theta 腦電波，而人類嘅海馬體 Theta 波同快速動眼睡眠以及係由瞓緊都醒咗嘅轉化有關，呢啲海馬體 Theta 波通常會以短暫爆發式噉出現。


李俊俋係臺灣民主進步黨政治人，嘉義市出世。而家係勞動部政務次長。佢老豆係陳水扁政府時代有「國師」之稱嘅憲法專家、臺大法律系教授李鴻禧。佢曾經做過淡江大學兼任講師、行政院人事行政局參事、嘉義市副市長、銓敘部政務次長、總統府國策顧問兼憲改辦公室主任、中華民國總統府副秘書長。


利建潤係澳門嘅民主人士，長期參與支援中華人民共和國嘅民主運動、保護釣魚台行動、聲討八九年六四事件同埋推動澳門嘅民主發展。利建潤喺1996年10月代表澳門地區，同香港、台灣嘅保釣人士參加保釣運動。2005年成為南方民主同盟澳門分部聯絡人、喺南方民主同盟主席龍緯汶等嘅支持下，參與澳門立法會選舉，成為候選人，但係冇獲取足夠支持而落敗。


張翼東中學讀仁濟醫院第二中學，2009年喺香港大學生物工程系畢業，之後因為對演藝工作有興趣，再去讀香港演藝學院表演系，2012年畢業。佢2018年開始參與無綫電視節目演出，2021年正式加入無綫電視。


八十年代，上市公司嘉文集團幾年間從崛起到清盤，市值蒸發超過一百億，幕後老闆程一言從股民偶像變成過街老鼠。廉政公署全力動員，經過十五年的搜證和跨境調查，相關訴訟費超過兩億，此案並波及香港上流社會以及數宗兇殺案，揭開黃金時代的黑面紗.


佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。


See See TVB係香港無綫電視旗下其中一個面書專頁，喺2016年10月開張，發佈嘅內容主要係惡搞無綫電視嘅節目，性質有啲係黑紙旗下嘅毛記電視，而佢個名本身都係惡搞網民對無綫電視嘅蔑稱「CCTVB」。


See See TVB推出初期，無綫電視完全無幫佢做過宣傳，而專頁亦無提過同無綫電視有無關係。但係因為專頁次次都搵到無綫電視藝員參演，嗰時網民都大概估到幕後搞手就係無綫電視。之後傳媒亦踢爆專頁係由無綫電視旗下嘅「無記網」公司營運。


不過要去到2017年6月，無綫電視準備推出Big Big Channel嗰陣，先至正式承認同See See TVB嘅關係。然而個Facebook專頁同個人網站，除咗招人嘅貼文留嘅電郵地址係屬於tvb.


石湖墟喺香港上水，係當地一墟，喺家下港鐵東鐵綫上水站東北。上水粉嶺未成新市鎮之前，呢個墟係上水、粉嶺、沙頭角同打鼓嶺各村做生意嘅地方。個墟舊時由廖氏打理，後尾因為秤佣不公，部份鄉民喺粉嶺另立聯和墟，變成新界東北兩大墟市。


大清康熙元年，即係1662年，朝廷為咗唔畀居民接濟鄭成功，實行遷界，令沿海五省居民向內遷五十里，沿海居民流離失所。康熙四年，即1665年，兩廣總督周有德同廣東巡撫王來任上奏請求復界。到咗康熙八年，1669年，清廷批准復界，居民先至返鄉下重建。


2017年9月8號，由於8月23號關閘總站被天鴿風災帶嚟嘅風暴潮搞到爛嗮而停用，加埋九月開學嘅客流上升，交通事務局經過評估3A嘅客流情況，為咗加快疏導乘客，調配現有資源，將3A一啲班次抽出嚟行呢條線，畀咗新時代做，而跳站嘅快速巴士運作，加快疏散乘客，等中途站啲乘客可以上到車。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


Viu亦有自家製嘅節目，喺2022年打造Viu Original Studio牌頭，曾經由資深媒體人杜之克領軍，2023年分拆出獨立製作團隊Studio VO。而到目前為止以Viu Original名義出品嘅兩套香港劇集，實際上都係外判畀本地製作有限公司去拍。


超強颱風、超級颱風或者超級強烈颱風，係西北太平洋熱帶氣旋最猛烈嘅分級。呢級唔係世界氣象組織嘅建議分級，但係唔少官方氣象部門都有設立呢級，不過下限定義就唔同，最低嘅接近中心最高持續風速係每小時160公里，最高嘅就係每小時240公里。


，又嗌廣州市糖尿病醫院，係中國廣東廣州有醫療、科研、教學、治療喺埋一齊嘅二甲醫院，亦係廣東第一間非盈利嘅糖尿病專科醫院同埋中國大陸第一批外來工定點醫院，1950年成立，位置喺荔灣區芳村鶴洞路124號。


《芝莎》係一齣嘅兩幕芭蕾舞劇，俾芭蕾舞界廣泛噉認為係浪漫芭蕾舞嘅代表性作品。《芝莎》史上首次公演於 1841 年 6 月 28 號嘅巴黎，由法國大作曲家亞道夫亞當作曲，意大利裔名芭蕾舞蹈員卡洛特·格莉絲扮演女主角芝莎。


《芝莎》嘅故仔係一齣愛情悲劇，講柔弱又天真嘅後生女芝莎俾男人呃佢嘅感情－喺包括劇情以內好多方面都似典型嘅浪漫芭蕾舞。《芝莎》出咗冇幾耐就話咁快就得到芭蕾舞界嘅讚賞，打後仲喺歐洲各地、俄羅斯以至美國等地上演。


故仔一開場係講德國西部一條農村，時間係秋天一個晴朗嘅朝頭早，背景嗰度見到喺度收割提子嘅農民。生得靚女、怕醜又天真嘅村婦芝莎同男主角萊斯墮入愛河。萊斯真正身分查實係一個後生嘅公爵，真名叫艾伯列特，艾伯列特嘅屋企人想逼佢同一個佢唔鍾意嘅女仔結婚，於是佢為咗避開佢嘅未婚妻，就假扮成農民嚟到山旮旯嘅農村暫住，並且靜靜雞收埋咗佢把劍同號角。


正當芝莎同艾伯列特喺收割節慶當中跳舞跳得好開心之際，有一班貴族嘅人經過條村－當中包括艾伯列特嘅未婚妻。艾伯列特嚇到即刻搵地方匿埋。啲村民歡迎班貴族，跟住冇幾耐，希拉利昂企出嚟，原來佢搵到艾伯列特收埋咗嗰把劍同號角，並且當眾揭穿艾伯列特嘅真正身份，跟手艾伯列特嘅屋企人就自然想扚艾伯列特返去結婚。


故仔嘅第二幕講芝莎死咗化成幽靈，並且喺森林撞到一班棄婦嘅幽靈，呢班女鬼生前俾男人呃過，家陣死咗就靠喺森林殺死後生男人嚟出氣。有日，滿心內疚嘅艾伯列特為咗掃芝莎嘅墓走入去森林，班女鬼想對艾伯列特落手，但芝莎出於愛而出手阻止佢哋，仲救返艾伯列特，展示咗純潔嘅愛之餘，亦都避免自己變成一隻凶惡嘅女鬼，得到安息。


Hashtag係社交網站上面嘅標籤，原意係畀用戶標示篇文嘅主題關鍵詞，方便大家去搵同一個主題嘅內容。格式係一個井號之後跟住關鍵詞，中間唔可以有空格。不過家下網民用hashtag可以用得好隨便，唔一定係同主題有關嘅關鍵詞。


佐治馬蘇係美國軍官、政治人同埋外交官，亦係個陸軍五星上將，曾經喺二戰嗰陣提拔好多將領。佢喺維珍尼亞軍校度畢業。1939年佢任美國陸軍參謀長，喺第二次世界大戰入面，佢幫羅斯福出謀劃策，二戰嗰陣堅持先打納粹德國再打大日本帝國嘅戰略方針，1945年退役。


黃竹坑遊樂場，香港公園之一，遊樂場之一，喺香港仔黃竹坑黃竹坑道，英文叫Wong Chuk Hang Recreation Ground。行政上歸南區。設施有草地球場、硬地球場、手球場、投球場，以及五人足球場、七人足球場、十一人人造草地足球場。


而家選區包括堅道以及羅便臣道沿線，介乎西摩道、衛城道同鴨巴甸街以東至花園道以西嘅範圍，同呢個選區相連嘅選區有中環、山頂、衛城以及東華，投票站設於高主教書院，東面同灣仔區以堅尼地道連接。由於喺傳統嘅半山區住宅區東部，所以叫半山東，投票站設喺高主教書院。


現有單議席選區半山東於1994年區議會選舉設立，前身可以追溯到1982年區議會選舉中嘅半山及山頂單議席選區，該選區1985至1991年間定為雙議席，喺1991年區議會選舉因應半山西選區設立，半山及山頂改名做半山東，其後因應1993年港督彭定康推行政改方案，取消區議會委任議席及雙議席選區制度，全面實行單議席單票制，並改由選區分界及選舉事務委員會制定，選區數目隨著人口改變而大幅增加，1994年喺劃出山頂、衛城選區之後，半山東選區吸收部份中環選區近香港動植物公園一帶而形成現有範圍。


2003年區議會選舉，郭家麒繼續喺本區參選，並與其他民主派候選人組成中西區民主力量，對上得到香港島各界聯合會支持嘅張翼雄，結果郭以1,624票打敗1,186票嘅張當選。其後2004年香港立法會選舉，郭喺醫學界功能組別當選，成為雙料議員。


2007年區議會選舉，當時人口約18,412人，其中有7,568位選民。郭家麒以專注立法會事務為由，未有爭取連任，交由泛民區選聯盟陳淑怡參選，對住再次參選嘅張翼雄，結果張氏以1,370票打敗1,097票嘅陳氏當選。


2015年區議會選舉，當時估算大約18,828人，其中有6,625位選民。議席由香港島各界聯合會張翼雄同民主黨吳兆康爭奪，吳兆康於選戰期間一直砲轟張翼雄為「假獨立，真建制」，最終以55票之差險勝對手，為民主派重奪該區議席。


2019年區議會選舉，本區向人口低於法定下限嘅東華選區劃出一個街區，以增加嗰區人口，吳兆康競逐連任，民建聯就派出莫淦森挑戰，結果吳兆康取得57%選票成功連任。2021年4月29號，吳兆康經facebook宣佈辭職，並於5月生效。


《浮生路》係一部2008年英美合拍嘅愛情電影，由森文迪斯執導，改編Richard Yates嘅1961年英文同名小說《Revolutionary Road》。主演係里安納度狄卡比奧、琦溫斯莉、嘉菲比絲，套戲係佢哋三個人繼《鐵達尼號》之後第二次一齊演出嘅電影。


楊官璘喺1925年5月29號喺廣東東莞出世，6歲嗰時因為成日捉棋而喺鳳崗一帶出名。1956～1959年去到廣州嘅文化公園做嘢，期間攞過中國大陸第一個中國象棋賽冠軍、做過《象棋》嘅月刊主編、重加入過中國共產黨，之後亦攞過3次中國大陸嘅中國象棋賽冠軍。


由於馬來西亞政府唔容許外資經營電視台，所以香港無綫電視同Astro集團合作開辦Astro華麗台，而且透過供應黃金時段大約百分之八十四以上嘅節目。根據估計，無綫電視每年從Astro得到嘅收益已超過1億港元。


為咗滿足唔同觀眾嘅需求，Astro華麗台所播出嘅TVB劇集都備有粵語同華語嘅雙語廣播服務，仲有中文同馬來語字幕選擇。此外，Astro華麗台每一年亦都會舉辦多個大型節目，譬如《Astro新秀大賽》、《Astro國際華裔小姐競選》等等。


2013年，《MY AOD我的最愛頒獎典禮》將由TVB娛樂新聞台主辦、Astro協辦嘅《TVB 馬來西亞星光薈萃頒獎典禮》取代咗。雖然其他嘅《TVB 馬來西亞星光薈萃頒獎典禮》喺2018年正式停辦之後改以《萬千星輝賀台慶》台慶節目裏面公佈得獎名單，但係觀眾投選依然被保留。


《王冠》係一部歷史電視劇集，由Peter Morgan原創同埋編劇，喺Netflix上播放。劇集講述英國伊利沙伯二世在位女王嘅傳記故事。第一季喺2016年11月4號播出，第二季就喺2017年12月8號播出。


西場站嘅收費區喺站廳分為南北兩部分，分別喺南站廳北邊同北站廳南邊。四圍俾商舖同通道圍住嗮，雖然免費區有通道將兩個站廳連埋一齊，但收費區冇得玩。而收費區有好多部扶手電梯同樓梯往返月台都得。但由於車站空間有限，所以車站冇專用𨋢響度。


喺1997年嘅城市快速軌道交通線網規劃嘅A方案入面講咗，嗰時嘅3號綫到西村後一直跟住環市西路行，到南岸路後過河到大坦沙嘅河沙村，喺西場立交附近整咗呢個站出嚟。但係到咗2003年，3號綫改名做5號綫，西段到西場後唔過河，轉向西南偏南方向到中山八路，而站位冇變化，嗰時定咗東風西路站。


呢個站嘅附近有好多條巴士線路接駁。再加上附近有間廣雅中學響度，附近冇幾遠嘅增槎路係一片城中村嚟嘅，重有幾間大嘅工廠響度。有啲打工仔同埋廣雅中學返學嘅學生仔成日都嚟呢個站落車返放工，呢個站嘅客流都算一般。


有一日，宇宙怪物Tatanga諗住奪取Sarasaland，就將嗰道啲住民催眠，兼且綁架咗黛西公主。馬利奧決定去救Daisy公主，並去過晒Sarasaland嘅四個王國，又遇到假扮黛西公主嘅怪物。最後佢摧毀咗Tatanga嘅戰鬥飛船，救番黛西公主。


腓特烈二世，史稱腓特烈大帝，係普魯士國王，重係軍事家、政治家、作家、作曲家。佢在位期間，普魯士軍力大規模發展，領土大舉擴張，文化藝術亦都得到贊助同支持，「德意志啟蒙運動」得以開展。佢令到普魯士喺歐洲大陸取得大國地位，並且喺德意志內部取得霸權，為以普魯士為中心武力統一德意志奠定重要基礎。


蘇聯－阿富汗戰爭，簡稱蘇阿戰爭，又叫蘇聯入侵阿富汗，係蘇聯同阿富汗之間一場戰爭。1979年12月24號為咗維持阿富汗嘅親蘇政策而進軍阿富汗，但蘇軍喺阿富汗受到游擊戰所困，1989年2月15號蘇聯完成撤軍。


東涌市政大樓係香港一座市政大廈，喺新界大嶼山東涌文東路39號，喺2006年底動工，由建築公司巴馬丹拿設計，2010年2月18號正式啟用，係香港少數冇街市同熟食中心嘅市政大廈之一。大樓耗資近4.3億元去起，設有康樂及文化事務署轄下嘅「東涌文東路體育館」，「東涌公共圖書館」亦喺2010年10月9號正式開幕。


蔡菀庭係香港女主持人同演員，2018年5月成為無綫電視經理人合約藝員。香港出世，中學讀香港兆基創意書院，約莫17至18歲去咗加拿大升學，喺懷雅遜大學商科學系畢業，2017年度參選多倫多華裔小姐競選，成為四料冠軍，後參選2018年度國際中華小姐競選成為冠軍大熱，最後打入五強。


英國安全局，又叫軍情五處，係英國嘅國安機關，響1909年成立，上級係由英國內閣辦公廳、內政大臣等組成嘅英國聯合情報委員會，負責反罪案、軍事分離主義、恐怖主義同埋間諜，不過一關於國家安全嘅嘢就會交畀軍情六處，而且軍情五處冇拉犯嘅權力，所以佢一般會同差人合作。


情急之下，佢被逼要用假名江戶川柯南，響阿笠博士提議底下，佢寄住響由細到大嘅老友毛利蘭嘅老豆毛利小五郎屋企。為咗搵解藥，佢好努力咁追查黑暗組織，期間重得到好多人幫手。好多時，佢會借住平時普通嘅案件去搵有關黑暗組織嘅資料。


從2001年開始，小學館幫名偵探柯南搞咗一系列嘅旅行特別篇，主要係講柯南響一啲日本出名嘅景點上面點樣去解決一啲案件，從而推廣當地嘅文化。但係旅行特別篇同其他柯南系列唔同，響旅行特別篇入面好少會有黑暗組織出現，反而會係以感情線為主。


職業賭徒阿紹，有個平凡嘅老婆阿珍、一個對佢萬分崇拜嘅荷官朋友阿輝，兩年間阿紹由一個寂寂無名嘅賭徒，變成身家過億嘅亞洲賭皇，名利背後，原來係神秘賭場大亨高俊同阿紹嘅一個交易，一個自由意志同黑暗勢力嘅角力！


退出娛樂圈後，曾於元朗經營自己開既服裝店B.shop，兩年後再開珠寶網店brings0912。2016年男朋友Drink Ching 求婚結婚，2018年11月誕下男b，隨後跟老公係東莞定居，現今成為全職主婦，仲活躍於社交網站。


吳嘉儀，係香港無綫電視旗下經理人合約女藝員，喺香港土生土長，讀書時曾經做過兼職模特兒同拍過多個香港電台嘅教育電視同劇集製作。香港演藝學院畢業之後，就入咗無綫電視，2015年夏季讀第28期無綫電視藝員訓練班，實習時已經得到《律政強人》單元角色張美琪。


佢讀過天主教崇德英文書院、香港公開大學社會科學系一年級。2011年成功考入咗香港演藝學院後，就做兼職拍香港電台教育電視同埋唔少電視廣告演出，後尾來喺無綫電視2015年6月搞嘅演員招募脫穎而出，做咗嗰一年兩位被取錄新女藝員其中一位，入咗第二十八期藝員訓練班，之後做埋經理人合約藝員同劇組工作。


喺反逃犯條例修訂運動同國安法爭拗入面，香港上海滙豐銀行一啲決定配合咗政府嘅決定，包括凍結或者取消泛民主派抗爭者／抗爭組織嘅嘅銀行戶口，施壓要求解僱一啲反送中嘅外判員工，刊登廣告批評反送中示威者暴力同埋支持國安法等，因而受到一啲泛民主派、西方世界嘅非議。


反送中團體星火同盟喺滙豐開設眾籌帳戶以幫助抗議者支付法律費用，不過喺警方逮捕咗4名同星火同盟有關嘅成員後，星火同盟喺滙豐有8000萬港幣嘅帳戶就喺2019年11月21號畀滙豐凍結，引發好多人嘅不滿，認為喺19世紀中開始就深耕香港嘅滙豐已經背叛咗香港人。


北京繞過香港立法會喺香港實施國安法，引起一啲泛民主派異見人士被逼流亡。其中喺2020年12月宣佈流亡嘅前民主黨立法會議員許智峯同埋佢嘅屋企人，喺香港滙豐銀行等3間銀行、5個帳戶嘅資產遭到凍結，涉及幾百萬港幣。


去到2021年1月2號，許智峯喺社交媒體透露，話自己同家人所有嘅滙豐信用卡已經被銀行單方面取消，銀行淨係話因為「商業決定」而取消佢哋嘅戶口。許智峯話，佢哋信用卡入面無欠款，反而有幾萬港元結餘，但係銀行仲要話未必可以退返俾佢。


許智峯批評，呢個係政治決定，協助政權打壓反對聲音，做法無法律基礎，自己不嬲信貸記錄良好，卡內結餘係佢同屋企人嘅私有財產，受《基本法》保障，滙豐非法侵吞佢嘅財產，事件反映咗一間老牌銀行可以變得幾醜陋墮落，要求滙豐公開交代事件，又要求監管機構調查事件。


有滙豐客戶服務團隊嘅外判員工，喺參與2019年9月3號全民大罷工嘅反送中示威活動，呼籲要組織工會之後被解僱。滙豐嘅理由係唔接受員喺在外間參與政治活動嘅時候透露公司名，但被解僱嘅員工反駁，組織工會必然需要公開公司嘅名，呢個限制剝奪員工組織工會嘅權利，違反香港法律之下保障工人有組織工會嘅自由、言論自由同新聞自由。


不論喺香港定係外國，滙豐嘅做法都引起一啲人，包括學者，國會議員同埋自己公司嘅主要投資者嘅不滿，除咗香港嘅滙豐分行，就連一啲外國嘅滙豐分行都成為咗示威者嘅目標。滙豐回應香港傳媒嘅時候，好多時候都以佢哋要「合法合規」做理由，但呢啲解釋好多香港人都唔接受。


薩基雅爾維嘅普卡，係一首芬蘭民歌，屬於芬蘭嘅普卡舞曲之一。通常芬蘭人會用手風琴彈呢首歌，而且仲流行到有時會當做佢哋嘅國歌。內容係講雖然芬蘭係噉俾俄羅斯侵略，令到佢哋嘅薩基雅爾維市淪陷咗，但係佢哋仲可以靠彈普卡舞曲開心生活。


聽講蘇聯喺繼續戰爭俾芬蘭KO咗之後，紅軍喺啲芬蘭城市周圍揼低咗成咋地雷。因為啲地雷係要用無線電嚟引爆，當芬蘭軍隊知道咗之後，就好爽噉喺衛普里整咗部好勁嘅流動發射器，痴咗線噉樣係噉狂播呢隻歌，干擾咗大氣中嘅電磁波，令到啲地雷全部俾佢搞到彎嗮唔識爆，玩死嗮啲蘇聯兵。


2021年11月，佢同香港歌手韓子亮合作推出第一首廣東話派台單曲《Everybody Keep Running》。2022年7月，佢同美國歌手Chris Willis合作發佈單曲《Work It Harder》，並喺訪問中暗示利用MV支持烏克蘭抗爭。


三角座係家下八十八西洋星座之一。佢響天球赤道一帶，佔天球面積132平方度。地球北半球來講，三角座係秋天嘅星座，即係秋夜會見到。肉眼可以睇到嘅星，約莫15粒到。有一到四等星3粒，即係有3等星1粒、4等星2粒。


《大城小事》係香港電台製作嘅一個節目，逢星期一至五晚香港時間10點35分到至11點響香港電台第一台播出。呢個節目每晚都會有來自唔同地方嘅華人，講述佢哋所居住嘅國家同埋城市嘅一啲有趣事件。節目嘅編導係林普斯同黃天恩，監製係沈達元同胡世傑。


呢個節目由2005年9月開始播，以填補原來嘅賽馬時段。當有一啲特別事件嗰陣，好似颱風噉，呢個節目就會暫停播出。另外，當呢個節目比平時嘅長度長嗰陣，嗰個節目就會提早播出。個節目最後響2020年8月14號播出嗰一輯嘅最後一集，之後同樣時段會由講東講西節目提早播出。


仁愛堂係香港一個非牟利慈善組織，1977年得到稅務局88資格。服務地區包括屯門、元朗、大埔、沙田、荃灣、葵青、將軍澳、銅鑼灣同尖沙咀、西九龍咁。仁愛堂福利服務包括教育、醫療、康體咁。仁愛堂總部寫字樓嚮新界屯門啟民徑仁愛堂中心。


巴士站安排大批保安負責維持秩序，並禁止市民由外面嘅街道行入巴士站範圍。不過啟用頭4日，人工智能閘門控制系統已經出現至少10單事故。包括閘門喺乘客上落車後未能及時關閉同打開。市建局認為係因為人工智能系統需時學習。


而地面層就係坑狀小巴總站。另外市建局喺近物華街入口嘅扶手電梯裝設咗10部無扇葉通風裝置，以加強鮮風進入站入面，話可以增加4倍鮮風量，同時為車站降溫攝氏1.2至2.2度。另外嗰度預留咗3個位置，方便日後安裝電動小巴嘅充電設施。


忌十三，西方世界忌十三依個數。禁忌來源，眾說紛紜，有啲話北歐神話，有啲話耶穌最後晚餐。實情並無一般人諗得咁古老。現今考據，忌十三，都只係十九世紀九十年代先開始有，而且二十世紀就變本加厲。小說同電影題材，加深咗依個禁忌。


一九〇七年，商人兼作家，寫咗本小說，叫十三號禮拜五，講股票經紀，要搞死股市。自始，啲人認為十三好唔吉利。一九一〇年，心理學重係好早期之時，美國心理學家，作咗個字，叫triskaidekaphobia，取自希臘文τρεισκαίδεκα，意謂怕十三，畏十三症。


時至今日，有啲人忌十三，做啲奇怪嘅事。例如開派對，人數唔會十三人，就算咁啱十三人，會加隻玩具熊，或者畀錢請多個人，補到十四。有啲樓係無十三依層。有啲編號，唔寫十三，寫咗十二 A 咁。有啲人將失敗歸於十三。


2017年9月8號，由於8月23號關閘總站被天鴿風災帶嚟嘅風暴潮搞到爛嗮而停用，加埋九月開學嘅客流上升，交通事務局經過評估25號嘅客流情況，為咗加快疏導乘客，調配現有資源，將25號一啲班次抽出嚟行呢條線，畀咗新福利做，而跳站嘅快速巴士運作，加快疏散乘客，等中途站啲乘客可以上到車。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


曾昭璇，廣東南海縣人，著名地理學家、教育家、全國政協委員，中山大學、華南師範大學教授。佢被稱作「華南地理學界泰斗」。師承吳尚時教授。代表作品有《廣州歷史地理》、《歷史地貌學淺論》。2004年，攞到「中國地理科學成就獎」。


美景花園，香港私人屋苑之一，喺青衣細山，夾喺長青邨，同香港專業教育學院青衣分校之間，英文叫Mayfair Gardens。美景花園分上下兩段，下層為多層停車場，曾經有幼稚園，個頂係平臺兼商場，商場上面起咗八棟樓，加個泳水池。


古體詩係中國古代一種文學體裁，同「近體詩」相對。喺形式特點上，古體同近體嘅差別在於，古體詩係種少啲限制嘅詩體，佢唔限句子數目，唔限篇幅，唔限每句字數，唔限嚴格講究平仄同對仗，亦唔講究押韻方式，可以兼用平聲韻同仄聲韻。


數值偏向極大嗰陣，一個研究者冇咁易有嗮數據喺手頭上，好多時會靠在線機械學習－指喺一段時間之內俾個神經網絡係噉由外界攞輸入，例如喺整一個用嚟預測股價嘅在線神經網絡嗰陣，可以俾個神經網絡日日睇一次隻股票嘅價格，每次睇完，都要個神經網絡估吓隻股票聽日係乜嘢價格，跟手聽日睇吓個真實價格同個神經網絡嘅估計差幾遠，再計返個誤差值出嚟同埋用呢個數值改變個神經網絡啲權重，等佢第日可以做到更加準嘅預測。


係南韓足協屬下嘅足球會，1995年成立，位置喺南韓京畿道水原市，主場係水原世界盃體育場。佢係經典K聯賽最受歡迎嘅隊，曾經攞過4次K聯賽冠軍，重喺2000～2001同2001～2002賽季做過亞洲冠軍。


球會喺1995年12月15號由三星電子公司負責成立而成為南韓第九間正式嘅球會。從1996年開始正式參加聯賽。初期由於球會猛咁俾觀眾關注，令球會喺參賽第一年攞咗亞軍，重喺1998、1999賽季連續兩年攞咗聯賽冠軍。


哈迪斯喺香港業務嘅自1990年代尾開始日漸萎縮，坊間曾多次盛傳香港哈迪斯就嚟全線結業嘅消息，但係喺2006年10月俾香港哈迪斯嘅發言人否認。2006年哈迪斯陸續結束大部份分店，單喺2006年11月底同12月就結束咗荃灣分店同灣仔道旗艦店。


2019年，東華三院李東海小學教師林麗棠喺校內墮樓身亡，引起唔少社會關注，有唔少報導提及林麗棠當時收到校長羅婉儀嘅欺凌。林麗棠生前曾經向東華三院總部投訴，但吳奇壎嘅下屬就接見林麗棠前後均有致電羅婉儀，而林麗棠並唔係唯一一個被校長欺凌嘅老師。


東華三院喺2020年底推出《國安教育參考資源套》，由吳奇壎做顧問，一面倒緊隨官方嘅說法，話2019－2020年反修例運動等事件係企圖分裂國家、顛覆政權同埋進行恐怖活動，又話北京政府有急切性繞過香港推行《香港國安法》。


根據史料，趙嫗係出身交州九真郡嘅女人，未嫁，乳房長達三尺。赤烏十一年，佢喺九真嘅山區領軍，攻陷城邑，打仗時因爲鎧甲收唔住、而將個胸綁喺背後，頭戴金釵，腳着象牙屐，個人騎喺象頭度作戰。後來畀陸胤擊敗。雖然唔似二徵噉樣件事搞到咁大，後者去到稱王做徵王嘅地步，但趙嫗亦佔領咗啲郡縣。


關於趙嫗最早嘅史料係中國10世紀時嘅《太平御覽》，佢引用咗中國晉朝時嘅資料《交州記》，另外5世紀時嘅《南越志》亦有提趙嫗，但本書失傳咗。越南最早提到趙嫗嘅正史係15世紀時史家吳士連編嘅《大越史記全書》，引用咗《交趾志》。


不過趙嫗已經喺越南深入人心。雖然最初嘅史料記錄佢係九真山中肆虐各地嘅山賊渠帥之類嘅人，但19世紀阮朝官修正史《欽定越史通鑑綱目》中有阮朝皇帝御批話，「我國嘅女子有好多異常雄勇嘅人，趙嫗實在稱得上同二徵並列。


睇下中國有夫人城、娘子軍呢啲留名經傳嘅女人，點會淨係得北史有記呢啲女界雄才呢？」。對於「乳長三尺」，御批認爲係「怪誕可笑」。隨住越南民族主義盛行，佢作爲反抗中國控制嘅救國英雄來紀念拜祭。而家喺越南清化嘅厚祿有趙嫗殿，畀人當神噉拜。


於是刺史呂岱出兵打佢。由於聽到投降無罪嘅詔諭，士徽同佢啲兄弟呃咗出來投降。結果呂岱殺死士徽，兼且殺埋佢啲兄弟，將士氏家族嘅人治罪，帶佢哋嘅首級去武昌。士徽嘅餘黨繼續反抗，呂岱嘅軍隊開入九真，殺害咗過萬人。


據陳仲金《越南史略》，趙嫗同東吳軍激戰咗五六個月先輸。最後喺戊辰年當年，趙嫗喺松山上殉節，嗰時先23歲。有逸話講敵方將領知道咗佢係女人，利用佢女兒家嘅劣勢，嗌自己手下啲人除曬衫，來羞辱趙嫗，結果引佢自殺。


一直以來啲史冊都記話趙嫗起義失敗咗，趙嫗喺248年自刎。不過，越南學者黎孟闥引據《天南語錄》同埋《魏志》，得出結論話趙嫗並無輸喺陸胤手上，相反係打敗咗呢名員將。陸胤只佔得而家屬廣西嘅地方。而趙嫗守得當地嘅獨立，直到257年孫休派鄧句攻打交趾。


啲古史只記佢叫「趙女」、「趙嫗」。而家又有「趙貞娘、趙氏貞、趙國貞」嘅名，據文郎講法，呢啲名明顯係近世新安嘅。名嘅問題同二徵嘅名一樣，屬於古百越語言範疇嘅問題，對應嘅時間係公元後無耐，對於嗰陣時嘅語言重研究緊。


南方大陸，又叫未知南方大陸，係歐洲人喺15世紀到18世紀假設南半球有一大塊大陸，皆因嗰時有個理論係南北半球陸地面積應該差唔多大先至均衡。去到18世紀尾，歐洲人發現澳洲，就參考南方大陸嘅拉丁文名嚟同呢笪地方起名。


阿富汗伊斯蘭共和國，係阿富汗2004年成立嘅伊斯蘭共和國政權。911事件後，統治阿富汗伊斯蘭酋長國嘅塔利班因為庇護阿爾蓋達組織而畀美國推翻。2001年12月，阿富汗喺聯合國安全理事會授權認可下，成立咗駐阿富汗國際維和部隊，呢支由北大西洋公約組織兵力所組成嘅部隊，已經介入援助阿富汗國內成立嘅政權法。


阿富汗伊斯蘭共和國政權貪腐問題嚴重，喺透明國際發表嘅「2015年全球廉潔指數」入面，阿富汗排名倒數第三嘅第166位，只係高過朝鮮民主主義人民共和國同索馬里。透明國際喺2016年嘅一份報告中指國際社會向阿富汗提供嘅援助資金有八分之一俾高官私吞。


阿富汗伊斯蘭共和國統治下嘅阿富汗經濟幾乎崩潰，主要倚賴外國援助，其中嚟自歐盟嘅援助佔阿富汗國內生產總值40%。農業係另一主要經濟支柱，但係可耕地不足農用地嘅2/3，毒品種植好嚴重。因為戰亂導致嘅經濟困難延續，係世界上最低度開發國家之一。


依首歌嘅MV專程去日本取景。喺影片嘅部分片段入面同宣傳造型照中，COLLAR七位成員都各自攞住一種武器，意思喺對抗流言蜚語、Hater、保守、庸俗等等嘅「妖魔」，俾網民戲稱就好似動畫《火影忍者》入面嘅「忍刀七人眾」。


廣州試過以“穗深城際綫廣州聯絡綫”嘅名義偷步起首期路段。2009年10月29號到31號，穗深城際鐵路廣州段連接工程初步設計預審查會議喺廣州大廈召開，通過咗首期初步預審報告。不過後嚟呢個計劃被發改委駁回咗。


2012年7月11號，《廣州市新一輪城市軌道交通建設規劃》獲得國家發改委批復，13號綫首期喺埋入邊。7月25號，中鐵第四勘察設計院開始公示首期工程環境影響報告。到咗2013年12月20號，13號綫首期工程可行性報告獲得批復，可以正式開工。


13號綫係廣州市重要嘅東西走廊，西起白雲區朝陽，經荔灣區、越秀區、天河區、黃埔區，最後到達增城區新塘鎮新沙，途經舊中軸、珠江新城同埋金融城等熱點地區。綫路全長約60.5km，共設34座車站，其中換乘站16座，平均站間距約1.


自西向東行經朝陽站、慶豐站、凰崗站、槎頭站、西洲站、松溪站、羅沖圍站、西場站、彩虹橋站、紀念堂站、倉邊路站、建設六馬路站、農林下路站、梅東路站、花城廣場北站、冼村站、石牌南站、馬場站、白馬崗站、天河公園站、棠下站、車陂站、珠村站。


13號綫官湖車輛段與綜合基地喺13號綫綫路東端、官湖站嘅南側，段址喺新塘鎮官湖村同石下村境内，環城路、石新公路同新沙大道包住嘅地段，成個地段大致呈東西走向，總徵地面積約41.48公頃。官湖車輛段與綜合基地係廣州市軌道交通A型車嘅第二個大架修基地，設計停車能力係36列位、雙周檢/三月檢4列位、大/架修3列位、定修2列位、臨修、静調、吹掃及鏇輪綫各1列位。


13號綫係廣州首條採用8卡編組A型車、列車最高設計時速爲100公里嘅地鐵。佢喺綫網規劃入邊嘅定位係東西向高運量骨幹綫。根據規劃部門嘅客流預測，13號綫首期開通後，初期日均客流量大概係22萬人次，而近期全綫開通後，日均客流量將達144萬人次。


自2023年7月26號阿晶逝世起，微辣文化俾無數澳門傍香港嘅網民抵制，被逼大幅減少商業活動。於2023年8月23號，雷諾喺埃豬整徂個似乎係為路易可可宣傳嘅限時動態，坊間有分析指此乃微辣文化為恢復正常運作而試水溫之舉，路易可可亦因此隨即頻繁恁收到投訴。


起因係法國政府不斷加燃油稅，令法國人不滿油價上升同生活成本高，以及指責新稅改唔均真，等工薪同中產階層畀得零舍多咗。示威者要求取消改革計劃及法國總統馬克龍落台。到12月3號為止，已經死咗4個人，傷咗超過700個平民同過百個差人。


塔拉河，係位於中國吉林東部延邊朝鮮族自治州敦化嘅河，大體上喺雁鳴湖鎮、青溝子鄉一帶，屬牡丹江支流。佢發源自廟嶺子峰東南1.5公里處嘅山谷度，嗰度係青溝子東北部同大山鄉嘅交界位，屬於張廣才嶺東南支脈嘅西麓，之後流向南偏東，過雁脖嶺等地，流過塔拉站村東面。


塔拉站原本係處清代驛站，個名源自河名，設喺清初，到光緒十年由細站昇爲中等站。之後繼續流，到湖水村北面，滙入朱敦河後，向南流入大山水庫，最後從水庫東南角滙入牡丹江。全長40公里，唔計水庫，則條河長25公里。


2016年11月28號，佢跟沙比高恩斯隊去哥倫比亞麥德連採訪南美球會盃決賽第一輪對陣國民體育會嘅比賽時，喺哥倫比亞安提奧基亞省拉烏尼翁因飛機失事死咗，終年51歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。


係由中國中央電視台、山東影視、中視傳媒、浙江常升影視、北京世紀萬峰影視同青島鳳凰影視傳媒一齊搞嘅電視劇，入面講嘅公務員仔馬向陽喺鄉下撞到嘅搞嘢料。電視劇從2014年9月17號首播，但集數方面，普通話版40集，粵語版因配音問題而斬到得返36集鏡頭。


佢後生嗰陣勤學，後嚟畀地方推舉做孝廉，做寧國同懷安嘅縣長。錢唐大帥彭式等人聚集做賊，周魴做錢唐侯相嗰陣，一個月就斬殺咗彭式同佢嘅殘黨。黃武四年十二月，鄱陽郡嘅山民彭綺作亂，周魴畀孫權委任做鄱陽太守，同胡綜一齊平定佢同埋拉彭綺。


七年，佢寫咗箋書七條詐降曹魏，話吳國可以攻破，親自剪自己嘅頭髮鴞大司馬曹休嘅信任，曹休佢性格唔多懷疑，中咗計，帶著十萬步騎去皖城接應，畀陸遜佢哋打潰，孫權喺石亭之戰戰勝之後，周魴加封裨將軍同埋關內侯。


盤古，係而家嘅中國神話體系入邊，一個相當係始祖地位嘅自然神。按照體系嘅傳說，佢係同耶和華咁開天闢地，而天地萬物都係由佢個身轉化出嚟，三皇五帝係要跟尾先至出埋嚟嘅。喺唐字界入面，盤古大陸就用佢個名命名。


相信大概係1500年前，瑤族遷入咗南粵，而其中一支落腳咗南嶺嘅青雲山餘脈，而據《花縣誌》記載，獅嶺嘅爐山、花山、梯面一帶，就係古代瑤族嘅居所。舊底落腳喺梯面嘅瑤人，就建立咗盤古國，仲喺盤古峒度起咗盤古廟，逢農曆十月十六日嘅盤王節都會盛大慶賀，活動延續到咗明弘治年間。


喺南北朝時代，嶺南度就有祀奉盤古嘅活動，「今南海有盤古氏亙三百餘里，俗云後人追𦵏盤古之魂也。桂林有盤古氏廟，今人皆祝祀 。」排瑤係喺舊曆七月七搞盤古王誕，舊曆十月十六就係搞盤古王婆誕，瑤人會喺慶典入邊做具族裔特色嘅耍歌堂。


舊底每個大嘅瑤排有自己嘅盤古王廟，廟廳除咗擺盤古王兩公婆嘅像，仲有各房姓祖先嘅像，設埋有掌廟公同燒香公去到打理，每逢節日仲有每月初一、十五，都會由燒香公代為到廟焚香敬奉。過山瑤除咗年節祭祀外，仲不定期會搞「還盤王願」嘅儀式。


廣東花縣係傳聞中盤古國同盤古氏墓嘅所在地，到依家仲有盤古王山同埋盤古王廟，誕會就同其他幾處瑶人舉行嘅誕期唔同，當地係喺每年舊曆八月十一到十五搞盤古王誕會，係非常之盛大嘅，會有過萬嘅信眾參與。期間嘅活動有鬧花燈、搶花砲，舊底仲有請戲班演大戲，戲臺搭到廟前，仲請埋盤古王睇戲。


喺廣東方志記載度，有盤古廟同叫盤古嘅地頭，係中國大陸度共和國各省入邊最多嘅，廣西度嘅統計就僅次廣東。而其他有稍微多啲盤古遺跡嘅，仲有湖南、江西、海南、雲南、貴州等地。嶺南度仲留存嘅盤古廟或盤瓠廟，祀祭嘅神像都係狗頭、狗首人身嘅樣，志記有嘅廟或壇，包括咗花都獅嶺、肇慶北嶺山、博羅、南雄、四會，廣西桂林、柳州、柳江、馬平等地。


簡東浦嘅仔女當中，以簡悅強最出名。佢係律師出身，做過立法局非官守議員，又入過行政局，重做到去首席非官守議員。1979年嗰時，佢同麥理浩等人出訪北京，當時鄧小平講到明要將香港「收返」。簡悅強開始擔心香港嘅未來，冇幾耐佢已經辭咗行政局個位，之後重將東亞銀行嘅股票賣晒畀李佩材家族，漸漸淡出商界同政壇。


亦即係話，「指出一個人所講嘅嘢嘅漏洞」唔等如「嘗試禁止佢發言」，所以 A 君講嗰句「我有權發表意見」雖然有道理，但係根本冇喺度回應 B 君對佢個主張嘅反駁。呢個係唔啦更謬論嘅一種－A 君喺度講埋嗮啲唔啦更嘅嘢引開人注意，等其他人留意唔到佢講嗰啲嘢嘅荒謬之處。


澳洲哲學家 Patrick Stokes 指出，「我有權發表意見」呢句嘢喺西方社會成日都俾人攞嚟維護一啲根本企唔到喺度嘅論點，而呢啲人似乎搞錯咗，以為「有權發表意見」等如「有權唔俾其他人批評自己嘅意見」。


劉盈喺佢短暫嘅在位期間，以溫柔敦厚個性為人所知，佢積極推行黃老學說，注重國家休養生息同埋無為而治，放鬆文化專制政策，修築長安城，為鞏固西漢政權，安定社會，促進經濟文化嘅發展，作出咗一定貢獻。之但係，劉盈做皇帝嗰陣時，朝政深受佢阿媽呂后呂雉干預。


米露迪2016年開始演出影視作品，亦曾經參與舞台劇演出。2018年，推出個人圖文集《生米煮成熟米》，訴說人生故事。2020年萬聖節，曾Cosplay日本漫畫《殺戮都市》角色。2021年3月，參加ViuTV真人騷選美節目《最後一屆口罩小姐選舉》，代號「肥腰」，入圍最後八強，並於網上投票奪得第一名，最終總分得第四名。


冰桶挑戰，有啲人叫佢做冰淋城下，係源自美國社交網絡發起嘅活動。玩家要將一桶冰水兜頭淋，將個過程拍片擺上社交網，再向三個人點名，被點名嘅人要24個鐘內有動作，可以係接受相同挑戰，或者捐100美金畀慈善團體，又或者兩樣都做晒。


喺1987年提出嘅「十字綫網」規劃入邊，嗰時嘅2號綫北段由三元里開始，跟住機場路北上，去到江夏為止，中間整4個站。呢個就係依家14號綫二期嘅部分路段。踏入2000年代，由於舊白雲機場搬到花都，為咗喺機場原地發展白雲新城，2號綫北延段綫位由機場路改到去咗跑道中軸綫嗰邊，令成條機場路冇地鐵經過。


到咗2008年，新版嘅遠期規劃入邊提出咗新嘅14號綫。綫路行返舊9號綫嘅廣從路綫位同舊2號綫嘅機場路綫位，喺太和之後繼續南下，經過嘉禾同新市，到達廣州火車站。後嚟為咗方便實施，綫路分成咗一二期，以嘉禾望崗為界。


2010年，爲咗落實廣州市嘅「北優」發展戰略、重有支持從化同埋知識城嘅地區發展，《廣州市軌道交通2011～2015年建設方案同埋2020年規劃方案公示》提出興建14號綫一期同支綫。當時嘅知識城支綫淨係由新和去到知識城南，半佬搞3個車站，後嚟先至延長去到鎮龍同21號綫換乘。


原先14號綫一期主綫同埋支綫計劃喺2011年喐手、2015年通車。但係開工時間唔停噉推遲。雖然2012年份環評報告話要爭取喺年內開工，但根據發改委嘅批復，主綫計劃喺2013～2017年期間起，而支綫開工時間改成睇周邊開發程度而定。


2017年初，廣州將14號綫二期同淨低9條綫路打包成為第三期建設規劃，上報畀國家發改委。到咗3月20號，廣州地鐵第三期建設規劃獲得國家發改委批復，14號綫二期喺埋入邊。3月23號，14號綫二期進行咗第一次環評公示。


原先2013年定嘅地鐵規劃方案入面，14號綫遠期規劃去到從化街口之後繼續行，經過温泉同碧水灣，最後到良口墟為止。不過喺2017年7月31號，廣州地鐵設計研究院同新豐政府方傾咗交通對接問題，爭取路線喺良口鎮嘅基礎上繼續向東北延長到韶關新豐入面重達成共識。


喺2017年12月28號開通嘅知識城支綫部份，除咗新和站、知識城站同鎮龍站嘅天花板用咗唔同顏色之外，其它站點都用咗粉紫紅色嘅色調。尤其係牆面，除咗新和站同鎮龍站用嘅係玻璃結構之外，其它車站都用嘅係同3號綫差唔多嘅風格，不過牆面除咗新和同鎮龍兩站係唔同色之外，其它站嘅牆面都係白一色。


2017年12月28號新開通嘅知識城支綫，配置咗全球首次全車30個高清視頻即時監控，列車每個車卡裝咗4台高清探頭，夾埋總共裝咗24部高清探頭，另外兩邊嘅司機室各安裝3部高清探頭。喺2018年計劃開通嘅14號主綫同21號綫都預埋裝呢套監控設備，車卡啲高清探頭可以高速下傳輸即時大容量訊息。


一般嚟講，快車入面嘅LED跑馬燈字色係綠色，慢車入面嘅LED跑馬燈字色係紅色。尤其喺嘉禾望崗、白雲東平、新和、從化客運站、東風、鎮龍呢五站，走咗一班慢車之後，若果下班係快車嘅話，月台範圍會以普粵英三語連續播下班係快車嘅廣播三次。


早期規劃二期嗰陣，知識城支綫將會拆成新綫嚟行，唔同14號綫相通。條行車綫將會變成新和往返鎮龍，不過東延方面亦有提到規劃。喺2015年嘅第一次規劃版，就係直接從鎮龍站出發，轉向西南偏南入永和開發區，到永和新豐村之後轉向西南偏西，兜到蘿崗香雪公園附近之後轉向東南偏南，跟住開創大道行，插入開發區西區，去到南崗站東南邊冇幾遠就轉向南，去到東江邊近東莞界之後轉向西，經過開發區西區中心，喺廣州開發區站西邊冇幾遠就轉向西北，最後去到夏園站為止。


2017年增城地區公佈嘅地鐵規劃圖入面，話喺鎮龍站嘅基礎上將會繼續向東延長，先喺324國道北邊冇幾遠嘅地底行入廣州教育城，再轉東南到教育城站，之後轉向南，喺東北客車聯絡綫下邊經過，去到廣惠高速之後跟住條高速行，先經過嗰時改咗規劃嘅23號綫經過嘅香山大道站，再去到穗莞深城際軌道交通之後轉個大彎入新塘鎮，最後去到新塘站為止。


2018年9月6號，喺增城區不動產登記中心嘅官方微博發佈嘅規劃圖片話，雖然同增城地區喺2017年公佈嘅地鐵規劃差唔多，但去到廣惠高速之後直接向南行，先經過16號綫規劃緊嘅沙埔站，再經過廣深鐵路同廣汕鐵路，跟住經過新沙站，之後過東江入去東莞，最後到中堂鎮江南村為止。


鄭杞瑤出道前喺英國白禮頓市嘅修適士大學修讀犯罪心理學，畢業之後返香港做過行為治療師。2021年參加咗《2021亞洲模特盛典香港賽區暨ACE演藝大獎》比賽，拎到呢個比賽嘅演藝亞軍同「 Face of Hong Kong 」模特兒冠軍。


奧克蘭聖伯多祿中學係紐西蘭奧克蘭市中區一間天主敎男子中學。紐西蘭天主敎來講，係最大一間。間學校係1939年由基督教兄弟會創辦，但由2008年起，學校嘅教職員工，全部都唔係非神職人員。聖彼得中學嘅學生，民族好多元，讀緊嘅學生最多時，有成一千二百人。


思德書室喺香港新界北區粉嶺南圍，係新界五大家族粉嶺彭氏三間祖祠之一。思德書室喺道光26年起，由彭氏彭步進為咗紀念佢嘅第六代祖先彭思隱所起，並且為村民提供教育。思德書室由1936年開始用做政府資助嘅粉嶺學校校址，而家書室出面仍然保留「粉嶺學校」嘅牌坊。


思德書室係一間兩進式家祠兼學塾，曾經喺道光同光緒年間兩次重修，除咗祭祀祖先外，亦畀族裏面嘅子弟研習進修之用。書院規模唔大，只係得幾個課室，以前只畀姓彭嘅村民入讀，外姓者一律拒絕。上一輩嘅村民都係喺書院讀書，採用中國嘅傳統教材教學，粉嶺公立學校起好之後就搬咗過去，而原來嘅思德書室就改做教師宿舍。


條路初期係白雲機場嘅出入港道路，初期時從機場路一直到機場嘅航站樓，而且係斷頭路。2004年，白雲機場搬到花都後，條路被列入白雲新城規劃區嘅一部分，2007年時連同北邊隔籬冇名嘅路一齊向東延長。2009年，條路正式打通到雲城路，甚至延長到白雲大道南一帶，但原先條路一分為二，西北邊近機場路段已經變成雲霄路一部分。


瑞恩，前藝名芮恩，本名盧瑞恩，係星加坡女演員，新傳媒七公主之一。 以歌手身份出道，之後加入新傳媒並主力演出電視劇。2004年22歲時憑《野蠻親家》成為新傳媒七公主之一。曾連續三年獲得紅星大獎觀眾票選「最喜愛女角色」。


達人即係做某啲嘢好叻嘅人、高手、專家咁解。『達人』呢兩個字本身係日本引漢書賈誼傳「達人大觀，物亡不可」，原意係「善於判斷，通達明理」之人，日本係做形容高手、專家。每當形容一個專家，都可以話對方係乜乜達人，好似數碼達人、潮流達人咁。


慎海雄係中國記者同文宣官員，自2015年7月起擔任廣東宣傳部長。佢而家係中央廣播電視總台，即國家屬下媒體組織嘅負責人。佢仲擔任中共中央宣傳部副部長。佢喺杭州大學獲得中文學士學位，然後喺上海交通大學獲得工商管理碩士學位。


佢部分職業生涯都係記者同新聞老編，從新華社浙江分部開始，然後係新華社上海分社嘅總老編，專攻金融。佢畀評選為首屆「十大新華社記者」獎。喺呢段期間，佢喺當時嘅浙江同上海市委書記習近平阿頭下工作。2010年，佢係上海任職期間呢，係喺上海世博會上嘅嘢畀中國政府評為「優秀進步嘅個人」。


拉曼大學係馬來西亞一間研究型私立大學，喺2002年成立。拉曼大學有兩個校區，一個喺霹靂金寶校區，一個喺雪蘭莪雙溪龍校區。而家有文學與社會科學學院、工商與金融學院、工程與綠色科技學院、資訊與通訊科技學院、理學院、會計與管理學院、醫學與保健科學學院、李光前理工學院、創意產業學院、中華研究院、高等教育與研究所十一個學院。


不過，由於14號綫實行咗快慢綫，兩綫嘅列車行嘅軌道都唔同。其中慢綫列車喺車站埋邊嗰兩條軌道停站，而快綫列車直接喺車站開邊嗰兩條軌道飛站唔停。喺埋邊同開邊兩條軌道之間都有棟牆隔開咗，不過兩邊嘅圍牆長度唔同。


喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅太和一帶。但2005年，新華綫嘅西段被列入咗9號綫一部分，而廣從路段直到2008年份規劃先至重新提出。


2018年3月16號，澳門大學學生會同交通事務局會面，傾吓學校嘅交通問題。學生會提出澳大師生好難上到73號來回黑沙環同澳大嘅問題同埋建議交通事務局開多一條74號澳大來回筷子基嘅巴士線，又建議局方按照賽車改路嘅方案嚟改線。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


X光機係根據英國科學家威廉谷克斯喺1869～1875年間研發嘅谷克斯管原理而搞出嚟。1895年9月8號，德國物理學家倫琴喺次實驗當中，喺谷克斯管發現咗條神秘射綫而將佢改名做X光，後嚟倫琴研究咗呢條射綫足足成個半月，重發現佢識射穿玻璃、橡膠、木同鋁等好多個物質，甚至用X射綫照住自己隻手重好清楚噉睇到自己啲骨同肌肉啲影像，後嚟研究到X射綫對肌肉嘅穿透性都好犀利下，但對密度比較大嘅骨骼得好渣嘅穿透性。


X光機出街之後初期冇乜點關注，直到1940～1950年代先至被關注，最初用嚟檢測對鞋有冇質量問題，但因為有太多帶危害性嘅電離輻射而逐漸拋棄咗，甚至喺1957年，美國賓夕凡尼亞州政府正式封殺呢部設備。不過X光機產業未受到打擊，同年由美國物理學家羅拔·占美臣·范德格拉夫同埋莊佐治侵聯手，一齊整咗部成百萬伏嘅X光機出嚟。


X光好多時喺診斷範圍內用。主要靠X光嘅差別吸收、感光同埋穿透、熒光呢四大作用。由於X光先穿過人體會受到唔同程度吸收而携带咗人體各部分密度分佈嘅信息，再喺屏幕或攝影菲林上將整出唔同密度嘅陰影。之後按陰影嘅濃淡情況、再結合臨床表現、化驗結果同病理診斷，最後判斷到人體指定邊個部位係唔係正常。


X光機亦喺公安、法院、部分體育文化場所、會議中心、博覽中心、行李寄存、部分大商場、部分旅遊景點、部分酒店、機場、拘留所、監獄、火車站、地鐵站、大型碼頭、檢察院等人流密集、同埋涉及政府部門嘅場所為咗集體同公眾安全而設定。


佢主要借助傳送帶，將被檢查行李送到傳輸帶通道，行李入咗通道之後將阻擋光嘅障礙信號成為檢測信號，送到控制單元，觸發射綫源發射X光信號，穿過傳輸帶入面睇行李物品落到雙能量探測器入面，最後將接收到嘅X光轉成電信號兼直接量化，最後通過串行總線傳送到工業控制電腦處理，最後得到高質量嘅相。


佢開通初期時凈開咗從高井站到北京站一部份，但嗰時唔對外開放。直到1971年1月15號先至開咗從北京站到立新站一部份，但嗰時凈限畀介紹信先至有得搭車，即使係同8月15號將對外開放站點開到玉泉路站都係噉直到1972年先至取消咗「畀介紹信搭車」嘅限制。


1973年4月23號重將對外開放站點向西延長到而家嘅蘋果園站。而福壽嶺站雖然喺1981年9月15號通過驗收時開放咗，但嗰時凈畀附近嘅地鐵技校學生同喺高井站返放工啲機關人員上落直到2007年撤出為止，隨後一直唔對外，直到2018年9月7號先至改造。


賀志良1980年代頭入行加入無綫電視，由助理編導做起。佢1990年代中後期過檔亞洲電視做監製，最出名嘅作品係紀錄片《尋找他鄉的故事》。佢之後再過檔收費電視now TV，2015年曾經安排獨家訪問息影多時嘅藍潔瑛而獲注意。


南島人係指用南島語系嘅各個族群嘅統稱，主要分佈喺印度洋同太平洋嘅島，包括東南亞諸島、密克羅尼西亞、美拉尼西亞同波利尼西亞，西起馬達加斯加，東到復活節島，北起臺灣，南到紐西蘭。普遍相信東南沿海係起源地，然後先民藉由臺灣渡海到其他島。


聖公會聖彼得小學，簡稱聖彼得小學，係香港第二間最耐歷史嘅基督教小學，1884年正式創校，1954年改用而家個名，1956年搬入石塘嘴山道88號校舍，2014年再喺附近新增山道70號嘅校舍，係香港少數有兩間校舍嘅小學。


林芊妤係香港YouTuber、演員、瑜伽教練、節目主持人，無綫電視前藝員，2008年出道，喺節目《耳分高下》入面做「Sing之天使」雪梨，因為出眾嘅身材而畀娛樂雜誌叫做「港版瑤瑤」、「港版明日花」，其他外號有「雪梨」、「Coffee」、「咖啡」、「林咖啡」。


2014年6月14號晚，林芊妤俾雜誌影到佢同達利國際集團未來接班人林知譽到香港國際金融中心遊走半日，最後兩人更被拍到一齊進入商場內嘅傷殘廁所近半個鐘，期間更傳出女方嘅呻吟聲，逃走嗰陣佢向追訪記者辯稱只係同朋友「Gathering」。


呢件事激嬲咗無綫電視高層，而且樂易玲更加話或者會炒咗佢。2014年7月2號朝早，林芊妤返無綫電視，同對方傾好之後，最後和平解約，結束六年嘅賓主關係。目前佢繼續發展佢嘅娛樂事業，更做咗瑜伽教練，但係工作方面已經同無綫電視無關。


一九七七年，美國威斯康辛路德會重組香港嘅宣教工作，重新成立一個本地教會組織，命名為南亞路德會，由施維德牧師出任主席。「南亞路德會」原叫「東南亞路德會」，後來將「東」字攞走，只剩低「南亞」，然後再將Evangelical Lutheran改為Lutheran Evangelical。


南亞路德會係「認信路德宗」教會，「認信」係指教會宣認1580年《協同書》所包含嘅三大大公信經《使徒信經》、《尼西亞信經》同《阿他拿修信經》，重多份信義宗認信文獻，包括《奧斯堡信條》、《奧斯堡信條辯護論》、《施馬加登信條》、《論教皇權與首位》、《馬丁路德博士大問答》、《馬丁路德博士小問答》同《協同式》。


由於所有人都死喺罪入面同上帝隔絕，佢哋唔能藉自己嘅努力同行為同上帝和好。教會相信耶穌基督係父上帝差嚟，為要將人類由罪惡同懲罰中買贖返嚟。根據聖經，上帝嘅仔耶穌承擔「我們眾人的罪孽」，響十字架上將自己獻上做贖罪祭，成為眾人嘅贖價，因人類嘅罪緣故而死，替代罪人死亡。


教會堅信耶穌復活，完全肯定咗上帝已接納基督為代罪羔羊嘅確據。教會亦相信上帝已將所有罪人稱為義），宣告所有罪人因着基督嘅緣故稱義，「因一次的義行，眾人也就被稱義得生命了」。信義宗認同呢個係聖經嘅核心信息，正係教會存在嘅意義。


南亞路德會相信每個人藉住上帝所賜嘅信心領受呢份禮物，而唔係藉住人嘅好行為。信義宗信仰中所指稱義嘅「信」就係信賴基督同佢救贖嘅偉大工作，呢個「信心」緊守上帝響基督裏預備嘅救贖。信義宗堅信，雖然基督為所有人死，唔以信心接受上帝赦罪嘅人將失去基督為佢哋贏取嘅贖罪，「不信的，必被定罪」。


南亞路德會認為，聖經已表明人得救嘅唯一途徑係相信主耶穌基督為救主。 「唯獨信心」亦可叫「因信稱義」，係整個信仰嘅核心思想。教會相信，上帝因著耶穌已頂人類受罰而免去人嘅罪，而人係單單以上帝所賜嘅信心，去接受呢個赦罪。


欄河，又稱欄杆，係欄一種，一條條嘅物料砌成，防人跌出安全地方。物料通常用金屬、木材或者塑膠整。通常設係高處邊邊，騎樓邊，樓梯邊，或者河邊、湖邊、馬路邊。除咗有安全之用，亦可以分隔兩笪地方，或者當扶手用。


佢喺利物浦大學完成音樂教育同商業音樂課程之後投身成為音樂家同老師。佢係倫敦聖三一音樂學院院士同歐洲牧童笛協會會員。作為香港著名兒童音樂教育專家，對香港學界貢獻良多，佢所編著嘅音樂教科書《今日音樂》同牧童笛教程都喺香港嘅小學廣泛採用。


王者匡曾獲邀請擔任香港管弦樂團、香港舞蹈團、香港中樂團嘅表演嘉賓。而家除咗定期為香港、澳門、英國、加拿大、德國等地方嘅觀眾設計同推出老少咸宜嘅表演之外，佢亦經常為各地大型活動擔任司儀同表演嘉賓，藝蹤處處。


九因歌，亦叫乘數表或者乘法口訣，係十進制乘數表，可以幫手計簡單乘、除同開方。佢係中國發明，現時文獻所示，春秋戰國用到依家，歷代只係字句同次序稍有唔同。完整嘅九因歌有乘式八十一項，唔計重覆嘅，就有四十五項。


西方文明古國嘅古希臘同埋古巴比倫都發明過乘數表，不過就複雜過九因歌好多。希臘乘法表有1,700百幾樣，而且唔夠全面。由於響13世紀之前佢哋計算乘法、除法好困難，所以可以除一個大數嘅人會被人視為數學家。


古希臘、古埃及、古印度、古羅馬無進位制，原則上要有無限大嘅乘數表，所以無可能有九因歌。例如希臘乘法表要列出7×8，70×8，700×8，700×8，7000×8……。相比之下，因為九九表係基於十進位制，7×8=56，70×8=560，700×8=5600，7000×8=56000，只需要7×8=56一個代表。


古埃及無乘數表。考古家發現，古埃及人係通過累次加法嚟計乘數。例如計5×13，先將13+13得26，再加26+26=52，然之後再加13得65。古瑪雅人用20進位制，同依家世界通用嘅十進位制最接近。一個19×19乘法表有190項，多過九九表嘅45項三倍幾，但係就簡便過巴比倫嘅方法好多，但係考古學家到依家都未發現瑪雅乘數表。


1890年，秋山真之以同期第一名嘅成績由海軍兵學校畢業，正式成為一個海軍軍人，並且以少尉候補生嘅身份，分配到海防艦「比叡」號做實地演習。喺秋山實習嘅呢段時間，佢最受人注意嘅一件事，應該係有份參加將觸礁嘅鄂圖曼帝國軍艦「艾圖魯號」嘅生還者送返去嘅行動。


1892年，秋山升做海軍少尉。日清戰爭期間，秋山分配咗去偵察艦「筑紫」號，負責收集情報、救助傷兵之類嘅後勤事務。1896年年1月，秋山轉劃喺「横須賀」號嘅名下。喺甲午海戰期間，水雷嘅使用逐漸活躍起身，日本政府亦跟住設置咗海軍水雷術練習所，秋山真之以學生身份喺度學習水雷嘅使用，畢業之後分配去横須賀水雷團第二水雷隊。


返到貴賓車廂，黎叔發晒脾氣要責怪四眼，點知原來四眼都係聽到胖子講話係黎叔吩咐先咁做，黎叔心裡有數，但係念在兩個都幫得手，就冇去罰佢哋。不過黎叔覺得，既然王薄唔肯為佢賣命，班兄弟又忍唔住手，於是直頭吩咐小葉出動去扒傻根嗰六萬蚊。


點知四眼畀黎叔一睇嗰包錢就即變晒口面，原來成包都係陰司紙！黎叔認為王薄出古惑就好唔高興，正想離開普通車廂時，有三個幪面劫匪持斧頭同鳥鎗衝咗入嚟要打劫，點不知個肥劫匪搜畫畫老師個女同學嘅身時摸到把手鎗，先發現原來佢哋係反扒大隊嘅警察，跟住幾個劫匪連同一眾扒手集團全部俾警察拉晒，而原來三個幪面劫匪嘅領導就係一早懷有異心嘅賊二哥胖子。


2021年，香港警察引用未經諮詢或香港人同意嘅《港版國安法》，將47名參與2020年香港立法會選舉民主派初選嘅人拘捕。去到2023年，控方將一段偷拍呢次初選新界西選區協調內部會議嘅片段呈堂，有報導指偷拍者陳鑫係由梁家聲同埋前觀塘區議會主席蔡澤鴻帶嚟引狼入室，但梁家聲否認指控。


富強街道係中國黑龍江大慶薩爾圖嘅街道，位於世紀大道卡爾加里路南側。喺基層政區改革後，2013年6月由街道轉爲社區，原先下轄嘅社區轉爲居委會。而家轄區面積29km²，人口有6692戶、18000人，其中60歲打上嘅老人家有3560人，有104棟住樓，劃成42個網格。


費瑟士東係英國佬，鄉下係利物浦，讀牛頓大學。佢響1914年入拔萃書室做老師，教聖經科。1917年，校長俾士劈砲，會督杜培義宣布升費瑟士東做新校長。費瑟士東升職之後，建議賣咗般咸道校社，搬去九龍。1926年，拔萃書室搬去嘉道理山。


晚年則出演多部電視劇，深受好評。曾經喺1970年榮獲亞太影展最有前途新星，以及2008年榮獲金馬獎騎士勳章。張美瑤於2012年4月1號因心肺衰竭逝世，終年71歲。佢去世之後同年獲追頒第47屆金鐘獎嘅特別獎。


《雙截棍》係香港商業電台叱咤903嘅情感節目，節目主持係余迪偉同火火，節目助理係阿蕉，監製係光仔。節目喺2014年6月30號深夜頭一次播，逢禮拜一到五晚11點到深夜1點喺商業二台播，最後就到2016年5月13號深夜播出。


喺博弈論當中，一個次博弈完美均衡係序貫博弈當中嘅拿殊均衡點嘅精化版。如果話一套博弈策略處於次博弈完美均衡，即係話套策略代表咗原先個博弈每一個次博弈嘅拿殊均衡點。用日常用語講，即係話由用咗嗰套策略開始，嗰位博弈者喺每一時間點嘅行為都會係一個拿殊均衡點。


分期付款係種合同，將件貨嘅價錢拆細，買方先用件貨，每隔一段時間就畀一細份錢，畀嗮全數就正式擁有。供款期間買方要畀利息、手續費，所以分期付款比一般就咁畀錢買貴啲。因為啲貴嘢，好似車同樓，一次過畀要好多錢，所以用分期付款，就可以續小續小畀。


天華路，係香港新界元朗區一條路，喺天水圍新市鎮中央，東西走向雙程行車。天華路東面同天慈路同埋濕地公園路接住，西面就接住流浮山道近沙江圍仔。皆因天華路分隔咗天水圍新市鎮兩大發展時期之發展區，所以被公認做天水圍南、北兩部份嘅分界綫。


政府喺1990年代中後期由天華路西面向西起路接住天影路同流浮山道，雖則嗰條路沿途豎有「天華路」街名牌，包括政府地政總署在內嘅各出版社出版嘅地圖集亦普遍將佢標示做「天華路」，但當局一路都未刊憲將嗰條路改名做「天華路」，地理資訊地圖亦顯示天華路西段只達天影路。


拍住賞係由香港電訊旗下嘅HKT Payment推出嘅一項預付式流動付款服務，2015年開始提供服務。睇番你用邊隻卡種，用戶可以喺全世界接受MasterCard或銀聯嘅舖頭或網上交易畀錢。呢張係預付卡，要先增值足夠嘅金額先至可以畀錢，只需要夠11歲就可以申請。


澳門賭業喺1847年響葡萄牙嘅管治之下開始合法化，自此以後，澳門以「東方蒙地卡羅」之名被世界所知，賭業更成為澳門經濟嘅重要一部份。第一個賭牌喺1930年發咗畀豪興公司，但嗰間公司嘅經營太保守，未能完全發揮賭業嘅經濟潛能。


當時嗰間公司只提供中式嘅博彩項目。及後，由傅老榕及高可寧嘅泰興公司喺1937年投得澳門賭牌。到咗1962年，政府將所有形式嘅賭牌改發畀澳門旅遊娛樂有限公司。牌照响1986年續期十五年，响2001年尾屆滿。


號稱「東方蒙地卡羅」嘅澳門，經濟好大程度上依賴賭業。現時賭業收益佔澳門國內生產總值超過四成。由1960年代初起，澳葡政府稅收半數來自賭業。呢個比率直到1990年代尾仍保持穩定。1998年，政府收入嘅44.


5%直接來自博彩稅。1999年呢個比率跌咗9.1%。澳門回歸後，特區政府藉向其他公司發出賭業牌照，打破澳門旅遊娛樂有限公司喺呢個行業嘅壟斷局面。2002年，政府向兩家公司發出賭牌，分別係永利度假村股份有限公司同銀河娛樂場股份有限公司。


澳門政府內設立博彩監察協調局，以確保博彩服務嘅質素，以及對公眾的投訴迅速作出回應。博彩監察協調局係對各種博彩活動嘅主要監管機構。喺幸運博彩經營法律制度下，經營彩票銷售、幸運抽獎或類似嘅活動，需要取得博彩監察協調局嘅允許，並且需要在申請舉辦此等活動之前至少十天向相關的政府部門發出通知。


賭响澳門已經合法存在一段長時間。由1851年到1863年，澳葡政府曾對賭場實行發牌制度。到1937年高可寧、傅老榕組成泰興娛樂總公司投得賭權，並喺新馬路嘅中央酒店六樓開設賭場。到港資背景為主嘅霍英東、何鴻燊、葉漢、合組嘅財團於1961年10月投得賭權並由此壟斷控制大約四十年。


澳門回歸後特區政府打破賭業壟斷局面，2000年7月澳門特區政府成立博彩委員會，完成《訂定娛樂場幸運博彩經營法律制度》，俗稱博彩法，規定只發出最多三個賭牌，訂定由方式、經營處、競投方式到溢價金、稅務制度等。


'*' 銀河賭場股份有限公司已被銀河娛樂集團有限公司收購，成為旗下嘅附屬機構。而新濠國際發展有限公司同澳洲PBL集團喺完成收購永利轉批嘅副賭牌程序後亦已將獲得賭牌嘅百寶來賭場  股份有限公司注入聯營公司新濠博亞博彩  股份有限公司旗下。


收陀地或者收保護費，係種黑社會常用嘅揾錢方法，通常都唔合法。呢種生意喺低踎嘅街、商場同埋小販區特别普遍，尤其係啲有唔太正路勾當嘅地方。收陀地嘅多數係啲同樣俗稱陀地，唔正經嘅人，然而呢種賺錢手段，並唔係幫會嘅專利。


顧名思義，「保護費」就係用嚟買「保護服務」嘅「使費」。而所謂「保護」，即係防止渠俾人哋搞。會想施害嘅，可以係商人、無組織麻煩人或者有組織匪類，亦唔少得嗌攞保護費嗰個/班人。收保護費嘅，除咗法外團體之外，重有目無法紀嗰啲官府中人。


《懸紅》係一部2012年上映嘅喜劇港產片，導演兼編劇係馮志強，呢部同時係馮志強首次執導作品。主要演員包括杜汶澤、薛凱琪、萬梓良。其他演員包括樂隊RubberBand、子義、張晉、葛文輝、方皓玟同王亦藍等。


皮卡恩群島離最近嘅大陸都好遠，加上人口少兼靠外資援助收入，境內既冇機場，又冇直升機場，連正規嘅碼頭都冇。出入境要撐艇或揸風帆先至得。由於武漢肺炎喺2020年1月12號喺中國湖北武漢開始大流行，皮卡恩群島政府喺同年月31號宣佈閂嗮冚唪唥出入境道路。


甚至喺同年3月20號禁嗮冚唪唥船隻靠近皮卡恩群島邊嘅淺灘及閂咗邊境。嗰時因唯一重淨低嘅水路出入境功能都閂埋，所以自然就冇病毒入境。直到2022年3月，佢哋考慮到當地居民已經完全接種晒武漢肺炎疫苗且好開心噉睇好旅客返到皮卡恩群島，從而重新開放返出入境同輪渡。


期間若果要入境或返去皮卡恩群島，必須要畀出有效證明已經注射過武漢肺炎疫苗同埋喺輪渡期間接受快速抗原測試，要完全冇問題先至有得入境皮卡恩群島。最先喺同年7月5號開放返往返法屬波利尼西亞境嘅輪渡出入。正因為噉，喺2020、2021年全年、同埋2022年上半年都未發生過單武漢肺炎感染案例。


《勇往直前》係香港電視廣播有限公司拍攝製作嘅時裝商戰電視劇，全劇共40集，由馬浚偉、蔡少芬、趙學而同埋林文龍領銜主演，並由石修聯合主演，監製王心慰。故事描寫見習騎師嘅生活，無綫得到香港賽馬會嘅協助借出資料同埋沙田馬場拍攝，仲請到女見習騎師余詠詩喺劇中演出陸穎恩一角。


宋太宗在任嗰陣佢消滅咗五代十國以嚟所有國家，正式統一中國。佢做皇帝好勤力又有才幹，只係唔擅長武功。公元979年宋太宗打算攻打遼國，喺高粱河展開激戰，結果打輸咗，遼國重射傷咗宋太宗。第二度攻打遼國亦都失敗咗，宋太宗重差啲被俘虜。


具註曆，又叫具註曆日，為通書前身。故名意義，帶註之曆日。戰國秦漢出土曆日，都只係年月日同干支，節氣朔望，附帶些少建除反支血忌之類，並唔多講吉凶宜忌。因為依啲，另有書卷，睇咗曆日再查書。而具註曆之註，為天文曆、物候同年月日宜忌。


喺室溫下，吲哚係一個固體。自然情況下，吲哚存在喺人類嘅糞便之中，並且有強烈嘅屎臭味。然而，喺好低嘅濃度下，吲哚具有類似花嘅香味，係好多花香嘅組成部分，例如橘子花，吲哚亦俾人用來整香水。喺煤焦油亦可以發現吲哚嘅存在。


直到19世紀末，某啲吲哚化合物亦僅僅係作為重要嘅染料嚟看待。到咗20世紀30年代，啲人對吲哚嘅興趣逐漸增強，因為吲哚作為一個核心基團出現喺好多重要嘅生物鹼中，例如色氨酸同植物激素，到現喺對於吲哚嘅研究仍然好活躍。


香港政府農曆新年求籤活動係指每年農曆年初二，香港政府派出一名官員或者公職人士代表香港，去沙田車公廟為香港來年運程求籤。嗰個人喺籤筒入面搖出一枝籤，再由廟內解籤師傅解釋籤文嘅意思。而車公廟所屬地區嘅沙田鄉事委員會喺嗰日亦會出席，為沙田求籤。


啱啱呢個習慣開始嘅時候，係由布政司署政務科或民政事務局官員負責求籤，但2003年新上任嘅民政事務局局長何志平就為香港求得下籤，跟住香港就因沙士而百業蕭條，而政府推行香港基本法第23條立法同官員偷步買車避稅，更導致50多萬人參加2003年七一遊行，兩名問責制官員辭職。


2018年，劉業強同沙田鄉事委員會副主席李志麒同時喺車公廟，分別為香港同沙田求籤，但宣布籤文嗰陣，雙方求到嘅籤懷疑被對調，導致司儀起初宣布劉業強為香港求得41號籤。司儀後來指劉求得嘅其實係21號籤。之後沙田鄉事委員會主席莫錦貴就話，就算錄影片段證實係調亂籤，事情亦係神明安排，唔會更正結果。


有啲人認為，求籤者無資格代表香港。韓連山喺2018年2月就曾經撰文，質疑鄉議局、鄉事委員會嘅人，求嘅籤唔可以代表全香港人嘅運程，話好多香港人唔想被佢哋代表，唔係全民提名方式、一人一票選出嘅特首冇資格代表香港人。


約翰·史超域·米爾喺《效益主義》指出，佢身處嘅時代，有好多人喺度鬧效益主義，但當中有啲人係唔清楚或者係誤解咗效益主義，而亂鬧效益主義。所以，米爾就決定寫有關效益主義嘅文章，用嚟澄清兼辯護效益主義。之後再將文章結集，同埋加以修訂，而出到《效益主義》一書。


喺第二章，米爾講出咗效益主義最基本嘅定義。效益主義係一個道德基礎，視促進幸福嘅事係啱，視傾向不幸嘅事係錯。幸福就係快樂，冇痛苦。不幸就係痛苦，而缺乏快樂。跟住，米爾再加以闡釋，所追求嘅快樂唔應該淨係局限於量，仲要顧及質素。


喺第五章，米爾指出，公義同效益嘅關係。米爾指出，世界上有好多人，對於咩係公義都有唔同觀點，而咁樣就令到公義嘅意思變得含糊不清。米爾覺得，效益主義就係最可以定義到公義。另外，米爾又指出，當有啲情況，如果作為詳細規條嘅第二原則有違作為第一原則啲道德基礎，咁就要違反第二原則，以遵守第一原則，以達至效益。


《效益主義》仍然係「有史以嚟，最出名嘅效益主義辯護書」，同埋世界各地嘅大學倫理學課程都有廣泛咁教到呢本書。效益主義好大程度上歸功於米爾，喺英美哲學度，迅速成為主導嘅倫理學理論。效益主義始終係當今倫理學理論嘅現實選擇方案。


2020年夏季奧林匹克運動會中國香港代表團係代表香港參加2020年夏季奧林匹克運動會嘅團體，係香港第17次派代表團參加夏季奧運，亦係第6次用「中國香港」名義參加夏季奧運。呢一次總共派出46個運動員競逐13個大項。


金莎朱古力係種以牛奶朱古力做膽嘅零食，喺大陸叫費列羅ROCHER，由意大利糖果公司費列羅生產。朱古力外面有一層薄脆，外面吸住朱古力同花生碎，而裡面就包住香濃嘅榛子醬同一粒果仁，每粒朱古力都會用沙面金色紙包起，亦用啡色細紙杯載住。


藤森謙也，簡稱藤森，係秘魯前總統，1990年到2000年在位。佢係日本裔，喺秘魯利馬出世。2000年，佢因為涉嫌貪污同埋侵犯人權而落台同着草去咗日本，2005年自願返智利畀人拉咗，2009年被判監25年。


經濟戰係指敵對雙方入面其中一方利用金融、科技、資源、貿易、產業等既優勢惡意咁樣去影響另一方既經濟利益。不過經濟戰係好多情況之下係「傷敵一千，自損八百」既行動，甚至係「捉蟲入屎忽」既舉動。其實經濟戰一啲都唔容易搞，想搞得掂，發起經濟戰既一方需要有個好叻既阿頭，諗啲行得通既計仔，亦都需要有一班掂既馬仔。


如果無個叻既阿頭同埋一班掂當既馬仔，好容易操作不當，結果會係自己攞來衰。最典型既例子就係中美貿易戰，中共領導想用「國家安全和利益」既借口，想去打擊美國既半導體行業，對鎵同鍺兩種重要原材料實施出口管制，結果係「捉蟲入屎忽」，令自己既經濟大走下坡。


新都會廣場嘅商場部分喺一九九三年一月落成。當其時商場，最大租戶係星加坡百貨公司英保良，進駐場內三、四樓，設有超級市場。商場一樓中庭，做過展覽同表演場地，叫薈展台。到咗後期，先至改為大快活快餐店，取代咗肯德基家鄉雞鋪位。


一九九七年，亞洲金融風暴後，英保良破產，新都會廣場分店執笠，舖位由「豪邁家品商場」接手，超市由廣南超市經營。二零零零年底，新都會廣場管理處，收返兩鋪位，翻新商場，之後由和記黃埔旗下百佳超級廣場經營，二零零八年七月改裝為Taste，二零一七年執咗之後改為一田超市。


二零零二年，商場大翻新，除咗商場內部翻新之外，商場中央露天廣場，亦有翻新，加了兒童遊樂場。二零零六年五月廿四號，葵芳站加咗E出口，駁出新都會廣場嘅行人天橋，人流新都會廣場亦有多。此外，同年六樓辦公大樓，業戶會所「帝豪會」關閉兼且改建，加咗扶手電梯兩部，駁通五六樓。


而六樓改建工程，喺於二零零六年九月完成，新加年青會所Yo Park、大眾書局同Living Yoga。二零零八年初，Yo Park執，拆細做幾間美容中心及髮廊，改名「凝美空間」。一樓嘅大快活，搬咗去肯德基家鄉雞鋪位，繼續營業，而肯德基家鄉雞因租約期滿，不獲續租。


伊利沙伯綫係東西向穿越英國倫敦連接鄰近市鎮嘅鐵路服務，最遠去到東面嘅雅息士郡仙菲路同西面嘅柏郡雷丁，並連接希斯路機場。佢嘅定位係一條混合通勤鐵路同城市集體運輸模式嘅市域快綫，喺倫敦市區外用近郊鐵路模式營運，入到市區變成班次密同停站少嘅快速地鐵，去到城市另一邊用返近郊鐵路模式，官方表示呢條鐵路係英國前所未有嘅全新交通模式，近似巴黎嘅大區快綫同慕尼黑嘅城市快綫，並強調雖然佢叫做一條「綫」並穿越倫敦市區地底，但唔係一條倫敦地鐵路綫。


1941年，鐵路公司員工杜佐治喺報紙建議起一條連接柏靈頓同利物浦街、東西穿過倫敦嘅地下鐵路，同埋另一條南北貫穿倫敦嘅鐵路。其後，城市規劃師柏德烈·亞拔甘比分別喺1943同1944年提出《倫敦郡計劃》同《大倫敦計劃》，建議二戰完咗之後重新規劃百廢待興嘅倫敦，將人口搬到倫敦外嘅衞星市鎮，亦提議起幾條新地鐵綫，包括一條東西橫貫市區嘅走綫，但為咗應對戰後種種社會同經濟問題，橫貫嘅鐵路綫並冇落實。


1974年，英國政府環境部同大倫敦議會提出《倫敦鐵路研究報告》，首次用到「橫貫鐵路」呢個名，建議其中一條路綫來往柏靈頓同利物浦街，同今日嘅走綫相近，並提出呢條鐵路嘅營運模式類似巴黎嘅大區快綫、以及漢堡同慕尼黑嘅城市快綫。


2008年7月22號，授權建築工程嘅《2008年橫貫鐵路法令》獲女皇御准。同年12月，倫敦交通局同英國運輸部宣布簽訂《橫貫鐵路贊助商協議》，佢哋會連同鐵路網公司、英國機場管理局公司）同倫敦市法團為項目提供資金，預計耗資159億英鎊。


2022年5月17號，伊利沙伯綫由英女皇伊利沙伯二世正式揭幕啓用，慶祝佢登基白金禧年。佢本身冇計劃參與，但最後決定同細仔愛德華皇子一齊出席儀式。同月24號，新起好嘅橫貫鐵路中段投入服務，同倫敦交通局鐵路原有嘅東西兩段一齊叫做伊利沙伯綫。


喺穿越倫敦市區嘅中段隧道通車前，市外嘅其他分支路段嘅服務由2015年5月開始，分幾階段陸續由國鐵營辦商轉交倫敦交通局，喺呢段期間直至伊利沙伯綫正式通車為止，以倫敦交通局鐵路嘅名義由2014年7月30號獲批專營權嘅港鐵公司營運。


參照2007年銀連服務轉交倫敦地上鐵嘅做法，倫敦交通局為日後嘅伊利沙伯綫買入全新345型列車、翻新車站同裝新嘅出入閘機、引入蠔咭同非接觸式付款、喺所有車站嘅服務時間內安排職員駐守，並將路綫本身用緊嘅列車換上倫敦交通局鐵路色認。


2015年5月31號，倫敦交通局鐵路接手大東本綫倫敦利物浦街同仙菲路之間原先由大英吉利營運嘅通勤鐵路服務。2017年6月22號，第一抽短版嘅七卡編成345型列車開始營運，直到利物浦街站月台延長後，標準長度嘅九卡編成345型列車喺2021年5月26號先開始行呢段路綫。


而早喺2017年7月，希斯路機場經已宣布橫貫鐵路會喺2019年12月全綫通車嗰陣，開埋五號客運大樓支綫，但因為工程延誤，結果喺橫貫鐵路中段仍未通車嘅2020年5月9號，機場四號客運大樓因應武漢肺炎疫情爆發而停用，倫敦交通局鐵路將原先來往希斯路四號客運大樓班次臨時改去五號客運大樓。


2019年12月15號，柏靈頓來往雷丁嘅倫敦交通局鐵路列車開始試營運，並喺2019年12月15號，倫敦交通局鐵路西段正式接手大部分大西本綫倫敦柏靈頓同雷丁之間原本由大西鐵路營運嘅慢車服務，最密一個鐘四班車。


2022年5月24號，橫貫鐵路中段通車，來往柏靈頓同亞庇活，同倫敦交通局鐵路原有嘅東西兩段服務一齊叫做伊利沙伯綫，但三段係分開各自運行，橫跨唔同路段嘅行程要喺柏靈頓或／同利物浦街各自嘅本綫車站同伊利沙伯綫新站之間出站轉車。